
Tragična je istina da sve veći broj Hrvata i 
drugih žitelja Hrvatske mora tražiti posla u 
inozemstvu. U Hrvatskoj nema novih radnih 
mjesta niti službeni planeri (Republički zavod 
za planiranje Hrvatske) vide da bi se u slije- 
dećih nekoliko godina prilike mogle osjetno 
popraviti, i tako zaustaviti odlazak i istovre- 
meno osigurati što brži povratak stotina tisuća 
onih koji su morali otići. Da će do svega toga 
doći znalo se već deset godina. Ali stanje se 
ne popravlja, ono je sve teže. To je i normalno 
budući da se ne otklanjaju osnovni uzroci 
stagnacije i zaostajanja. Što je to što bi trebalo 
izmijeniti i što bi trebalo učiniti? 

PRVO 


Iz našeg drušivenog gospodarstva i od na- 
roda ubire se više poreza i raznih doprinosa 
nego što to njihove zarade mogu podnijeti, 
i tako se stalno troši više nego što bi se moglo. 


DRUGO 


Kada se previše troši — i zato što se previše 
troši — nema novaca za nova ulaganja u nova 
radna mjesta, nove tvornice, nova poduzeća, 
prometnice. A kada se ne gradi dovoljno nema 
posla a nezaposleni moraju tražiti kruha u 
tuđini. Zato je još 1965. godine odlučeno da 
se moraju smanjiti porezi, da gospodarskim 
organizacijama treba ostaviti više novca da bi 
mogle graditi i zapošljavati. Ali do takvog 
rasterećenja privrede od poreza nije došlo. 
Na što se sve troši još se pravo i ne zna. Zna 
se, da je Hrvatska u znanost za modernizaciju 
svoga gospodarstva godinama ulagala manje 
nego što je dala za te svrhe. 

Pogledajmo što piše beogradski »NIN« od 
11. IV 1971. kako se trošio — i kako bi se 
morao trošiti - novac za znanost. NIN se pita 
prijeti i Beogradu štrajk znanstvenih radnika 
koji su ostali bez para zato što će se taj novac 


ubuduće koristiti po republikama, i kaže kako 
je neozbiljno bilo shvaćeno ono što je odlu- 
čeno još prije šest godina: da se novac mora 
dati republikama. | NIN se pita dalje: jesu li 
posljednjih »mjeseci sagledane stvari koje u 
vreme centralističkih lakirovki i grandomanija 
nisu mogle biti uočene decenijama?« 

Govori se o 16 ekonomskih instituta u Beo- 
gradu, o dokumentaciji i bibliotekama koje 
nisu dobro organizirane jer su se u njima »za- 
pošljavali ljudi s nižim kvalifikacijama, od- 
nosne supruge istaknutijih drugova«. 

NIN na istom mjestu piše kako nauka u Beo- 
gradu i Srbiji treba da potraži novo mjesto i 
novu perspektivu, jer imati novu perspekiivu 
»ne znači samo imati mogućnost eksperimen- 
tiranja na gigantskim uređajima ili imati tra- 
gičnu šansu da se u jednoj. siromašnoj zemlji 
nemilice iraće sredstva izučavajući mogućnost 
za izgradnju atomske bombe«. 


TREĆE 


1965. godine obustavljene su državne investi- 
cije u gospodarstvo a umjesto države trebali 
su sami radnici sve veći dio zarađenog novca 


ulagati u izgradnju da stvore radna mjesta za 
svoje nezaposlene drugove. No svijetloj per- 
spektivi brzo je došao kraj. Banke i veletrgovci 
zasjeli su na grbaču stvaraocima u privredi 
i započeli grabež neviđenog stila. | taj su 
novac tako mahnito dijelili među sobom da 
im je država, još 1967. godine, morala zabra- 
niti daljnja povećanja plaća i zaustaviti isplatu 
za zajedničku potrošnju (za izlete u inozem- 
stvo, za odmarališta i u razne druge svrhe). 
Bankari, veletrgovci i reeksporteri bezdušno 
upropaštavaju gospodarstvo Hrvatske i Jugo- 
slavije, izvlačeći toliko novca da su izravno 
odgovorni za najveću besparicu u našoj go- 
spodarskoj povijesti. Republički zavod za pla- 
niranje u Zagrebu ne izvještava našu vladu, 
naše Izvršno vijeće Sabora Hrvatske o stvar- 
nom stanju privrede Hrvatske niti predlaže 
prave mjere koje bi mogle voditi ozdravljenju 
i preporodu hrvatskoga gospodarstva. Što je 
io osnovno što Republički zavod za plan 
Hrvatske ne zna ili ne će da zna, i što je to 
čemu ne pridaje pravo. i odgovarajuće zna- 
čenje? 


To je činjenica da sveukupno gospodarstvo 
Hrvatske mora već treću godinu za svoje du- 
goročne obveze bankama i reeksporterima 
vraćati više novca nego što ga tijekom godine 
zaradi! 


A to onda znači da sveukupnom hrvatskom 
gospodarstvu ne ostaje ni dinar za vlastiti raz- 
voj — i još gore — da se svake godine mora 
još više zadužiti da bi moglo vratiti dospjele 
dugove! 

I jasno je da nam onda gospodarstvo ovisi o 
volji i milosti banaka i reeksportera. A oni za 
hrvatsko gospodarstvo nemaju milosti i zato 
mu nameću svake godine sve teže uvjete, 
svake mu godine otimaju sve više i sve više 
ga dovode u potpunu zavisnost. U 1970. go- 
dini ostalo je privredi Hrvatske ukupno 276 
milijardi starih dinara. Toliko je čitavo gospo- 
darstvo Hrvatske unijelo u svoje poslovne fon- 

dove. A dospjeli dugovi bankama i reekspor- 
terima iznose 308 milijardi starih dinara. 
| onda račun izgleda ovako: 


Čista zarada 276 milijardi st. din 


Dugovi za isplatu 308 A s 
Nedostaje 32 " p 


Dakle, da bi Hrvatska mogla platiti dospjele 
dugove ona se mora zadužiti za još 32 mili- 
jarde dinara, a iz toga je jasno da joj za 
vlastiti razvoj i za otvaranje novih radnih 
mjesta ništa ne ostaje. 


I tako je već treću godinu blokiran gospodar- 
ski razvitak Hrvatske. 


No, nevolja nije samo u tome što hrvatskom 
gospodarstvu ništa ne ostaje za razvitak, za 
izgradnju, za otvaranje novih radnih mjesta. 
Tragedija je hrvatskoga gospodarstva u tome 
što mu sada ne dostaje novca ni za održava- 
nje postojeće proizvodnje i zamjenu dotrajalih 
osnovnih sredstava; cijene stalno rastu, dinar 
je devalviran, za zamjenu postojeće opreme 
treba više novca nego što se gospodarstvu iz 
njegovih prihoda po osnovici amortizacije 
ostavlja. Uzima mu se pod firmom zarade, 
dohotka, radi pogrešnog računa, i dio njegove 
imovine, troši se i onaj novac koji je potrebit 
za zamjenu postojećih osnovnih sredstava; 
zgrada, strojeva, kamiona, brodova. | tako se 
nagriza i stvarno jede ono što nam treba za 
proizvodnju. 


Kad bi se tako nastavilo značilo bi to da će se 
i broj postojećih radnih mjesta smanjivati a ne 
povećavati. 


Gospodarski razvitak Hrvatske je blokiran jer 
ona mora za dospjele dugove dati više novca 
nego što njoj ostaje za te svrhe. Istovremeno, 
financijskom kapitalu mora dati sve veći da- 
nak, sve veći harač. | tako se izgledi za pre- 
porod hrvatskog gospodarstva sve više sma- 
njuju. 

Pogledajmo što je hrvatsko gospodarstvo za- 
radilo za svoj razvitak i proširenje proizvodnje 
u posljednje dvije godine a koliko pak mora 
dati samo na ime dugova i kamata financij- 
skom kapitalu, bankama i reeksporterima (u 
milijardama st. din.): 


Gospodarstvu Za kamate i 
Godina Hrvatske dospjele 
dugove 
1969. 210 455 
1970. 276 553 


Gospodarstvu Hrvatske ostalo je u 1970. go- 
dini 66 milijardi više nego protekle, ali što 
vrijedi kada za kamate i dospjele dugove mora 
dati 98 milijardi više nego godinu dana prije. 
Gdje je izlaz? 

U vraćanju novca onima kojima je oduzet i 
u budućoj raspodjeli novca iz emisije preko 
republika, ali taka da najveći dio novca uđe 
bez posredstva banaka u fondove gospodar- 
stva! Tada će nestati i sadašnje osnovice za 
haračenje banaka i feeksportera i biti omogu- 
ćeno hrvatskom radništvu da bez tutora i izra- 
bljivača ostvari preporod hrvatskog gospo- 


darstva. 
Hrvoje Šošić 


rel 


pisma 


ZADAR 


ŽARIŠTE 
KULTURE 


DRUŽE UREDNICE, 


prvi broj rado očekivanog »Hrvatskog 
tjednika« u Zadru je doživio svoju naj- 
ljepšu sudbinu, koju svaki tisak sebi 
priželjkuje — za Svega nekoliko sati svi 
prispjeli primjerci su rasprodani. Vje- 
rujem da su mnogi vaši čitatelji u ovom 
gradu, ne vašom krivicom, bili prikra- 
ćeni u jednoj radosti s vama što je Hr- 
vatska napokon u nakladi Matice hrvat- 
ske dobila svoje »novine za kulturna i 
društvena pitanja«. 


Ne želim ovim svojim skromnim pros- 
vjedom pisati pismo vašem uredništvu i 
izricati vam hvale za prvi broj »Hrvat- 
skog tjednika«. Želim samo reći što to, 
gore navedeno, znači za Zadar. grad ko- 
ji je vjekovima odvajan od hrvatske ma- 
tice. porobljavan i otuđivan. 
To govori da je Zadar u Hrvatskoj i- 
mao ne rijetko prve kulturne incijative: 
otvaranje prvih hrvatskih škola, pokre- 
tanje prve hrvatske novine, tvorba pr- 
vog hrvatskog romana, to govori da _ je 
Zadar bio i ostao (nasuprot sve dojuže- 
rašnjem vakumu kroz proteklih dvade- 
setak godina) snažno žarište hrvatske 
kulture. 
Cinjenica što Zadar upravo u ovim da- 
nima zacijeljuje svoju ranu u tkivu hr- 
vatskog naroda, a stvorenu  izdajnič- 
kim ugovorom u Rapalu i davno prije 
1 nastavljenu do ulaska NOV u njegove 
ulice i, nažalost, još dugo kasnije, govo- 
ri o konačnom prevladavanju regionali- 
zma i izolacionizma u ovom gradu i na- 
stojanju Zadra i Zadrana da u sve pore 
svoga društvenog, političkog, kulturnog 
i gospodarskog života vrati narodni hr- 
vatski duh (...) 
Zato i moje male zamjerke na činjenicu 
da uredništvo »Hrvatskog tjednika« ni- 
je našlo za potrebno da već. u prvom 
broju proslovi o Zadru »najhrvatskijem 
gradu u Hrvatskoje«, a još veće zamjer- 
ke što u uredničkom vijeću nije mjesta 
našao nijedan predstavnik Zadra. Na- 
dam se da će to biti ispravljeno. 
Uredništvo »Hrvatskog tjednika« ima ne 
mali zadatak, ono mora odbaciti isfor- 
širani pojam provincije u Hrvatskoj koji 
ze od gospodarskog pojma proširio kod 
nas i nakulturu. Vrijeme je da se kad se 
govori o hrvatskoj kulturi govori i o 
gradovima koji su oduvijek bili snažna 
hrvatska kulturna žarišta, a trenutno su 
stjecajem povjesnih okolnosti bačeni u 
drugi plan. Hrvatska kultura je u hrvat- 
skom narodu. 
Tomislav 
urednik 


Bilosnić, 
lista miadih »Zoranice 


Toplo vam zahvaljujemo ne samo ma 
primjedbama nego i na informaciji o 
uspjehu prvog broja »Hrvatskog tjedni- 
ka« u Zadru. Nadamo se da Vas ne tre- 
bamo uvjeravati kako dijelimo Vaše 
mišljenje o Zadru kao »snažnom žarištu 
hrvatske kulture« i prema tome nema 
bojazni da bi taj »najhrvatskiji grad u 
Hrvatskoj« mogao biti zapostavljen u 
mašem listu. Sto se tiče zamjerke da u 
uredničkom vijeću nije našao mjesta ni 
jedan predstavnik Zadra, ispričavamo se 
druzu Stipi Obadu koji je tehničkom 
omaškom izostavljen iz prvog broja. Ako 
bacite pogled na imena u dnu ove stra- 
nice, primijetit ćete da je ta pogreška nu 
ovom broju ispravljena. 


tatelja 


CITATE- 
LJU, NE 
LJUTI SE! 


Kada se, prošlog četvrtka navečer, sa- 
stalo naše uredništvo da pregleda i pro- 
sudi prvi broj lista, »Hrvatski tjednik« 
je već prošao svoj uspješni pohod za- 
grebačkim ulicama. Cjelokupna nakla- 
da, koja je bila kolportirana, nestala je 
u nekoliko sati — razgrabljena je. Ali 
taj vedri i optimistički podatak izazvao 
je upravo suprotno raspoloženje na sa- 
stanku uredništva. 

Jesmo li prvim brojem lista ispunili 
očekivanja? Svoja očekivanja — nismo. 
U pripremama za početak izlaženja na- 
šega lista, uložen je golem rad, bezbroj 
sati dogovora i sastanaka, poduzete su 
sve moguće mjere opreza da bi se izbje- 
gle zamke neiskustva. Zato nam je teško 
pao onako velik broj pogrešaka ali, tje- 
še nas stari novinari to je neizbježna 
sudbina svakog novinskog početka. 
Molimo čitatelje da nam oproste te gre- 
ške kao i one koje će se, naravno, u 
manjem broju, javljati još neko vrije- 
me. Budite strpljivi! Zapamtite da je u 
novinama lakše steći rutinu nego se 
spasiti rutinskoga! Molimo Vas da nam 
pišete, da nas upoznate sa svojim že- 
ljama i primjedbama. Na taj način ćete 
pomoći i nama i sebi, jer danas, u ovim 
sudbonosnim trenucima naše povijesti, 
svi mi zajednički polažemo ispit odgo- 
vornosti. 


[fr 


MIROSLAV SUTEJ: CRTEŽ (OKO 1965) 


PISMO 
KNJIŽEVNIKA 
RANKA 
MARINKOVICA 


Uredništvu  »Hrvatskog = tjednika« 
ZAGREB 

Odazivam se sa zadovoljstvom 
Vašem pozivu da uđem u Savjet 
»Hrvatskog tjednika«. 

Dopustite da Vam ovom prilikom 
predložim, da bi možda Savjet (bu- 
dući da je to brojno »tijelo«) trebalo 


podijeliti na sekcije po strukama ili 


GLAS 
BIVŠIH 


Ja sam bivši Hrvat a moja žena bivša 
pravoslavka; naša djeca trebaju jugosla- 
venski list! 

Hrvoje Bosnić 
(na omotnici pisma žig Karlovca) 


Poslušajte naš zavjet: vi, kao jedan 
bivši, i vaša bivša, trebate i jedan bivši 
list. Mi ćemo, pak, govoriti sadašnjima 
e sadašnjosti tako da se ne bismo morali 
stidjeti u budućnosti. 


rubrikama Tjednika. Tako bi Sa- 
vjet bio operativniji i povezaniji s 
uredništvom i stvarno bi sudjelovao 
u stvaranju lista. 

Kao prvi moj »savjet«: ne bi_li 
možda bilo dobro da neki od naših 
historičara književnosti napiše čla- 
nak o Antunu Mihanoviću i o njego- 
voj pjesmi »Horvatska  domovina« 
koja je postala himnom jednog na- 
roda bez države. Možda Vam je poz- 
nato da je M. Gorki u Nj. Novgoro- 
du još 1896 (?) preveo »Lijepu našu« 
na ruski, misleći da je to narodna 
pjesma. 


STUDENTSKI 
POKRET 


Cijenjeni drugovi! 


Zahvaljujem Vam se što ste nam već u 
prvom broju Vašeg ijednika dali preko 
cijele stranice dosta iscrpne informacije 
o studentskom pokretu u Hrvatskoj. Po- 
sebno je vrijedan svake pažnje izvod iz 
izlaganja DRAĐENA  BUDIŠE, novog 
predsjednika Saveza studenata Zagreba. 
Šteta da taj dio niste tiskali krupnijim 
slovima, jer se u njemu obrazlažu neki 
temeljni prijedlozi za novu ne samo stu- 
dentsku politiku u Hrvatskoj 


Ranko Marinković 


TELEFONI 


Molim vas, budite iskreni i priznajte: 
jesu li poslije prvog broja »Hrvatskog 
tjednika« radili telefoni? Je li vas netko 
pokarao zbog oštrog tona? Je li vam pri- 
jetio? I tko je taj netko? Ako ne odgo- 
vorite na ovo moje pitanje, i to je od- 
govor. Potvrdan: Na žalost, moram staviti ozbiljne pri- 
govore na inače dobar prikaz Franje 
Zenka (pogrešno tiskano Zdenko) o <li- 
jedu najvažnijih događaja na Sveučilištu. 
Taj prikaz je donesen pod vrlo dobrim 
naslovom i podnaslovom. ali sa dosta 
sadržajnih. a pogotovu korektorskih pro- 
pusta. 


N. Mikuličić 
Zagreb 


Iskreno govoreći. ne znamo. Naime. 
glavni urednik »Hrvatskog tjednika« ne- 
ma teiefon u kući, a uredništvo se služi 
telefonom »Matiee hrvatske« koja i sama 
raspolaže samo s jednom (uvijek preon- 
terećenom) linijom. Dakle, ako je netko 
i imao namjeru da nam nešto došapne. 
vjerojatno je odustao čekajući uzalud Omjer glasova kojim je izabran student- 
ski prorektor nije točan i izrazito je 
»krivotvoren« na štetu izabranog prorek- 
tora. Isto tako je netočno navedena iz- 
java studentskog prorektora. koju je dao 
odmah nakon svog izbora pred Skupsti- 
nom Sveučilišta. Prošireni pak sastanak 
Sveučilišnog komiteta od 18. I 191. kao 
i neki drugi važniji momenti, suviše su 
šturo i jednostrano prikazani. Međutim, 
najkrupni propusti su korektorske rri- 
rode, pa je došto do poipune zbrke u 
datumima (1. I umjesto 1. IV, 28. 1 1971. 


da dobije vezu. Kako vidite, i siromaštvo 
ima nekih prednosti! 


umjesto 28. XII 1970) i u redoslijedu (po- 
slije 16. I navodi se datum i događaji od 
2. 1). Poznata službena Obavijest Rekio- 
rata Sveučilišta u Zagrebu, prekretnica u 
ovim događajima, od 19. I 1971. ubačena 
je skupa s datumom u mjesec prosinac 


1970. godine. 


Koliko sam mogao primijetiti ostale su 
stranice bile sretnije ruke, pa u cjelini 
početak izlaženja naše nove laste «Hrvat- 
skog tjednika« 
ljam. 


od svega srea _pozdrav- 


Sremo! 

IV 1951. 
JURE JURAS. član 
uredništva tjednika 
»Hrvatsko Sveučilište«, 
Zagreb 


Zagreb 18. 

nović, Bruno _Tandara (Imotski), 
Mirko Tomasović (Split), Jelena 
Uskoković, Miroslav — Vaupotić, 
Marko Veselica, Antun Vrdoljak, 
Vice Vukov, Vladimir Vuković, 
Franjo Zenko, Bože Žigo. 


Adresa uredništva: 41000 Zagreb, 
Matice hrvatske 2, tel. 39-393. 


Stranke se primaju svakog dana 
od 10 do 12 sati osim subote. 


Rukopisi se ne vraćaju. 


Novine izlaze svakog peika. 
Tisak: »Vjesnik«, novinsko-izdava- 
čko i štamparsko poduzeće, Za- 
greb, Lj. Gerovac 1. 

Pretplata: Godišnja: 104,00 d; po- 
lugodišnja: 52,00 d. 

Za inozemstvo dvostruko. 
Pretplata: Godišnja 104,00 d; po- 
lugodišnja: 52,00 d. Za inozemstvo 
dvostruko. 


Dinarske doznake uplatiti u korist 
računa: Kreditna banka Zagreb, 
301-8-2185, Zagreb, Matica hrvati- 
ska (ZA HRVATSKI TJEDNIK). 
Devizne doznake uplatiti u korist 
računa: Kreditna banka Zagreb, 
301-620/1001-32000-523, Zagreb, 
Matica hrvatska (ZA HRVATSKI 
TJEDNIK). 


Cijena oglasa: cijela _ stranica 
5000 d, polovina stranice 2500 d, 
četvrtina 1250 d, 1 cm? 25 d. 


Poštorina plaćena u gotovu. 


komentari 3 


STAJALIŠTA 
IZVRŠNOG VIJECA 
HRVATSKE 0 
DEVIZNOM SUSTAVU 
NISU PRIHVATLJIVA 
ZA HRVATSKU 


Sadašnji položaj Hrvatske u deviznom 
sustavu 


Izvršno vijeće i Predsjedništvo Sabora SR Hrvatske 
usvojilo je stajališta o deviznom režimu na temelju 
materijala »Prijedlog stavova SR Hrvatske o bitnim 
pitanjima novog sistema ekonomskih odnosa s inozem- 
stvom«, koji je izradila (do sada) radna grupa izvršnog 
vijeća. Ta su stajališta objavljena u novinama od 10. 
travnja u obliku službenog saopćenja. 

Umjesto da prezentira Izvršnom vijeću sve bitne 
ekonomske efekte prijedloga o »bitnim stavovima« 
deviznog sustava te prikaže te efekte u sklopu dru- 
štvenog i gospodarskog razvoja Hrvatske — radna 
grupa prezentira nejasnu tehniku sistema kojom se 
kamutflira bitno. 

S obzirom da ni u materijalu a ni u službenom 
saopćenju Izvršnog vijeća nisu izneseni ekonomski 
efekti objavljenih stavova o deviznom sustavu. potreb- 
no je reći što zapravo nudi novi sistem ekonomskih 
odnosa sa inozemstvom prema prijedlogu — iz Hrvat- 
ske — za Hrvatsku. 

U stvari. treba odmah reći da bi primjena sistema 
koji je ponudila radna grupa Izvršnog vijeća na prilike 
u Hrvatskoj izazvala daljnje blokiranje gospodarskog 
razvoja i gubitak šanse za rješenje osnovnih društve- 
no-ekonomskih problema: brži privredni rast. veću 
stopu zaposlenosti i, s tim u vezi, zaustavljanje iselja- 
vanja hrvatskog naroda. 


Devizni priliv i odliv u 1970. 


u milijunima st. din 


SFRJ SR Hrvatska SFRJ 


bez SRH 
1. Odliv deviza 5.020 1.250 3.170 
2. Priliv deviza 4.240 1.650 2.590 
3. Deficit (manjak) 780 1.180 
4. Suficit (višak) 400 
5. Index 1i8 T5 145 


(dliv:priliv) 


(Devizni priliv i odliv preračunat je po novom 
tečaju 15 = 1.500 s. d. Za SFRJ podaci iz statističkog 
biltena SDK. Za SR Hrvatsku izvršena procjena za 
veličine koje se nisu mogle izravno dobiti iz službene 
statistike). 


Iz projekcije »platne bilance« Hrvatske u razmjeni s 
inozemstvom, te prosječnih odnosa za Jjugoslaviju vidi 
se zapravo bit deviznog položaja Hrvatske a istodobno. 
i njezine mogućnosti (kada bi bila u ravnopravnom 
položaju s ostalim područjem). 

Hrvatska u postojećem režimu može koristiti za 
svoje potrebe svega tri četvrtine od ostvarenih deviza, 
dok ostalo područje Jugoslavije koristi sve svoje de- 
vize i još oko 50". više deviza nego što ostvaruje 
(index _145). Ako usporedimo index korištenja deviza 
Hrvatske (index 75) s indexom korištenja deviza na 
ostalom području Jugoslavije, onda se može reći da je 
u prosjeku područje Jugoslavije bez Hrvatske u dvo- 
struko povoljnijem položaju od SR Hrvatske. Zbog 
toga je u novi devizni sustav trebalo ugraditi takve 
elemente koji će Hrvatskoj osigurati ravnopravan 
položaj. 

Gubici zbog neravnopravnog položaja Hrvatske u 
deviznom sustavu takove su naravi da direktno deva- 
stiraju gospodarski a posebno industrijski potencijal 
republike. Tu je zapravo i bit stagnacije i glavni uzrok 
iseljavanja radnika na rad u inozemstvo. 


Kvantifikacija otuđivanja dohotka 
Hrvatske zbog neravnopravnog položaja u 
deviznom sustavu 


Izjednačavanje Hrvatske s ostalim republikama u 
deviznom režimu u pogledu prava korištenja i stupnja 
zaduženosti u inozemstvu imalo bi za posljedicu uklju- 
čivanja u gospodarski razvoj Hrvatske još 700 milijardi 
deviznih dinara. Za Jugoslaviju u 1970. godini je 
prosječni odliv deviza bio veći od priliva 18%. Ako za 
taj postotak povećamo ostvareni priliv deviza u Hrvat- 
skoj dolazimo do ovog računa: 

1650 milijardi s. d. priliva Hrvatske uvećanog za 
18" 4 čine masu od 1950 milijardi. Odbijemo li korištene 
devize u toj godini u iznosu od 1.250 milijardi dolazimo 
do već iznesenog iznosa od 700 milijardi koji se mogao 
koristiti da je Hrvatskoj priznato pravo na njene 
devize kao što to zapravo, i još više od toga, imaju 
druge republike. 

Što se tiče dobitaka koji bi se mogao steći ubrizga- 
vanjem devizne mase od 700 milijardi sd. u tokove 
gospodarskog razvoja Hrvaiske mogao bi procjeniti 
svaki građanin. Međutim jedna prosječna stopa dobitka 
može se ipak ocijeniti najmanje s 50% od službenog 
tečaja. Prema toj pretpostavci može se reći da se 
godišnji gubitak Hrvatske kreće (prema odnosima iz 
1970) OKO 350 milijardi starih dinara i to samo na 
račun neravnopravnosti u deviznom sistemu 


Aleksandar Žuvela 


Sekretar za privredni sistem 
Privredne komore SR Hrvatske 


U SLIJEDEĆEM BROJU: 


Zablude radne grupe Izvršnog vijeća za 
tlevizni sustav 


IZJAVA MATICE 
HRVATSKE 


Matica hrvatska prihvatila je godine 1954. 
Novosadski dogovor, unatoč sumnjama i bo- 
jaznima koje su već tada postojale, vjerujući 
da on može poslužiti kao prilog boljim odno- 
sima među narodima koji su svoje književne 
jezike izgradili na srodnoj dijalekatskoj pod- 
loži i žive u federativnoj zajednici. 

U godinama koje su od tada prošle to se uvje- 
renje nije potvrdilo. Novosadski se dogovor, 
naprotiv, pokazao neprikladan da se na nje- 
mu zasnuju ravnopravni jezični odnosi. Pola- 
zeći od uopćene izjave o jezičnom jedinstvu, 
on je od samog početka omogućivao samo- 
voljna tumačenja pa i takva koja niječu sa- 
mobitnost hrvatskog književnog jezika i to- 
bože oslobađaju obveze da se poštuje njegova 
prostorna i povijesna cjelovitost. Zbog takvih 
se tumačenja Novosadski dogovor pretvorio 
u sredstvo za opravdavanje jezične neravno- 
pravnosti i za nametanje srpskog književnog 
jezika ekavskog tipa. A gdje i nije bilo takve 
namjere, Novosadski dogovor se pretvorio u 
stalni izvor nesporazuma i u zapreku da se 
naša jezična stvarnost istinski uoči i znan- 
stveno protumači. I u svakodnevnoj primjeni 
pokazao se kao neprikladan jer se jezična 
snošljivost može temeljiti samo na uzajam- 
nom poštivanju individualnosti i prirodnih 
jezičnih prava, a ne na proglašavanju jedin- 
stva po svaku cijenu koje je često i nijekanje 
obojih. 

Zbog svega toga Matica hrvatska odriče se 
Novosadskog dogovora smatrajući ga bes- 
predmetnim i nevažećim, jer ga je i povije- 
sna zbilja već opovrgla, upravo kao i Bečki 
dogovor prije njega. 

U Zagrebu, 16. travnja 1971. 


UPRAVNI ODBOR 
MATICE HRVATSKE 


ZNANOST 
I NAUKA 


Hrvati se već dugo služe imenicama znanost i nauk 
(ovo u mlade vrijeme posta nauka), dakako, u različitoj 
značenjskoj uporabi: znanost u značenju latinske ime- 
nice  scincia. francuske science, engleske science, 
poljske wiedza, njemačke  Wissenschaft. talijanske 
scienza, češke veda, a nauk ili nauku u značenju 
latinski riječi dootrina, francuske doctrine,engleske 
doctrine, poljske nauka, njemačke Lehre, talijanske 
dottrina. Prema navedenom je vidljivo kako njihova 
značenjska razlika nije malena. 

Kada je u XIX stoljeću u Hrvatskoj osnovana najviša 
znanstvena ustanova, nije slučajno imenovana Jugo- 
slavenska akademija znanosti i umjetnosti. Njezini su 
osnivatelji cjelovito razlikovali značenje pojmova zna- 
nosti i nauke, pa stoga nisu unijeli imenicu nauka. 
Zvuči paradoksalno, ali je istinito: upravo se u ovome 
Akademija iznevjerila sama sebi, i ujedno time pružila 
neoboriv dokaz rashrvaćivanja dotične hrvatske riječi. 
Ito vrhunsko nacionalna znanstvena ustanova, koja 
je ponajviše i osnovana radi izučavanja i njegovanja 
hrvatskog jezika i književnosti! Sprečavajući ljubo- 
morno u nazivu zamjenu pridjeva »jugoslavenska« u 
»hrvatska« (unatoč tome što svi jugoslavenski narodi 
imaju svoju akademiju ili znanstveno društvo), zadrža- 
la je. razumije se, i imenicu znanost, ali je istu riječ 
izbacila iz svake daljnje službene uporabe. Tako u 
njezinoj zgradi u Kavurićevoj ulici vise ovi natpisi: 


Tajništvo odjela za filozofske i društvene nauke. 
Tajništvo odjela za prirodne nauke 

Tajništvo odjela za medicinske nauke 

Tajništvo odjela za filozofske i društvene nauke. 
I jednako nastavlja. 


Prije koju godinu obrazovala je »Centlar za organiza- 
ciju naučno istraživačkog rada JAZU Vinkovci«. (Sada 
je pošla i centromanijskim putom, a »naučno istraži- 
vački« niti je spojen crticom niti napisan skupa). 

Za Akademijom se povela dva mlađa fakulteta Hrvat- 
skog sveučilišta. Kada je EKVŠ podignula na viši 
stupanj, prozvana je Fakultetom ekonomskih nauka (i 
mimo prikladnijeg pridjeva gospodarski), politološki je 
fakultet nazvan Fakulietom političkih nauka. Nije 
enda ni čudo što se društvo sveučilišnih nastavnika 
piše »Društvo nastavnika i suradnika sveučilišta 1 
visokih škola i naučnih ustanova SR Hrvatske«. 
Suvišno je spominjati da je jednoobraznost provedena 
u nazivima nižih znanstvenih ustanova, Tako je điljem 
čitave Hrvatske po gradovima ustoličen naziv naučna 
biblioteka, umjesto Znanstvena knjižnica. 

Stoji dakle da je imenica znanost službeno ukinuta na 
najgornjem vrhu, što se kasnije pogubno odrazilo i na 
svakidašnju uporabu, S njome su onda nesiajale i 
njezine srodnice. Uostalom, naviknuti smo na ukidanje 
po zapovjedi čitavih skupova dobrih domaćih riječi, te 
na njihovo zamjemjivanje onakvima koje ne bijahu u 
duhu hrvatskog jezika. Jednako je učinjeno i s nau- 
kom: ona je uredbom proširila svoje značenjsko polje 
na cijelo područje imenice znanost, pa je novodobiveni 
raspon njezina značenja veoma velik. ali, na nesreću, i 
— nejasan. Katkada tek iz šireg konteksta može biti 
razvodno kada odgovara latinska sciencia, a kada 
doctrina. U naravi svakog jezika leži težnja za izražaj- 
nom jasnoćom; gđje nije jasnoće, caruje zbrkanost. U 
našem je primjeru pošlo obrnutim putom, tj. od 
jasnoće je stvorena nejasnoća, počev od vrha pa dalje. 
Stoga ne preostaje drugo nego odbaciti balast i vratiti 
se na prijašnje stanje. Ostat će i znanost i nauk(a) i 
njihove srodnice, no svaka u svome pravom značenju. 


Poznato je kako jezik ne grpi naredaba. 


Mate Šimundić 


HRVATSKI TJEDNIK br. 2 / 25. travnja 1971. 


A povjesnica 


Kako _ 
nazvati 


jugoslavensku 


zajednicu 


Ako je suditi po glasovima što su od 
Brijunskoga plenuma sve zabrinutiji za 
Jugoslaviju — a do tada su bili veoma 
pokojni — Jugoslavija je u opasnosti. 
Bauk kruži Jugoslavijom — bauk na- 
cionalizma. 

Nacionalizam (u pogrdnu značenju) 
izražava se pak u zahtjevu, što u nas 
danomice i svestrano jača, da svaki 
narod bude suveren, a to će reći: da 
bude slobodan — i u zajednici jedna- 
kopravan. 

Po sebi i inače takav zahtjev, doduše, 
nije za osudu; naprotiv, gdjegod se u 
svijetu pojavio, izrazom je slobodarskog 
duha i prirodnog prava naroda da 
opstane; nacionalističkim, šovinističkim 
i separatističkim taj zahtjev postaje tek 
ako je riječ o kojem narodu u Jugosla- 
viji, posebno, pak, ako je o hrvatskom 
narodu riječ. 

Isti ljudi, u istim novinama ili časopt- 
sima, s istih govornica, protive se 
ograničenom suverenitetu u socijalisti- 
čkom svijetu, ali su protiv državnosti 
republika u nas; protiv su nadnacio- 
nalne blokovske zajednice, ali za nje- 
zinu domaću varijantu; ogorčeni su 
intervencijom u Čehoslovačkoj, ali je 
priželjkuju u Hrvatskoj; riječju, za 
slobodu su i nezavisnost svakoga na- 
roda — osim u Jugoslaviji: ovdje 
narodi kao da su manje narodi, ili na 
drugi način narodi, nego svi ostali. 
Dvoličnost naših unitarista jasno se 
ocrtava u ovome povijesnome sklopu, 
kojeg. zato, valja pobliže naznačiti. 
Suprotno predskazivanju da je nacio- 
nalno pitanje — pitamje građanskog 
društva i da je njime uvjetovano, ono je 
danas, poglavito, pitanje socijalističkog 
društva. 

Prigušena u razdoblju III Internacio- 
nale, kriza socijalizma kao kriza među- 
narodnih odnosa u socijalizmu, izbila je 
odvajanjem Jugoslavije (1948) i nasta- 
vila se zbivanjima u DR Njemačkoj 
(1953), Poljskoj (1956), Mađarskoj (1956), 
Čehoslovačkoj (1968) i Rumunjskoj, 
odrazom tih zbivanja u zapadnoevrop- 
skom komunističkom pokretu, te odva- 
janjem Albanije, da bi sovjetsko-kine- 
skim sukobom postala općom i za 
svjetski socijalizam sudbonosnom. 

U krizi socijalizma kao međunarodnog 
poretka u pitanju je teorija i praksa 
socijalizma kao društva koje u biti 
nadnacionalnog teži bezrazličnom  je- 
dinstvu, na klasnoj osnovici. 


Pokušaj nadnacionalne zajednice, ute- 
meljen u ideologiji klasnog unitarizma, 
dovršio se u strogoj centralizaciji me- 
dunarodnog socijalističkog (komunisti- 
čkog) pokreta i stoga u potupunoj 
prevlasti jednog, napokon ipak nacio- 
nalnog, središta i uzorka socijalizma, 
izazivajući posvuda obrambeni nagon u 
malih naroda i potičući borbu velikih 
za prevlast u socijalističkome svijetu. 


Načelno, mogući izlaz iz krize, što se u 
međuvremenu produbljuje, naznačila 
je, najprije, upravo Jugoslavija — 
suprostavivši unitarno-centralističkoj 
ideologiji i ustrojstvu međunarodnog. 
socijalističkog pokreta i društva, načelo 
narodnog suvereniteta i nacionalne au- 
tonomije socijalističkog pokreta. 

Ali ta alternativa — svijetu ponuđena 
— oduzela je alibi i domaćem unita- 
rizmu: nakon 1948. jugoslavenski (to- 
bože klasni) unitarizam, u kojem je 
poslijeratni centralizam u nes bio ideo- 
loški zasnovan — je neobranjiv logički 
i moralno je nakazan. 

Predstojećim ustavnim promjenama va- 
ljalo bi stoga stvari izmijeniti i — 
najavljeno je — Jugoslaviju preurediti 
kao zajednicu uistinu suverenih i je- 
dnakopravnih naroda. 

Preostaje da razmotrimo da li su, 1 u 
kojoj mjeri, ta načela u predloženim 
ustavnim promjenama doista sprovede- 
na. 

U tom pogledu od značenja je ponajpri- 
je kako je definirana jugoslavenska 
zajednica. 


Prijedlog ustavnih amandmana definira 
Jugoslaviju kao saveznu državu što, 
međutim, nije u skladu s načelom 
narodnog (nacionalnog) suvereniteta: 
načelo narodnog suvereniteta. naime, 
ne isključuje zajednicu naroda — ali 
isključuje nadnacionainu zajednicu; a 
savezna država to ipak jest: jer u 
federaciji građani sudjeluju i izravne, a 
ne samo posredstvom federalnih jedi- 
nica, i jer federacija može odlučivati i 
protivno volji federalne jedinice (sa- 
vezna vlast, ni u jednoj federaciji, ne 
funkcionira po načelu suglasnosti svih 
federalnih jedinica). U federaciji, stoga, 
suverena je savezna država. a o fede- 
ralnim jedinicama kao suvrenim drža- 
vama, naprotiv, veoma je teško govori- 
ti 

Da bi se jugoslavenska zajednica doista 
preuredila po načelu narodnosti. kako 
je najavljeno. s tim načelom valjalo bi, 
dakle, uskladiti ponajprije definiciju 
zajednice; a to će reći: iz definicije i 
naziva zajednice izostaviti odredbu o 
federaciji i Jugoslaviju definirati kao 
savez republika. (Definicija o savezu 
republika, spomenimo, sadržana je iz- 
vorno u nazivu sovjetske zajednice ) 
Odredba o Jugoslaviji kao saveznoj 
državi neodrživa je ne samo iz načelnih 
razloga, nego i iz prijedloga ustavnih 
amandmana. Iako Jugoslaviju definira 
kao saveznu državu, prijedlog, naime, 
uvodi načelo suglasnosti (Svih) republi- 
ka i pokrajina pri odlučivanju u sferi 
zajedničke nadležnosti, a to se protivi 
ustaljenom pojmu federacije. 

Nema stoga razloga federacijom nazi- 


vati zajednicu koja — i po prijedlogu 
ustavnih amandmana — to _ već ivak 
nije. 


Jozo Ivičević 


OMOGUCITI 
SOCIJALISTIČKIM 
REPUBLIKAMA 
DA OSTVARUJU 


SVOJU DRŽAVNOST 
I U MEĐUNARODNIM 


ODNOSIMA 


Jedan od temeljnih elemenata koji 
čine državnost i suverenost neke za- 
jednice također je njezino pravo i 
stvama mogućnost da nastupa kao 
subjekt u međunarodnim odnosima. 
Međutim, u točki 3 amandmana 34 
pravo republike da uspostavlja surad- 
nju i održava odnose sg inozemstvom 
razmatra se zajedno, i takoder izjedna- 
čava s pravom općina, radnih i drugih 
samoupravnih organizacija. Takva je 
formulacija, mislim, u neposrednoj su- 
protnosti s osnovnim polazištem ustav- 


nih amandmana, koje je određeno 
amandmanom 20., i po kome je repu- 
blika suverena država u kojoj je 


izvorište vlasti. Predloženom formulaci- 
jom stvarno je oduzeto republici pravo 
da suvereno raspolaže elementima svo- 
je državnosti u međunarodnim odnosi- 
ma. Ona, naime, prema prijedlogu 
amandmana, ne samo da nema pravo 
sklapanja međunarodnih ugovora, vec 
nema ni pravo neposredne suradnje s 
državama nego tek s međunarodnim 
organima i organizacijama, te s reglo- 
nalnim jedinicama unutar stranih dr- 
žava. S onim državama. u kojima ne 
postoje regionalne jedinice republika. 
iako je država, ne može uopće stupati u 
međunarodne odnose. 


Mnogi su se u nas protivili i još se 
protive da se republikama dadne pravo 
nastupa kao subjekta u medunarodnim 
odnosima, polazeći sa stajališta da bi to 
značilo stvaranje konfederacije i ca 
istodobno, kao subjekti u međunarod- 
nim odnosima, ne mogu nastupati 1 
Jugoslavija kao savezna država i njene 
članice socijalističke republike. Ne po- 
stoje međutim nikakve načelne ni 
praktične prepreke koje bi sprečavale 
da i federacija i socijalističke republi- 
ke, svaka u okviru svojih nadležnosti, 
sudjeluju u međunarodnim odnosim». 


Međunarodna pravna komisija Uje- 
dinjenih naroda u svom posebnom 
izvještaju 1966. godine stala je na 
stajalište, da, što se tiče međunarodnog 
prava, ne postoje nikakve prepreke da 
članice federacije nastupaju kao su- 
bjekti u međunarodnim odnosima. Pra- 
vna sposobnost članica federacije aa 
sklapaju međunarodne ugovore, zavisi 
samo o ustavu određene federacije. 


U svijetu čak i one federativne 
države, koje nam ne mogu biti inače 
uzor u svojim ustavima, a neke i u 
stvarnosti, pružaju mogućnost federal- 
nim jedinicama da sklapaju međuna- 
rodne ugovore i da sudjeluju kao 
subjekti u međunarodnim odnosima. 
Tako Sovjetski Savez, prema izmje- 
nama Ustava iz 1936. godine (donesenim 
1944. godine) priznaje svim republi- 
kama puno pravo da sudjeluju u 


međunarodnim odnosima kao ravno- 
pravni subjekti, da primaju diplomat- 
ske predstavnike, osnivaju diplomatska 
predstavništva i sklapaju međunarodne 
ugovore. To pravo se djelomice, preko 


predstavništva Bjelorusije i Ukrajine u 
Ujedinjenim narodima 1 ostvaruje. 

U Švicarskoj prema Ustavu iz 1874. 
godine, koji je i danas na snazi, kantoni 
imaju pravo da samostalno sklapaju 
međunarodne ugovore iz oblasti eko- 
nomije, susjedskih odnosa i policije. 
nomije, susjedskih odnosa i policije. 
Oni se i u stvarnosti koriste *im 
pravom, pa su tako mnogi kantoni 
sklopili ugovore s Austrijom i pojedi- 
nim zemljama Savezne republike Nje- 
mačke. 

I prema ustavima Savezne republike 
Niemačke i SAD federalne jedinice 
mogu. uz pristanak saveznih organa 
vlasti. sklapati međunarodne ugovore. 
Posebno je zanimljiv slučaj Kanade 
gdje je provincija Quebec. iako ioj to 
kanadski ustav izričito ne dozvoljava, 
sklopila nekoliko ugovora o kulturno, 
znanstvenoj i drugim oblicima suradnje 
s Francuskom te otvorila u njoj i svoje 
diplomatsko predstavništvo koje ima 
poseban, još ne posve odreden. status. 

Prema tome pravo sudjelovanja u 
međunarodnim odnosima i: posebno 
pravo sklapanja međunarodnin ugovora 
posebnih jedinica ne mora značiti da se 
time ustanovljuje neki konfederativni 
odnos, jer ga, kako vidimo, imaju 
federalne jedinice u mnogim federa- 
ivnim državama koje su, s obzirom na 
druge elemente svog federativnog su- 
stava, gotovo unitarne države. 

Nije ni potrebno isticati koliko je 
pravo _ i mogućnost sudjelovanja u 
međunarodnim odnosima od posebnog 
značenja za SR Hrvatsku, «ako zbog 
izvoznog karaktera našeg gospodarskog 
sustava tako i zbog velikog broja 
hrvatskih radnika koji rade u inozem- 
stvu. U vezi s time valja usput 
spomenuti da je isto tako nužno izmi- 
jeniti i odredbu pete točke amandmana 
30. po kojoj savezni organi uprave 
između ostalog neposredno odgovaraju 
i za izvršavanje i primjenjivanie sa- 
veznih zakona i drugih propisa koji se 
odnose na zapošljavanje i zaštitu jugo- 
slavenskih građana na radu u inozem- 
stvu. Neposredno izvršavanie propisa 
koji se odnose na zapošljavanje i 
zaštitu naših radnika na radu u ino- 
zemstvu trebalo bi svakako biti u 
nadležnosti izvršnih organa republika. 

Na temelju rečenoga mislim da je 
nužno izmijeniti točku 3. amandmana 
34. tako da se prava republike u 
međunarodnim odnosima izdvoje iz 
prava koja bi, onako kako su formuli- 
rana. trebala ostati općinama. radnim i 
drugim samoupravnim organizacijama. 
Ispred sadašnje točke 3. umetnula bi se 
nova točka sa slijedećim sadržajem: 
»Socijalističke republike imaju pravo. u 
okviru svojih nadležnosti. sklapati me- 
dunarodne ugovore i nastupati kao 
subjekti u međunarodnim odnosima.« 


Smiljko Sokol 

politika i društvo 


Narodi i 
»narodnosti« 


U političkim govorima, člancima 1 
zakonskim aktima uvriježila se u nas 
riječ »narodnost« koja treba da zamje- 
njuje pojam »narodna manjina«. U 
Jugoslaviji, vele, postoje samo oni 
narodi koji su ostvarili svoje republike, 
postoje prema tome samo slovenski, 
hrvatski, srpski, muslimanski, make- 
donski i crnogorski narod. Pripadnici 
svih ostalih etničkih grupacija nisu 
narodi. već »narodnosti« kao npr. Tali- 
jani, Mađari, Albanci, Nijemci i dr. 
Naravno, nitko vjerojatno neće tim 
»narodnostima« negirati etničku pri- 
padnost njihovim narodima. Mađari su 
tako »narodnosti« samo u Jugoslaviji. a 
tek kad pređu jugoslavensko-mađarsku 
granicu postaju narodom! Hrvati 1 
Slovenci su u Istri narodi, a u Trstu se 
metamorfoziraju u »narodnosti«. Po toj 
logici Baski u Španjolskoj, Škoti u 
Engleskoj, Valonci u Belgiji itd. ne bi 
bili narodi. već »narodnosti«, iako ih se 
nigdje, pa ni kod nas, ne naziva 
drugačije nego narodom Baska, Skota, 
Valonaca itd. Po toj logici ne hi u 
Švicarskoj bilo uopće njemačkog, fran- 
cuskog i talijanskog naroda, već bi 
postojale samo »narodnosti«. Isto tako 1 
u SAD. 

Očito da pojam »narodnost« u zamjeni 
Za »nacionalnu manjinu« vrijedi samo 
u granicama Jugoslavije! U tom smislu 
ne postoji ta riječ ni u jednom drugom 
jeziku. Ona je zamijenila riječ »nacio- 
nalna manjina« s izričitom namjerom 
da se kod nas istakne značenje nekih 
većih nacionalnih grupacija (Talijani, 
Mađari) u našoj zemlji i da se time 
izbjegne isticanje  brojčanog odnosa 
koji implicira riječ »manjina«. Ova je 
namjera imala prema tome i kurtoazni 
karakter. Kao da je manje vrijedno biti 
u brojčanoj manjini, pa makar čovjek 
pripadao narodu s velikom kulturnom 
baštinom! 

Ovom je zamjenom, međutim, nastala 
prava  pobrkanost pojmova. Pojmovi 


narod 1 narodnost idu u dvije posve 
različite kategorije. Narodom zovemo 
sumu svih ljudi koji osjećaju zajedni- 
čku pripadnost i ponajčešće govore 
istim jezikom i imaju zajedničku kul- 
turnu tradiciju. Narod ima, prema 
tome, fizičku dimenziju. Naprotiv, na- 
rodnost je sam taj osjećaj pripadnosti 
koji je subjektivne naravi. Svaki rje- 
čnik će pokazati da postoji bitna 
razlika između pojmova narod i na- 
rodnost: u engleskom nation i nationa- 
lity, u francuskom nation i naticnalite, 
u njemačkom Nation i Nationalitat itd. 
U sveučilišnim indeksima, i u popisu 
stanovništva upisujemo  narcdnost (ili 
etničku pripadnost). ali ne u smislu 
»narodnosti« u zamjenu za nacionalnu 
manjinu, nego u smislu osjećaja  pri- 
padnosti jednom narodu. Talijani, Ma- 
đari i pripadnici drugih naroda ne 
razlikuju se u tom  upisivanju od 
Slovenaca. Hrvata. Srba i drugih naših 
naroda. Strogo uzevši, na pitanje o 
narodnosti trebalo bi odgovoriti pridje- 
vom hrvatski. slovenski itd. Češće se, 
međutim, odgovara imenicom Hrvat, 
Slovenac itd. Pojam »neopredijeljen« 
znači upravo to. da nema osjećaja 
pripadnosti ni jednom narodu. 
Uvođenjem riječi »narodnost« izbacili 
smo iz našeg političkog rječnika pojam 
narodne manjine. Jednim pojmom koji 
pripada kategoriji osjećaja, želimo za- 
mijeniti pojam koji ide u kategoriju 
statistike! Kao da nam je bila namjera 
da zatvorimo oči pred činjenicom razli- 
čitog brojčanog odnosa, iako ga time, 
naravno, ni za dlaku ne mijenjamo. 
U svim državama svijeta žive samo 
narodi, a ne »narodnosti«. Tako i u 
vati, Srbi, Madari. Crnogorci, Musli- 
mani, Makedonci. Albanci i drugi na- 
rodi, pa ih narodima, i samo narodima, 
treba i nazivati. 

H. i 


Sutnja o značajnom znanstvenom 
dijelu Šime Bodana i - jedna iznimka 


Onih koji šute, a bilo bi normalno i u skladu s demokracijom da progovore 
e jednoj važnoj knjizi, ima mnogo i ovdje ih ne možemo nabrojiti; spomenut 
ćemo, i citirati, same jednoga kritičara koji je prekinuo zavjeru šutnje i pro- 
govorio o knjizi Šime Đodana Zakon vrijednosti i odnos tržišta i plana (Matica 


hrvatska. Zagreb, 1969.) 


Od prikaza Krunoslava Šute prenosimo same zaključak, i potom. završetak 


komentara »Kritike«: 


»I na kraju, nećemo pogriješiti ako ustvrdimo da je pred nama djelo iznimnih 
vrijednosti i iznimnih znanstvenih kvaliteta. Dosljedno razvijajući marksi- 
stičku koncepciju o zakonu vrijednosti u socijalističkim gospodarstvenim mo- 
delima — Đodan se nanovo predstavio kao kompletan ekonomist i znanstvenik 
kome polemičnost nije strana«. (»Studentski list«, br. 24. 8. XII 1970.) 


»Zaključujemo: neprestano se ističe da smo protiv zanstvenika koji 


nemaju 


nikakve veze sa sivarnošću. Šime Đodan je sušta suprotnost takvom tipu, i 
Stručnjak je prvoga reda, pa ipak — ili baš zato — biva napadan, potiskivan. 
prešućivan. Stvarno se hvale i promiču — kabinetski šutljivci!' Nikome korisni, 


ali i nikome opasni. A to je najopasnije za sredinu, za naciju, koja se 
aktivno postaviti kao politički čimbenik«. 


želi 


»Kritika«, Zagreb Br. 16/1971. 


Petar Šegedin 


Čisto — 
prljavo 


Da će dijalog SUDBINA, objav- 
ljen u broju 1-2 časopisa FORUM, 
ove godine, izazvati negodovanje, 
nerazumijevanje, pa i bijes znao 
sam, odlučio sam bio stoga ne re- 
agirati na eventualne javne napa- 
de. Ali ispad druga Nožinića u 
Karlovcu posebno je značajan za 
mene, pa sam se i odlučio na ovu 
malu bilješku. On javno izjavi 
(ovdje je aorist potreban iz deko- 
rativnih razloga!) da je taj moj 
tekst nešto PRLJAVO! 

Dugo već znam druga Nožinića, 
još tamo iz vremena  »Narodnog 
lista«, ali poznavao sam ga samo 
iz viđenja. Činio mi se skromnim, 
povučenim čovjekom, koji savje- 
sno radi svoj posao: jedan je od 
onih partijskih ljudi, koji mnogo 
ne govore ali zato zdušno obavlja- 
ju svoj posao: onaj, dakle, na ko- 
jima partija zapravo počiva. I bio 
mi je vrlo simpatičan, ali, velim, 
nikakvih bližih dodira s njim ni- 
sam imao. Pomišljao sam često: 
ako se jednom sretnemo na zajed- 
ničkom poslu nekom, bit će ugod- 
no snjim raditi... 1 prvi moj ne- 
posredni susret s njim zbio se_ u 
vrijeme one nesretne borbe za 
spašavanje naše nakladničke dje- 
latnosti. Društvo književnika an- 


gažiralo se bilo svih svojim sila- 
ma. Tada smo bili spali, mi u Hr- 
vatskoj, na to da se godišnje obja- 
vljivalo 7 do 8 knjiga! Koliko sam 
puta tada mislio: doći će nam u 
pomoć i s nama se zajednički bo- 
riti Udruženje književnika Srbije, 
Slovenije ..., kojima je tada mno- 
go bolje išlo nego nama. To ne go- 
vorimo u prazno: bratstvo i jedin- 
stvo! Dakako, i posve prirodno: 
ostali smo sami, u gluhom prosto- 
Du: 


U toj atmosferi jednog sam se 
dana sreo, posve neočekivano. u 
Kazališnoj kavani, s drugom No- 
žinićem. Za stolom, govorilo se, 
dakako, o našoj bespomoćnosti, o 
tome kako nas nitko ne želi čuti, 
ni uvažiti, a stvari idu nizbrdo. 
Nisam očekivao ništa od druga 
Nožinića, ali zanimalo me mišlje- 
nje jednog ozbiljnog čovjeka, ko- 
munista. I moram priznati, neza- 
boravna mi je ostala vadanja suge- 
stija njegova. Ne _ mogu, dakako, 
navesti je doslovce, ali njezin je 
smisao bio ovaj: Što se tu gnjavi- 
te, drugovi dragi, gubeći vrijeme 
obilazeći 1 polemizirajući s ljudi- 
ma gore na Markovu trgu, otiđite 
lijepo u Beograd i iznesite stvar 
tamo, budite uvjereni da ćete na- 
ići na razumijevanje i teškoće bit 
će odmah riješene! Upamtio sam 
io. zaista kao otkriće, u više smje- 
rova... Ima pravo arug Nožinić! 


Pa to i jest to, mislio sam, a_mi 
imamo još uvijek nekih prokletih 
iluzija. Naš drug Nožinić rekao je 
to usput, kao stvar posve narav- 


nu, koju je i zaboravio odmah, 
kao što je i zaboravio na kavu što 
smo je tom prigodom popili. 

Jest, zaista je bio zaboravio tu e- 
pizodu iz Kazališne kavane. Vidio 
sam to u onoj atmosferi mog izba- 
civanja iz članstva Saveza komu- 
nista. Upravo tada na samoj sjed- 
nici, u žaru diskusije, kada sam 
bio optužen zbog svog  nacionali- 
zma i loislini za volju moram re- 
ći, upravo i najviše od njega, dru- 
ga Milana Nožinića, ja sam se tog 
našeg razgovora sjetio i ispričao 
ga tu, dodajući ovo objašnjenje: 
Velite, druže Nožiniću, dase _ ne 
sjećate tog našeg razgovora?  Po- 
sve je to moguće, i upravo zato 
što ga se ne sjećate, a što ga se ja 
vrlo dobro sjećam i leži njegovo 
značenje, ta činjenica i osvjetlja- 
va našu situaciju i nas kao ljude! 
Rekli ste im da idem odavde, iz 
Zagreba, iz Hrvatske, u Beograd, 
tražiti pravdu, a ja, vidite, izjav- 
ljujem: »Ne dočekao nikada dan 
da bih jednom Srbinu, u Srbiji, u 
Beogradu, mogao reći: Hajde bra- 
te, u Zagreb, tamo ćeš, ono što je 
značajno za tvoj nacionalni život, 
jednostavno rješiti. 


Ni za dlaku se moj stav nije od 
tada promijenio, pa ga nisam iz- 
mijenio ni u svom članku kojemu 
sam dao naslov SUDBINA. 


Uvjeren sam: ni tada, ni danas 
Milan Nožinić nije mogao i ne mo- 
že ni uvidjeti, ni suosjećati u na- 
šim međunacionalnim odnosima, 
pa mu ne mogu biti ni jasne ra- 
zlike između njegova i mog nacio- 
nalizma! Ali, čini mi se, to nas ne 
bi smjelo priječiti da postavimo 
pitanje: između mog _ i njegova 
stava, koje bi mjesto izabrala či- 
stoća? — da ne upotrijebimo nje- 
govu riječ: PRLJAVOST. Kao što 
će, nadam se, i velika većina lju- 
di, koji su dobronamjerni, bez ob- 
zira kojoj narodnosti pripadali, vi- 
djeti i »ljudski smisao« mog teksta 
objavljena u FORUMU pod naslo- 
vom SUDBINA. 


Tragičnost se očituje u tome šio 
sudbine tih ljudi, jer on nije sam, 
nisu bez utjecaja na opću našu 
sudbinu, pa i na onu moju osobnu. 
Nekima je tako jasno gdje je i što 
je PRLJAVO, ali to, da bi i sami 
mogli PRLJATI, ne dopire do nji- 
hove svijesti. 

6 karte na stol 


Vojislavu 
Pelajiću, 
sekretaru 
Za privredu 
SRH 


Poštovani druže Pelajić, 
u »Vjesniku u srijedu« od 81. III 
1971. a i ranije u »Vjesniku«  oba- 
viještena je javnost o aferi sa smrd- 
ljivim jajima »u kojoj su deseci mi- 
lijuna uvezenih a neocarinjenih jaja 
napravili lom na tržištu, donijeli u- 
vozniku deset milijuna novih dinara 


zarade, a nanijeli jugoslavenskom 
peradarstvu gubitak od trideset mi- 
lijuna.« 


S obzirom na štetu koju zbog ove 
afere trpi privreda Hrvatske i »A- 
grokombinat« Zagreb, molimo vas 
da kao osoba odgovorna za zaštitu 
interesa privrede Hrvatske i jedin- 
stva tržišta, obavijestite javnost što 
ste poduzeli da utvrdite koliku je 
štetu zbog ove afere pretrpjela pri- 
vreda Hrvatske i kakve mjere treba 
poduzeti da se ta štela nadoknadi. 


»Tko je 
ČUO? « 


Prva rasprava _ u Skupštini općine 
Osijek o prijedlozima komisije za 
dodjeljivanje Nagrade oslobođenja 
Osijeka donijela je mnoga neslaga- 
nja s prijedlozima komisije, što je i 
normalno, ali i mnoga nepoznavanja 
pravilnika, pa čak i činjenica, što se 
baš ne bi moglo mazvati normal- 
nim... Išlo je to tako daleko da je 


predsjednik komisije mr Stjepan 
Lukić uvjetno rekao: »Ako je to 
tako, onda nam je privreda — neo- 


brazovana«. No možda najveći »bi- 
ser« bila je izjava odbornika Duša- 
na Marinkovića o reviji »Kazalište«, 
predioženoj za plaketu: »Tko je ka- 
da čuo za Kazalište?«. S obzirom da 
je komisija dobila dobro argumenti- 
ran prijedlog, u kojem se o toj revi- 
ji pohvalno izražavaju kritičari Za- 
greba, Beograda i drugih gradova, te 
da je baš tih dana i Republički fond 
za financiranje kulturnih djelatnosti 
odlučio da dodijeli izvjesna sredstva 
»Kazalištu«, onda je izjava kao »Tko 
je čuo?« više pogodila onoga tko ju 
je izrekao nego reviju i njeno ured- 
ništvo... Po onoj poznatoj: izjave 
više govore o onome tko ih je izre- 
kao, nego o onome na koga se od- 
nose! 


Top-hiseri 


Član IK CK SKH Ema  Derossi- 
-Bjelajac odlučila je učlaniti se_ u 
Savez studenata Zagreb, ukoliko 
je predlože stanari studentskog 
doma »Nina Maraković«. 


Savezni budžet za ovu godinu op- 
terećen je sa 5950 milijuna dina- 
ra namijenjenih intervencijama u 
privredi. A kako se saznaje — od 
tog iznosa — 350 milijuna otpada 
na regres za umjetna gnojiva. U 
slijedećoj godini možemo očekiva- 
ti dobar urod i plodniji rad save- 
znih organa. 


Prema informacijama iz Saveznog 
zavoda za statistiku popis stanov- 
ništva stajat će zajednicu oko 190 
milijuna dinara, ili, nešto više od 
9 dinara po stanovniku. Ovo je 
ujedno i prva vijest koja procije- 
njuje vrijednosi našeg čovjeka. 
Nadajmo se da su skeptici zateče- 
ni. 


»Ne znam da li 65, ili 70, da li 75 
posto — ne znam koliko _ je — 
vanjske trgovine u Beogradu, stje- 
cajem prilika, okolnosti, historij- 
skim razvojem i kako god hoćete 
drugačije, isto onako kao što se 
neki vanjski turizam koncentrirao 
na jadranskoj obali, ili tekstilna 
industrija negdje na drugom mje- 
stu, tako se ovdje, u Beogradu, 
koncentriralo — vanjskotrgovinsko 
poslovanje« — kaže Mihailo Šva- 
bić u jednoj skupštinskoj  disku- 
Siji. 

A kada Mihailo Švabić kaže da ne 
zna »otkud ta koncentrirana vanj- 
ska trgovina u Beogradu« — ne 
znamo ni mi. Sigurno _ je pala _ s 
neba. Amen. 

SVetozaru 


Patirovu, 
sekretaru 
za financije 
SR Hrvatske 


Poštovani druže Padrov, 

u knjizi dr Branka Vegara, »Finan- 
ciranje cesta«, Zagreb 1969. godine 
piše: 

»Na račun SDK br. 804-21103 »Sa- 
vezni porez na promet putničkih au- 
tomobila« po Tbr 6 Tarife saveznog 
poreza na promet uplaćeno je u g. 
1967 ukupno 20,785.000 dinara, od 
kojeg je iznosa oko 4,175.000 dozna- 
čeno iz drugih republika. Razlika iz- 
među uplaćenog i procijenjenog sa- 
veznog poreza na promet (koji je o- 
stvaren nabavom putničkih automo- 
bila od strane građana i radnih or- 
ganizacija s područja SR Hrvatskei 
kreće se oko visine procijenjenog iz- 
nosa od 54,455.000) vjerojatno je e- 
videntirana preko računa u drugim 
republikama.« ž 


Molimo Vas druže Padrov, budući 
ste vi kao ministar financija 
Hrvatske odgovorni za naplatu nje- 
nih prihoda, da obavijestite javnost 
Hrvatske, da li je naplaćena razlika 
poreza o kojoj piše Vegar, i kako 
uopće stoji stvar s tim porezom. 
Mislimo i na posljednje tri godine. 
Ako razlika nije naplaćena ne bi li 
se njenom naplatom došlo do novca 
za izgradnju prometnica u Hrvat- 
skoj? 


Smanjenje 
garantne 
moći 
hrvatskih 
banaka 


Odbor za privredu Izvršnog vijeća 
Hrvatske na sjednici od 15. IV 1971. bio 
je jednodušno za odbijanje prijedloga 
propisa koji bi doveo do smanjivanja 
garantnog potencijala za zaduženje u 
inozemstvu u Hrvatskoj. Taj potencijal 
je i onako sasvim nedostatan, a izmje- 
nom propisa istovremeno bi došlo do 
povećanja garantnog potencijala ba- 
naka u Beogradu i Skoplju. 
Podpredsjednik Izvršnog vijeća sabora 
SRH Dušan Reljić svojom je interven- 
cijom zaustavio odbor u donošenju 
zaključka. 

Zašto? 


Kamo idu 
milijarde ZTP 
Zagreh? 


U Zajednici jugoslavenskih  želje- 
znica postoje još stari odnosi odluči- 
vanja, zbog kojih je osobito pogode- 
no Željezničko transportno poduzeće 
Zagreb ili željeznice Hrvaiske. 

Tako npr., pri prijevozu šećera, od 
Đevđelije do Jesenica ŽTP-u Zagreb, 
u odnosu na naplaćenu vozarinu, 
pripada prema stvarnom radu samo 
93,4%, dok mu, ako se šećer vozi na 
istoj relaciji u međunarodnom tran- 
zitu, pripada samo 87,2% od napla- 
ćene vozarine u devizama. Zbog to- 
ga ŽTP Beograd dobiva 12,7% više, 
ŽTP Ljubljana 26,3%, a Skopje 
31,49. Bez stvarnih ekonomskih ra- 
zloga i osnova, izmijejnena je me- 
toda razdvajanja prihoda u tranzitu 
potkraj 1967. godine, npr. na taj na- 
čin, što je od pet mogućih varijanti 
u Zajednici jugoslavenskih željezni- 
ca izglasana ona, u kojoj ŽTP_Za- 
greb prolazi najlošije, i tako mu je 
samo tom odlukom smanjen prihod 
prema ranijem za čitavih 10,1 poena. 


Zbog ovakvih odnosa ŽTP Zagreb 
oštećen je posljednjih godina za 
više milijardi, dok se je istodobno 
Republika  Hrvaiska, zbog mokrića 
gubitaka ŽTP Zagreb, odrekla više 
milijardi svojih prihoda. 


Nelojalna 
konkurencija 


»Arena« ima svoje vjerno, svoje brojno, 
svoje strpljivo čitateljstvo. »Arena« ima 
relativno dugu tradiciju. Svoju dobru ali i 
svoju lošu tradiciju. Na liniji dobre 
tradicije širi ljubav i razumijevanje među 
ljudima, bori se protiv nepravdi, suosjeća s 
nesretnima i unesrećenima, kritizira ne- 
valjalo i opravdano veliča pothvate naših 
trudbenika. U svom 538. broju od 16. 
travnja 1971. tradicionalno dobro piše npr. 


i o jednom samoprijegornom stručnjaku, 
inženjeru Marijanu Brezinšćaku, blježeci 
doslovno i ovu njegovu gorku konstataci- 


ju: 

»Elka« (zagrebačka tvornica električnih 
kablova, op.ur.) je dosad dala federaciji 16 
milijardi dinara. Od toga novca stvorena 
je za »Elku« — industrijska konkurenci- 
ja.« 

Kratko i jasno. I poučno; i vrlo tipično, 
dok je riječ o zagrebačkoj industriji, koja 
se trošila prenaprezala i davala, samo 
davala, da bi joj napokon voda došla do 
grla, zbog nelojalno stvorene ili moderiti- 
zirane konkurencije. 

No, da se vratimo i drugom liku tradicije 
»Arene«, tj. onome što u njoj ne valja. 
Elazi u Zagrebu, a uporno prkosi jezičnoj 
osjetljivosti vlastite sredine. Piše april i 
fonetizira imena (bez originala u zagradi). 


To bi se prtivilo čak i Novosadskom 
dogovoru, da nije upravo poništen, a 
pogotovu je u raskoraku s jezičnom 


politikom koja je napokon stekla pravo 
građanstva u Hrvatskoj, a koja nas sve 
obvezuje na etimološko pisanje stranih 
imena. 

Takvim postupcima »Arena« prvenstveno 
vrijeđa jezični osjećaj onih brojnih svojih 
čitalaca koji govore i pišu hrvatski, a 
istodobno nelojalno konkurira svojoj— 
konkurenicji 


Šime Đodan 


GOSPODARSKO- 
"POLITICKI 
UZROCI 
EMIGRACIJE 

IZ HRVATSKE 


Zadnje stoljeće hrvatskog nacionalnog života obi- 
lježeno je trajnim valovima emigracije. 


Iseljavanja Hrvata iz hrvatskih zemalja kontinui- 
rana su u zadnjih nekoliko stoljeća, no nas ovdje u 
prvom planu ne zanimaju emigracije izazvane hr- 
vatsko-turskim ratovima, koji su trajali više od tri 
stoljeća i prouzročili raseljavanje s jedne strane i 
islamizaciju s druge strane brojnih hrvatskih sku- 
pina, već samo ekonomske emigracije u zadnjem 
stoljeću, a osobito, zbog pojačanog vala iseljavanja, 
one u zadnjem desetljeću. 


Kako znamo upravo je prošlo jedno stoljeće od 
hrvatsko-ugarske nagodbe, koja je bila nametnuta 
hrvatskom narodu od udruženih austro-madžarskih 
sila i domaćih nagodbenika. Ta je nagodba dovela 
Hrvatsku spram Ugarske u položaj realne unije, a 
spram Austrije u položaj personalne unije s ele- 
mentima realne unije. Međutim, to nije bilo sve 
glede političkog položaja, jer su hrvatske zemlje 
Dalmacija i Istra ostale izvan upravnog područja 
banske Hrvatske i Slavonije, Međimurje su, kao i 
grad Rijeku i Baranju uzurpirali Madžari. Iako je 
Hrvatska, po nagodbi, bila jedina uz Austriju i 
Madžarsku u tom x«onglomeratu naroda priznata 
državom, ipak je naš politički položaj zbog svega 
navedenog bio nepovoljan, a to će se znatno odra- 
ziti na naš gospodarski položaj. Suženi nacionalni 
suverenitet omogućit će eksploataciju hrvatskih 
zemalja i usporiti naš gospodarski razvoj, a to će 
dovesti do emigracije i u daleke prekomorske zem- 
lje. 


Tijekom trajanja hrvatsko-ugarske nagodbe, tj. go- 
tovo pola stoljeća, iz Hrvatske je izvlačeno 55 posto 
prihoda za tzv. zajedničke poslove, zatim sve zarade 
na tranzitu i željezničkom transportu, vršena je 
izravna eksploatacija grada i luke Rijeke i napokon 
direktna eksploatacija Međimurja, Baranje, Dalma- 
cije i Istre; težak je bio gospodarski položaj Hrvata 
u Bosni i Hercegovini, pa je njihovo jako eksploati- 
ranje dovelo do siromašenja svih hrvatskih krajeva 
i do jakog vala ekonomske emigracije. 


Računa se da je u radzbolju od 1968. do 1918. 
godine iz hrvatskih zemalja izvlačeno oko 20 posto 
narodnog dohotka. Ako se još k tomu doda da su 
hrvatske zemlje bile carinski nezaštićene, onda 
postaje jasno u kojoj je mjeri hrvatsko gospodar- 
stvo bilo ekonomski razarano. Zbog svega toga 
emigracija je iz hrvatskih zemalja bila pred Prvi 
svjetski rat jednaka (u promilima) emigraciji iz 
Engleske, naravno, s tom razlikom što su Englezi 
selili u svoje kolonije, a Hrvati, kao proleteri, 
trbuhom za kruhom. 


Kako rekosmo, iz Hrvatske je u razdoblju od 1968. 
do 1918. izvlačeno oko 20 posto narodnog dohotka. 
Što to znači vidi se po tome što markistički 
ekonomski teoretičar Paul A. Baran u svojoj knjizi 
»The Political Economy of Growth« iznosi da je 
Velika Britanija izvlačila iz Indije oko 10 posto 
društvenog proizvoda u devetnaestom stoljeću, i da 
je time zakočila gospodarski razvitak Indije. 


Zbog jakog eksploatiranja hrvatskih zemalja, bez 
Hrvata iz Bosne i Hercegovine, odatle je emigriralo, 
u razdoblju od 1899. do 1913. godine, više od 600 
tisuća Hrvata. Usporen gospodarski razvitak zbog 
skučene političke autonomije nije omogućavao nor- 
malan razvoj gradske privrede, osobito industrije, 
pa je višak radne snage sa sela morao emigrirati. 

U staroj Jugoslaviji prilike za hrvatski narod nisu 
se poboljšale, već se pogoršao naš ekonomski polo- 
žaj. Eksploatacija Hrvatske dostigla je svoju kul- 
minaciju, ekonomsko isisavanje dostiglo je oko 25 
posto narodnog dohotka. Industrijski razvitak, kao i 
porast stanovništva, u čitavom razdoblju stare Ju- 
goslavije bio je najniži u Hrvatskoj. Dok je indu- 
strijska proizvodnja u razdoblju 1929—1938. godine 
u Srbiji porasla za 44 posto, u Hrvatskoj je taj 
porast iznosio svega 7 posto, a to je bio najniži 
porast u tom razdoblju u Jugoslaviji. Takvom po- 
rastu industrijske proizvodnje u Hrvatskoj odgo- 
varala je i stopa investicija. Stopa porasta stanov- 
ništva u staroj Jugolsaviji od 1921—1938. godine 
bila je dvostruko brža nego u Hrvatskoj. Hrvatska 
je imala godine 1880. 2 milijuna i 506 tisuća stanov- 
nika, a uža Srbija svega 1 milijun i 896 tisuća; 
danas Hrvatska ima znatno manje stanovnika od 
uže Srbije. 

Zbog politike izvlačenja i eksploatacije hrvatskih 
krajeva u razdoblju od 1918. do godine 1940. emi- 
griralo je oko 300 tisuća Hrvata. 


U novoj Jugoslaviji, koja je uređena federativno, 
Hrvatska je formalno dobila status države članice i 
ujedinjena je glavnina hrvatskih zemalja, pa je 
s toga Stajališta hrvatski narod došao u povoljniji 
položaj. Međutim, uslijed jakog centralizma u eko- 
modela kao i modela inter-regionalne uravnilovke, 
hrvatska je ekonomija vrlo podređena ciljevima 
razvoja koji nisu bili optimalni ni za SFRJ, niti za 
Hrvatsku. 


Odlijev sredstava nastavio se i dostigao razinu od 
20 do 30 posto narodnog dohotka, već prema tomu 
kakav je bio intenzitet investicija u Hrvatskoj i u 
drugim zemljama SFRJ. Činjenica je, međutim, da 
je stopa investicija u Hrvatskoj najniža od 1947. do 
1970. Naime, sve su druge republike u SFRJ imale 
veću stopu ulaganja od Hrvatske, i tako se sustavno 
iscrpljivanje hrvatskog gospodarstva proteglo na 
čitavo jedno stoljeće. 


U razdoblju od godine 1947. do 1970. Hrvatska je, 
bez deviznog efekta, proizvodila stalno oko 27 posto 
narodnog dohotka SFRJ, a s deviznim efektom oko 
30 posto, dok je investirala oko 22 posto od ukupne 
mase jugoslavenskih investicija. Ta razlika od oko 8 
posto mora se pomnožiti sa 3,5 da bi se dobio 
gubitak ili odlijev investicione mase iz Hrvatske, a 
to iznosi 28 posto od ukupnih investicija. 


Ako se k tomu doda i to da je Hrvatska plaćala sve 
svoje obveze prema federaciji, te da je i zbog toga 
gubila jer su se i ta sredstva pretežito trošila izvan 
Hrvatske, onda je jasno da je moralo doći do 
zaostajanja u razvoju. Čimbenici proizvodnje u 
Hrvatskoj relativno su se prorjeđivali, a to je bio 
znak relativnog siromašenja, i to kako gospodar- 
skog, tako i biološkog. 


Ekonomska teorija odavno je već pokazala da se 
bogatstvo neke zemlje mjeri gustoćom čimbenika 
proizvodnje po četvornom kilometru, a kako je u 
Hrvatskoj bila najniža stopa investicija i najniža 
stopa porasta stanovništva i u poslijeratnom raz- 
doblju, to je Hrvatska realtivno zaostajala za drugim 
područjima SFRJ. Takav razvoj doveo je do jakog 
odlijeva radne snage na zapad, a kapitala na istok. 
U zadnjih pet godina to je poprimilo drastične 
razmjere. Iz Hrvatske je iselilo oko 500 tisuća ljudi, 
a iz cijele SFRJ oko milijun, od čega oko 650 tisuća 
Hrvata. 


Istodobno, iz hrvatske je privrede izvučeno dodat- 
nom centralizacijom zbog završavanja objekta iz 
tzv. prethodnih obveza oko 1.500 milijardi starih 
dinara, a preko deviznog mehanizma isto toliko, 
dok je zbog smanjene stope rasta u proteklom 
petogodišnjem planu hrvatska privreda gubila oko 
1.000 milijardi starih dinara, što sve zajedno dostiže 
sumu od oko 4.000 milijardi starih dinara. 


Ako sada shvatimo da je za jedno radno mjesto u 
prosjeku potrebno 7 milijuna starih dinara, suma 
od oko 4.000 milijardi starih dinara bila je dostatna 
da se otvori 570 tisuća novih radnih mjesta. Ako još 
dodamo da je i ono što je uloženo u hrvatsku 
privredu otišlo pretežito u radno neintenzivne dje- 
latnosti, onda nije nikakvo čudo otkud tolika ne- 
zaposlenost i emigracija čak i uz inače veoma nizak 
prirodni priraštaj stanovništva. 


Emigracija se iz Hrvatske može zaustaviti samo 
onda, ako se Hrvatskoj ostavi njezina akumulacija i 
vrati otuđeni kapital. To će biti moguće jedino tada, 
kad Hrvatska postane i stvarno suverena država, 


koja će moći odlučivati o upotrebi svog narodnog 
dohotka, i to kako onog dinarskoga, tako i onog 
deviznoga. Ako se to ne postigne, onda će se odlijev 
radnika, unatoč minimalnom porastu stanovništva, 
nastaviti prema zapadu, a odlijev sredstava (kapita- 
la) prema istoku. Zaustaviti taj dvostruki olijev i 
dvostruko siromašenje nije nikako moguće bez na- 
cionalnog državnog suvereniteta, a to znači da je 
pitanje uspostavljanja naše pune državnosti suštin- 
sko pitanje za sam opstanak hrvatskog naroda. 
Jugoslavenski okvir, dakle, treba tako postaviti, ća 
se u njemu mogu sve nacije optimalno razvijati u 
svojim suverenim državama. 


Aleksandar Žuvela 


koliko 
država 
duguje 
privredi 


Razmatranje problema = rasterećenja 
privrede, u trenutku kada se istodobno 
pripremaju krupne promjene u gospo- 
darskom sustavu kao i promjene _ u 
ekonomskim funkcijama federacije i 
republika, svakako je vrlo složen zada- 
tak. Iskusiva o izvršavanju ovog re- 
formskog cilja u prošlim godinama čine 
ga još složenijim. Zapravo, nakon pet 
godina reforme moglo bi se ustanoviti, 
da je privreda i dalje prezadužena, da 
se njezino sudjelovanje u financiranju 
investicija približava  predreformskom 
razdoblju, te da je nelikvidnost imobili- 
zirala samostalno raspolaganje i onih 
malih sredstava koja privredi ostaju za 
Tedoviti proces reprodukcije. 

Prijedlozi za rasterećenje privrede, boji 
se daju u saveznim dokumentima za 
1971. godinu, kao i oni koji se daju u 
našoj republici, nisu baš previše uvjer- 
ljivi. 

I prije je bilo mnogo deklaracija e 
rasterećenju, kao i izjava odgovornih 
funkcionera, a da privreda poslije toga 
nije poboljšala svoj položaj. 


Rasterećenje se stalno proklamiralo, 24 
se u duhu reforme nije provodilo. 

Treba odmah napomenuti da kvantifi- 
ciranje rasterećenja još nije izvršeno. 
Zapravo, ni u jednom službenom do- 
kumentu prilikom donošenja mjera 
reforme godine 1965. nije utvrđeno što 
se uzima kao osnovica za ostvarenje 
cilja o povećanju udjela privrede u 
raspodjeli. Je li to društveni proizvod s 
porezom na promet ili bez njega, 
odnosno nacionalni dohodak s porezom 
na promet ili bez poreza, nije se moglo 
utvrditi. Uz to, nije ni utvrđeno koji 
elementi društvenog proizvoda čine 
sredstva privrede, a koji ne. Iako se 
najveći dio sredstava privrede može 
nedvojbeno utvrditi, postoji mnogo e- 
lemenata koji se različito tretiraju, već 
prema tome koja ustanova ili pojedinae 
pravi analizu u učešću privrede u 
raspodjeli. Postoje razlike čak 1 između 
Saveznog i republičkog zavoda za plan. 
Postoji razlika u metodi i kod samog 
republičkog Zavoda za plan (SRH) za 
pojedine godine, što opet zavisi vjero- 
jatno od subjektivne ocjene pojedinih 
rukovodilaca u zavodu. 

Kod kvantifikacije tih odnosa u mate- 
rijalu »Razvojne mogućnosti i privred- 
na politika SR Hrvatske za 1971«. naši 
planeri u republičkom Zavodu za plan 
Prikazuju sudjelovanju privrede u dru- 
štvenom proizvodu 1970. godine sa 
54%, a u 1971. godini, kada se provede 
tako krupno najavljeno rasterećenje, 
privreda bi dostigla udio od 57%. 
Zapravo, sudjelovanje privrede od 54 % 
u društvenom proizvodu s porezom na 
promet, što planeri iskazuju za 19'0., 
bilo je dostignuto prije reforme u 1964. 
godini, dok predlaganje udjela od 57 % 
znači znatno manje, nego što je ostva- 
reno u zadnje četiri godine, a on se 
kretao oko 61 %. Očito da razlike u 
prikazivanju ovih odnosa unašaju za- 
bunu, kako u privredi tako i u 


(Nastavak na 8. str.) 

forumima koji donose odluku o kon- 
kretnoj gospodarskoj politici u republi- 
€i 

U pogledu preciziranja osnovice, po 
kojoj se mjeri udio privrede, ireba 
spomenuti, da je to napravljeno kon- 
cem 1968. godine u »Rezoluciji o 
ekonomskoj politici i mjerama za dalj- 
nju realizaciju društvenog plana Jugo- 
slavije« što ju je donijela Savezna 
skupština. Prema toj rezoluciji »treba 
osigurati da se osivari pretpostavka 
reforme u pogledu učešća radnih orga- 
nizacija u društvenom proizvodu (oko 
"70 * ne računajući porez na promet) uz 
Bosebno nastojanje za stalni i stabilni 
šast sredstava kojima raspolažu radne 
organizacije, imajući u vidu da je ova 
proporcija u 1967. godini pogoršana«. 
Čini se da je, prema navedenoj Rezolu- 
ciji, pretpostavka reforme bila: 70 % 
udjela radnih organizacija u društve- 
nom proizvodu bez poreza na promet. 
Prema tom kriteriju, izgleda, da je udio 
privrede u raspodjeli kao reformski cilj 
gotovo u potpunosti ostvaren, kao što 
se vidi iz slijedećih odnosa: 


Uđio privrednih organizacija u dru- 
štvenom proizvodu bez poreza na pro- 
met u: 


Godina Privreda SRH Privreda SFRJ 


1964. 80,7 61,1 
1966. 70,1 70,3 
1967. 69,6 69,5 
1968. 69,1 69,1 
1969. 68,1 68,5 


lpak, potrebno je iskazati sumnju u 
ispravnost tumačenja pretpostavke re- 
iorme u spomenutoj rezoluciji u pogle- 
du udjela privrede u raspodjeli. Čini se 
da je spomenuta rezolucija Savezne 
skupštine degradirala ovaj cilj reforme, 
rada je um učešće privrede od 70% 
uključila i amortizaciju, tj. kada je ra 
osnovicu utvrdila društveni proizvod. 
Izgleda da je postavljeni cilj u reformi 
bio povećanje udjela privrede u netto 
produktu bez poreza na promei na oko 
70 %. Evo što je o tome rečeno u 
izlaganju, što ga je podnio B. Krajger 
prilikom donošenja prvih mjera refor- 
me u srpnju 1965. godine: 

»U 1964. godini, pema završnim raču- 
nima, privredne organizacije sudjelo- 
vale su um raspodjeli neite predukta sa 
51 %e, a društvena zajednica zahvaćala 
je 49%. U novim ođnosima, poslije 
reforme, privredne organizacije će u 
raspodjeli sudjelovati sa 71 "%, dok će 
se udio društvene zajednice smanjiti na 
29 %/a, uzimajući kod toga u obzir da 
privreda nije više opterećena s pore- 
zom na premet«. 

Iz ovog proizlazi jasno da je bilo riječi 
o povećanju udjela privrede ma 71 % u 
netto produktu, odnosno nacionalnom 
dohetku društvene privrede, a ne dru- 
štvenom proizvodu. Razlika je između 
odnosa postavljenih početkom reforme 
iodnosa utvrđenih u Rezoluciji Savezne 
skupštine koncem 1968. godine za oko 5 
poena. Tako je sudjelovanje privrede u 
netto produktu Hrvatske bez poreza na 
promet iznosilo 1969. godine 63,3 %e,a u 
društvenom proizvodu bez poreza 68,1 
%. Po kriteriju koji je bio na početku 
reforme za ostvarenje tog cilja trebalo 
bi još oko 7 poena, a po kriteriju koji 
je naknadno uspostavljen samo oko 2 
poena. Slični su odnosi i ako ih 
gledamo za Jugoslaviju u cjelini. 

Što znači povećanje udjela za daljnjih 7 
% za privredu Hrvatske? Dostatno je 
istaknuti da je to veličina. koja je samo 
nešto manja od izdvajanja privrede u 
poslovni fond, a to znači veličina kojom 
se akumulacija ili čista zarada privrede 
gotovo udvostručava. Tako je privreda 
Hrvatske u 1969. godini izdvojila u 
poslovni fond po završnom računu 8,5 
%% od dohotka. 

M. Ribičić je potvrdio da se radi o cilju 
709 : 30 u korist privrede u nacionalnom 
dobotku, prilikom izlaganja na sjednici 
predsjedništva sindikata Jugoslavije od 
4. XI 1970. godine. Medutim, to je 
šaneseno kao da je to sađašnji »strateški 
cilje, a ne cilj koji je bio postavljen u 
reformi. 


Krunoslav Šuto 


razgovori s njima pravima 


Mučnina — najprisutniji osjećaj i najsigurniji znak 
promašenosti razgovora, teme, ili, naprosto, sugo- 
vornika. No, to i nije toliko bitno, koliko je bitno 
njezino često javljanje. A toga sam se upravo i 
bojao, krećući u potragu »za razgovorima s njima 
pravima« o problemima kreditiranja i financiranja 
turizma. Je li moja bojazan bila opravdana ili ne — 
prosuditi vam je samima. 


Ako je tako 


Po sudu zdrava razuma, odlučio sam prvog među 
»njima pravima« potražiti u Službi društvenog knji- 
govodstva. Ostajući na tragu istančanog smisla za 
oivorene razgovore, nazvao sam (telefonski, jasno), 
osobno direktora SDK, Centrale Zagreb. Razgovor 
je bio kratak, ali poučan: 

»Namjera mi je porazgovarati s Vama, druže direk- 
tore SDK, o problemima kreditiranja i investiranja 
u turističku djelatnost na području SR Hrvatske. 
Jer, ukoliko se ne varam, upravo ste vi Jedna od 
najkompetentnijih osoba u Hrvatskoj, zar ne? 

— >Pa, ne bi se to baš tako moglo reći. Ja o tome, 
naime, ništa ne znam. Barem ne službeno«. 

— »Kako? — inzistirao sam nadalje — pa zar SDK 
ne sprovodi kontrolu i analizu financijskog poslo- 
vanja u turizmu? 

— >To da, no, to svakako nisu stvari koje bi Vas 
zanimale.« 


— »Možda ste u pravu. Međutim, mene bi prije 
svega zanimali rezultati Analize uvjeta kreditiranja 
ugostiteljsko-turističkih organizacija na  primor- 
skom području SR Hrvatske«. 

— »Vjerujem, vjerujem, no, mi takvih analiza ne- 
mamo. Za to se trebate obratiti Komisiji Sabora SR 
Hrvatske za društveni nadzor.« 

— »No, sada mi tek nešto nije jasno. Evo upravo se 
preda mnom nalazi jedan izvještaj spomenute ko- 
misije u kome piše, da je Komisija Sabora _ SR 
Hrvatske za društveni nadzor na sjednici održanoj 
18. veljače 1971. godine razmatrala Analizu uvjeta 
kreditiranja  ugostiteljsko-turističkih organizacija 
na primorskom području SR Hrvatske, koju je 
pripremila Služba društvenog knjigovodstva, Cen- 
trala Zagreb — a, zar to niste upravo vi?« 

— »E, ako je tako... onda ćemo porazgovarati. 
Najavite se.« 

No, i pored toga što sam se najavljivao, i to vrlo 
često, razgovor je bio završen s3 samim činom 
spuštanja slušalice. 


Sve u okviru zakona 


Kada već nisam uspio u SDK, krenuo sam ravno k 
predsjedniku spomenute Komisije za drušiveni 
nadzor — drugu Mihajlu Glagoliću. Kenačno, on je 


g......- 

uijelovljenje čuvara i nadglednika zakonitosti i is- 
pravnosti poslovanja u SR Hrvatskoj — prema 
tome, i očekivati je bilo sresti upravo onog pravoga. 
Jer, važan je legalitet zaštite koja je upravo u 
rukama Komisije i mog sugovornika. 

Sam razgovor počeo je lepršavo i nevezano. Od 
općih konstatacija i uvodnog izlaganja uskoro je 
skrenuo tijek razgovora i na same uvjete krediti- 
ranja, nedvosmisleno apostrofirajući pojedine reek- 
sportere i banke. No, upravo tu se moj sugovornik 
najviše trudio dokazati mi neke »činjenice«. 

»Naša je funkcija da to pratimo i nadgledamo« — 
kaže drug Glagolić i dalje nastavlja: — »Gledali 
smo potpuno čistu stranu ugovornih odnosa. I 
moram priznati da je tim ugovorima društvo ucje- 
njivano, kao i same radne organizacije. Medutim. 
sve je rađeno u okviru zakona. To su poslovi 
vođeni pod firmom i u okviru važećeg sistema i 
važećih propisa. I što je najvažnije — svi su 
zadovoljni. A sve smo to bjelodano dokumentirali i 
dostavili Republičkom i Privrednom vijeću Sabora.« 
Premda se razgovor ovdje nije i završio, nužno je 
učiniti manji predah i srediti neke stvari sam sa 
sobom. Prije svega, kada su »svi zadovoljni«, čemu 
toliko vike oko uvjeta kreditiranja? Kome je to u 
interesu da »zakonske i povoljne« ugovore prika- 
zuje u lažnom svjetlu? Jer, ako predsjednik Komi- 
sije Sabora za društveni nadzor tako nešto tvrdi, 
prije svega »zakonitost i povoljnost«, i ako se zna 
da upravo takva Komisija priprema materijale i 
izvještaje na temelju kojih će se donijeti zaključci, 
a u tendencioznost rada Komisije ne sumnjamo, 
tada je zaista upuino postaviti pitanje: tko širi 
famu o eksploataciji i pljačkanju? Konačno: zašto 
dopuštamo Trogiru, Cavtatu i sličnima da prave 
pometnju i paniku u društvu, kada je sve u okviru 
zakona, i kada ih štiti jedna ovakva Komisija? O 
iome bi trebalo porazmisliti? Ne o Komisiji, na- 
ravno. 


Konac djelo krasi 


Što se razgovor bližio kraju, i primjeri su postojali 
sve brojniji. Riječ po riječ, primjer po primjer, i 
posve neprimjetno izmijenismo uloge: mene se po- 
čelo pitati, a predsjednik Komisije za društveni 
nadzor je pitao. Naime, utvrdili smo da sam nekako 
bolje obaviješten od same Komisije, a o predsjed- 
niku da i ne govorimo. A kada mi je postavljeno 
izravno pitanje — odkuda znam sve te primjere — 
spremno sam i odgovorio: »Iz knjige dra Hrvoja 
Sošiča — »Za čiste račune«. Na to mi je drug 
Mihajlo Glagolić, predsjednik Komisije za društveni 
nadzor, odgovorio da »nikada nije čuo za tu knji- 
gu«. I moram priznati da se nisam iznenadio. Prije 
bih se iznenadio protivnome. 

Pri završetku razgovora ponovno sam osjetio mu- 
čninu. No, ne zbog razgovora, a niti zbog teme. 


sport o 


Zvonimir Lisinski 


Izbor Luke Bajakića, društveno-po- 
litičkog i sportskog funkcionera iz 
Hrvatske, za predsjednika NSJ hr- 
vatski sportski tisak popratio je pra- 
vom poplavom zadovoljstva, čestita- 
nja i pohvala. Tim povodom čak se 
ni poznati zajedljivac Argus nije 
mogao othrvati općoj plimi nježnih 
osjećaja, pa je svoju stalnu, inače 
izrazito bodljikavu, rubriku u »Vje- 
sniku« pretvorio u mjesto posve 0o- 
zbiljnog iskazivanja bezostatnog pri- 
jateljstva, divljenja i povjerenja no- 
vom predsjedniku NSJ. 


Pola stoljeća 
bez oredsiednika 


Prisjetimo li se da je jedan hrvatski 
sportski radnik posljednji puta bio 
na čelu nogometne organizacije u 
Jugoslaviji pred nekih pedesetak go- 
dina (Wirth), onda nam je ovo za- 
dovoljstvo zbog ponovnog izbora 
sportskog funkcionera iz Hrvatske 
za predsjednika NSJ posve razum- 
ljivo. To više što se bez oklijevanja 
može reći da je u to zadovoljstvo 
utkano mnogo nade da će novi pred- 
sjednik i, po prvi puta  paritetni, 
najviši organi NSJ, na temelju lju- 
bljanskog statuta provesti neophod- 
ne. a radikalne promjene u dosada- 
njim odnosima, stanju i djelovanju, 
te značajne društveno-sportske  or- 
ganizacije. U stvari, da će je tran- 
sformirati tako da doista zastupa, 
sprovodi i brine zajedničke interese 
svih republičkih i pokrajinskih  or- 
ganizacija koje je sačinjavaju, i da 
će osigurati njihovu ravnopravnost 
(o što se ranije teško ogrješavala). 
No, u najboljoj nakani, ne želeći biti 
zli proroci, i svjesni da kraiko vri- 
jeme od nastupa novog predsjednika 
i djelovanja novih najviših organa 
NSJ konstituiranih na načelima no- 
vog statuta nije pogodno za donoše- 
nje pouzdanijih sudova i zaključaka, 
ipak osjećamo da je potrebno upo- 
zoriti, kako zbog onoga što su novi 
predsjednik i tijela NSJ do sada na- 
javili i učinili, ne postoje osobito do- 
bri razlozi za padanje u euforičan 
trans. 


Čovjek 


bez programa? 


ODLUČUJU LJUDI, NE STATUTI 


Ne samo kako, 
nego i što! 


U svojim istupima za javnost, od 
onog prvog koji je uslijedio neposre- 
dno po izboru, preko intervjua u 
»Vjesniku« (21. 3. 1971), pa do naj- 
novijeg na televiziji (u »Malim no- 
ćnim razgovorima«), Luka  Bajakić 
se prikazao kao predsjednik jedne 
važne društveno-sporiske  organiza- 
cije koji nema vlastitog programa o 
radu +e organizacije, odnosno zada- 
cima, pitanjima i problemima koji- 
ma se namjerava baviti i koja kani 
rješavati. Sve što smo do sada _od 
njega čuli bile su optimističke izja- 
ve u pogledu suradnje u izvršnim i 
stručnim tijelima NSJ, obećanja da 
će se raditi u skladu sa statutarnim 
odredbama, da neće biti svađa i ma- 
jorizacije, da su oni »niži« važniji 
od njih »viših«, i tome slično. Da je 
Bajakić bio prisutan u pripremanju 
i izboravanju načela novog statuta 
NSJ, vjerojatno bi mogao biti odre- 
đeniji. 


Čemu NSJ? 


Ovako, ispada kao da su IO NSJ, i 
ostala njegova tijela, puki servis re- 
publičkih i pokrajinskih nogometnih 


. liko mu se klanjali, 


organizacija koji tek vodi 
njihovim zajedničkim interesima i 
osigurava njihovu ravnopravnost na 
razini federacije (a to bi tek radom 
trebali osigurati). Ali, nudi se i po- 
misao da se u NSJ, odnosno njego- 


brigu o 


vim izvršnim tijelima, ne odlučuje 
ni o čemu bitnom? To je Luka Ba- 
jakić na jednom mjestu i izričito iz- 
govorio (»Vjesnik«). Takvi pogledi 
dopuštaju pitanje jesu li zajednički 
interesi nebitni? Čemu u tom sluča- 
ju NSJ? I dalje, zar _ međunarodni 
poslovi i odnosi, vrhunski nogomet, 
propisi, žalbena i arbitražna nadle- 
žnost. za što sve NSJ imade poprili- 
čne ovlasti i posebne kor“'“'< nisu 
od krupnog značenja? 


Ne rješava statut 
nego ljudi 


Po izjavama Luke Bajakića izgleda 
da nisu. Po našem mišljenju, napro- 
tiv. Ovlasti i djelokrug rada NSJ i 
njegovih tijela i te kako su značaj- 
ni. Što je još važnije, u njihovom 
krugu postoji veliki broj krupnih pi- 
tanja i problema koje tek treba rije- 
šiti. A odluke o njima neće donositi 
niiko drugi nego baš za to ovlaštena 
tijela NSJ! Novi statut NSJ, ma ko- 
samim svojim 
postojanjem ništa neće riješiti. Dje- 
lovati u njegovom duhu ne znači tek 


uspostaviti paritetne organe. Treba 
identificirati probleme, zadatke i 
predložiti rješenja za njih. Treba 
program rada i uz njega vezati svoj 
mandat! Do sada to od Luke Baja- 
kića nismo dobili, a nažalost ne za- 
pažamo ni znakove takve nakane. 
Pilo bi nam draže kada bismo se u 
tome varali. 


Svirači i glazba 


Ako, pak pokušamo, između onog 
što je pod novim predsjednikom i 
paritetnim rukovodstvom  NSJ uči- 
njeno i što se čini, razabrati elemen- 
te novog kursa i duha izraženih na 
ljubljanskoj skupštini, nalazimo još 
manje razloga za zadovoljstvo. Do- 
voljno je baciti pogled na popis 
predsjednika novoformiranih komi- 
sija, radnih tijela NSJ, dopunjenu 
predsjednicima trenerske i sudačke 
organizacije, pa da se vidi kako po 
tko zna koji put mijenjamo instru- 
mente a ne svirače. Ostaje krajnje 
nejasno na temelju čega valja oče- 
kivati da će stari svirači promijeniti 
svoj repertoar, kad ne samo što su 
navikli svirati već ga sviraju iz sveg 
srca? U posljednje vrijeme _ u tom 
smislu je osobito poučno ponašanje 
V. Boškova, no o tome drugi puta. 


Kritičnost i 
konstruktivnost 


Ukratko, hrvatski sportski tisak, u- 
ključivši sportske rubrike u dnevni- 
cima i tjednicima, mnogo bi više uči- 
nio kada bi nekritičku euforiju i a- 
pologetiku novom statutu i novom 
predsjedniku NSJ, koje stvaraju do- 
jam da je sve riješeno i učinjeno, za- 
mijenili oživljavanjem vlastite kriti- 
čke pozicije iz predskupštinskog ra- 
zdoblja. Valjalo bi na konstruktivan 
način pripomoći ne samo identifici- 
ranju stvarnih pitanja i problema u 
djelokrugu i djelovanju NSJ, nego i 
sugerirati optimalna, za sve republi- 
čke i pokrajinske nogometne  orga- 
nizacije prihvatljiva rješenja  nago- 
milanih čvorišta monopolizma i 
ravnopravnosti u NSJ. Ta 
neće razriješiti statut, nego ljudi! 


ne- 
čvorišta 


BIBLIOTEKA 


KOLO 


Slavko Mihalić: POSLJEDNJA VEČERA (15 ND) 
Bruno Popović: IKAR IZ HADA: J. POLIĆ KAMOV (20 ND) 


Danijel Dragojević: O VERONICI, BELZEBUBU | KUCANJU NA 
NEIZVJESNA VRATA (15 ND) 


Antun Šoljan: GAZELA | DRUGE PJESME (10 ND) 
Marko Grčić: PROVINCIA DESERTA (15 ND) 


Branimir Donat: OSPORENI GOVOR ILI EGZOTIKA 
SVAKODNEVNOG (20 ND) 


Branko Despot: FILOZOFIJA ĐURE ARNOLDA (20 ND) 
Branko Gavella: KNJIŽEVNOST | KAZALIŠTE (30 ND) 


Albert Goldstein: PAMFILOS ILI PRIPOVIJEST DOKONJAKA 


(12 N 


D) 


Ivan Kušan: TORANJ (20 ND) 


* 


izravnim naručiteljima odobravamo popust od 30%. Uplate (s 
naznakom autora ili naslova) se šalju u korist Matice hrvatske, 


Zagreb, ul. Matice hrvatske 2, tekući račun: 
301-8-2135 
a 


ODLIČNA KNJIGA 
U NAJPRISTUPAČNIJOJ HRVATSKOJ EDICIJI!" 


BiBLIOTEKA 


KOLO 

10 povjesnica 


HRVATSKI POGLEDI 
O UREĐENJU 
JUŽNOSLAVENSKE 
ZAJEDNICE (li) 


Franjo Tuđman 


Hrvatsko 
pitanje - 
najzamrse- 
NIji cvor 
Austro- 
-Ugarske 


Nasuprot pristašama hrvatsko-srpskog i južnosla- 
venskog jedinstva što su, dočekavši prvi svjetski rat 
kao pogodnu povijesnu priliku za razbijanje Habzbur- 
ške Monarhije i za stvaranje južnoslavenske države sa 
Srbijom kao Pijemontom, osnovali u inozemstvu Jugo- 
slavenski odbor, oni predstavnici hrvatskog političkog 
života koji su zastupali stajalište da budućnost hrvat- 
skog naroda valja graditi isključivo na čuvanju hrvat- 
ske nacionalne samostalnosti i državnosti smatrali su, 
pretežnim dijelom, da je u ondašnjim međunarodnim 
prilikama održanje Monarhije u životnom imteresu 
hrvatskog naroda. S tog stanovišta već je i sam atentat 
na nadvojvodu Franju Ferdinanda prikazivan kao čin 
velikosprske, a protuhrvatske politike, jer se za nj 
vjerovalo da je uvjereni pristaša preustrojstva Monar- 
hije na irijalističkoj osnovi što bi dovelo do ujedinje- 
nja svih hrvatskih zemalja. te do ponovnog usposta- 
vljanja jedinstvene države Hrvatske u njezinim povi- 
jesnim, maksimalnim granicama (uključivši i Bosnu i 
Hercegovinu). Hrvatska bi na taj način po mišljenju 
pobornika tzv. austro-kroatizma postala ravnopravnim 
članom srednjoeuropske Monarhije, a samim tim 
zaštićena i od mađarske prevlasti i od opasnosti 
talijanskog i srpskog imperijalizma. Pristaše trijalisti- 
čkog preustrojstva Monarhije računali su da će moći 
prevladati otpor mađarskih pobornika dualizma, pola- 
zeći od ocjene, koju je još 1905. dao Trumbić, da 
»hrvatsko pitanje nije pitanje (samo) jedne (mađarske) 
pole, već pitanje cijele Monarhije« i da bi ono »moglo 
biti najtvrđi čvor pri rješavanju mnogostrukog austro- 
-ugarskog zamršaja«. Ali za razliku od onih što su 
poput Trumbića došli do zaključka da u Austro-Ugar- 
skoj ne treba očekivati rješenje hrvatskog pitanja, oni 
hrvatski političari koji su još uvijek bili ili poklonici 
starih austroslavističkih ideja, što su u novije doba 
dobile i novu primamljivu sadržinu u socijalističkim 
teorijama (i austro-marksista krišćanskih socijalista 
ili su pak bili toliko »realni« političari da drugog 
izlaza nisu vidjeli, bili su zavaravani neprestanim 
obećanjima Beča da će napokon riješiti hrvatsko 
pitanje u interesu same Monarhije. 


Hrvatski sabor traži 
sjedinjenje svih 
hrvatskih zemalja 


Hrvatski sabor na svom prvom zasjedanju od početka 
rata (lipnja 1915) u svojoj »Manifestaciji« zahtijeva 


MARKOVA CRKVA S HRVATSKIM GRBOVIMA 


ujedinjenje svih hrvatskih zemalja i veće osamostalje- 
nje Hrvatske, ali se istodobno izjašnjava odlučno i 
protiv zahtijeva italije, čime se zapravo u ime hrvat- 
skog naroda suprotstavlja Londonskom ugovoru, o 
kome su hrvatski političari već bili obaviješteni. Pri- 
jetnja izvršenja Londonskog ugovora u slučaju pobjede 
sila Trojnog sporazuma koja je nosila hrvatskom 
narodu pogibelj gubitia dalmatinske Htvatske njezi- 
nom podjelom između Italije i Srbije, te opasnost od 
udovoljenja prohtjevima Srbije koja je osim južne 
Dalmacije, Bosne i; Hercegovine tražila i Slavoniju, 
izazvali su u hrvatskom političkom životu jačanje 
austro-kroatističkih siruja. Zbog navedene opasnosti 
gubi na realnosti ideja borbe za samostalnu hrvatsku 
državu, a pristaše trijalističkog rješenja hrvatskog 
pitanja dobivaju osnove za svoju tezu da je pobjeda 
Habzburške monarhije u ratu od životnog interesa za 
hrvatski narod. 

To je očito došlo do izražaja u radu spomenutog prvog 
ratnog saziva Hrvatskog sabora. Stjepan Radić je npr., 
postavljajući ponovno zahtjev za sveukupnost hrvat- 
skog teritorija. te ističući osobito hrvatski značaj 
Dalmacije i Jadranskog mora izražavao bojazan da bi 
pobjeda sila Antante, zbog talijansKih i srpskih zahtje- 
va, mogla imati za Hrvatsku one posljedice što su je 
balkanski ratovi imali za Makedoniju. S tim u vezi 
Radić se suprotstavlja tome da hrvatsko pitanje bude 
tretirano kao međunarodno od protivničkog ratnog 
tabora u smislu zadovoljenja ratnih ciljeva Italije i 
Srbije podjelom hrvatskih područja. Radić je za to da 
hrvatsko pitanje ostane »državnopravno pitanje unutar 
granica monarhije«, upućujući opomenu mađarskim 
hegemonistima (emi danas nismo više Trenkovi pandu- 
ri nego smo hrvatski oboružani narod«) da ne pružaju 
otpor sjedinjenju hrvatskih zemalja. Ukazivanjem na 
pogibeljne talijanske zahtjeve na Jadranu, Radić želi 
utjecati na mjerodavne čimbenike Monarhije da shvate 
kako je zahtjev da se ujedini »sav hrvaiskoslovenski 
narod u jedno samostalno državno tijelo u okviru 
Monarhije Habzburške« — prešan i neodgodiv u inte- 
resu ne samo Hrvatske nego i Monarhije. 


Tu misao da se »interesi cjelokupne monarhije posve- 
ma i potpuno poklapaju s interesima hrvatskim« isticat 
će u Saboru i pravaški prvaci, ali će oni biti još 
odlučniji u postavljanju zahtjeva za provedbu ujedi- 
njenja Hrvatske. prijeteći da, ako se ne izvrši preure- 
đenje Monarhije na načelu ravnopravnosti svih, »hr- 
vatski narod otklanja odgovornost od posljedica«, pa i 
za samu »sudbinu Monarhije«. Pravaši će pozivati i na 
slogu Hrvata, Slovenaca i Srba, opominjući Srbe da 
prestanu biti oruđe protiv Hrvata (I. Peršić), a drža- 
vnike Monarhije da riješe hrvatsko pitanje, ako ne 
žele da hrvatska emigracija ima »u tuđem svijetu jako 
plodno tlo«, a »to će postići samo ako budu ispunili 
opravdane želje hrvatskog naroda, dali mu njegovu 
slobodu, njegovu samostalnost i sjedinjenje«. 


Frankovački pravaši težili su za tim da se pobjeda nad 
Srbijom iskoristi za to da se cijelo jugoslavensko 
pitanje riješi u velikohrvatskom smislu. Govoreći u 
Saboru veljače 1916, dr J. Pazman je isticao da se ono 
može riješiti ili »na temelju hrvatske državno-pravne 
nacionalne misli«, uspostavljanjem »habzburškoj mo- 
narhiji gravitirajuće« kraljevine Hrvatske, »ili na 
iemelju srpske nacionalne misli«, tako »što bi na 
razvalinama hrvatstva bilo moguće jedino uskrsnuće k 
Rusiji i k Istoku gravitirajuće srpske države.« 


Ideja ujedinjenja 
Hrvatske i Slovenije 


S obzirom na to da je balkansko i južnoslavensko 
pitanje, koje bijaše i povod ratu, za Monarhiju bilo 
jedno od najzamršenijih pitanja i primirja i budućeg 
državnog uređenja, a kako se ono sa stanovišta Monar- 
hije moglo rješavati samo uz pretpostavku rješenja 
hrvatskog pitanja, to je »Austrijsko političko društvo«, 
koje je bilo blisko bečkim vrhovima, a zagovaralo 
rješenje južnoslavenskog pitanja još prije rata, pozvalo 
na razgovore hrvatske i slovenske predstavnike radi 
pripreme zajedničkog prijedloga. U objavljenim za- 
Kključcima s tog sastanka (u Beču 19. svibnja 1917) 
govori se: da je za trajan mir od bezuvjetne nužde 
zadovoljavajuće rješenje balkanskog pitanja, a da bi 
pak Austro-Uga:ska uzmogla »inaugurirati privlačivu 
politiku na Balkanu, drže Hrvati i Slovenci neotklonji- 
vom dužnosti, da trinaestogodišnja državna i narodna 
individualnost hrvatskog naroda bude svestrano čuva- 
na«, u koju bi svrhu »priznata prava hrvatskog naro- 
da« trebalo osigurati: prvo, »bezodvlačnim ujedinje- 
niem cjelokupnog hrvatskog i slovenskog naroda pod 
sceptrom Habsburgovaca u jedno posvema autonomno 
državnopravno područje«, i drugo, dosljedno tome 
»bezodvlačnim provođenjem  pariteta između ujedi- 
njenja hrvatskog kraljevstva i Ugarske«. Na temelju te 
izjave imala je započeti zajednička hrvatsko-slovenska 
akcija, ali do nje ne dolazi vjerojatno iz razloga što je 
izjava od 19. svibnja bila sastavljena u duhu takvog 
trijalističkog programa, koji osim srpskog pučanstva u 

državi Hrvatskoj, nije posve zadovoljavao ni Slovence 
iako ih je sama izjava izričito priznavala. Osim toga. u 
to doba većina hrvatskih političara i u zemlji, osobito 
iz Dalmacije i iz Istre, a ne samo onih u Jugoslaven- 
skom odboru, već se kategorički izjasnila za priznanje 
ravnopravnosti Srba u hrvatskoj državi u sklopu 
Monarhije. a znatan dio i za južnoslavensko ujedinje- 
nje sa Srbijom izvan Monarhije. 


Slovenska inicijativa 
za južnoslavenski program 


Budući da je širi južnoslavenski program, na načelima 
samoodređenja i ravnopravnosti Slovenaca, Hrvata i 
Srba, u većoj mjeri osiguravao budućnost Slovenaca, 
oni će iskoristiti opće prilike pa će preuzeti inicijativu 
da se. pozivom na povijesno pravo Hrvatske. u bečkom 
parlamentu izloži južnoslavenski državni program. koji 
im je mogao odgovarati u sklopu preuređene Monar- 
hije, ali je isto tako mogao biti osnovan i za šire 
južnoslavensko ujedinjenje. Tako dolazi do tzv. Svi- 
banjske deklaracije u kojoj je dr Anton Korošec u ime 
Jugoslavenskog zastupničkog kluba, objavio u bečkom 
parlamentu (20. svibnja 1917.) politički manifest o 
zahtjevima južnoslavenskih naroda. U Deklaraciji se 
»na temelju narodnog načela i hrvatskog državnoga 
prava« ističe zahtjev »sujedinjenja svih zemalja u 
Monarhiji. u kojima žive Slovenci, Hrvati i Srbi. u 
jedno samostalno od svakog gospodarstva tuđih naroda 
slobodno i na demokratskoj podlozi osnovano državno 
tijelo« pod žezlom habzburške dinastije. 


Za Svibanjsku deklaraciju, koja je već izražavala 
mišljenje znatnog dijela hrvatskih političara iz Istre i 
Dalmacije, izjasnila se i Stranka prava, ali su protiv 
nje bili Frankovi pravaši, znatan dio katoličkog klera 
na čelu s nadbiskupom vrhobosanskim Josipom Stadle- 
Tom, a isto tako i Radićeva pučka stranka. tražeći 
ujedinjenje na temelju hrvatske državne misli, ne na 
osnovi južnoslavenske politike. 


Bosanski Hrvati 
i hrvatsko rješenje 


Iz sličnih pobuda proizašao je i memorandum iz 
redova bosanskih Hrvata, što ga je dr Ivan Pilar 
podnio caru Karlu (16. kolovoza 1917.), a kojim pred- 
laže ujedinjenje hrvatskih zemalja (u koje ubraja 
Hrvatsku, Slavoniju i Dalmaciju, Bosnu i Hercegovinu) 
u jedinstvenu hrvatsku državu, koja bi bila u kondo- 
miniju Beča i Pešte, Pilar pripominje da bi se terito- 
riju ujedinjene Kraljevine Hrvatske eventualno mogle 
priključiti i Istra i Kranjska, ali kako je dvojbeno »da 
li bi se s time moglo prodrijeti u Austriju«, to ne 
smatra »neophodno nužnim za uređenje hrvatskog 
pitanja«, osim što bi iz gospodarskih i prometnih 
razloga Hrvatskoj svakako imali pripasti istarski otoci 
Krk, Cres i Lošinj. Da bi pridobio Mađare za taj 
prijedlog, Pilar je spreman da im zbog izlaza na more 
prizna punu upravu nad Rijekom, koju su već držali 
»Corpus separatum«. a također i veće povlastice na 
pruzi Gjekenyes-Rijeka. 

Svi oni hrvatski. a isto tako i slovenski političari, što 
su bili za rješenje hrvatskog i južnoslavenskog pitanja 
u sklopu Monarhije, držali su se zapravo još uvijek 
stare austro-slavističke ocjene da je ona manje zio u 
odnosu na pogibeljne opasnosti što bi mogle nastati 
zbog njezina raspada. Oni su u tom slučaju predviđali 
još veću ugroženost Čeha, Slovaka i Slovenaca od 
imperijalizma Velike Njemačke, Poljaka od carske 
Rusije, a Hrvala od talijanskog i srpskog ekspanzio- 
nizma. Premda su svi pobornici očuvania Monarhije 
tražili njezino preuređenje na federalističkim ili kon- 
iederalističkim osnovama zbog osiguranja pune na- 
cionalne ravnopravnosti, oni su time ipak pružali. ako 
ne oslonac, a ono ipak iluzije zastupnicima njemačkog 
i mađarskog hegemonizma da će moći sačuvati i 
državu i stari, dvojni poredak u njoj. 


Starčevićevi pravaši 
traže hrvatsku državu 


Nasuprot onom mišijenju što je mogućnost rješenja 
hrvatskog pitanja vidjelo samo u okviru Monarhije, i 
onome što je njegovo rješenje tražilo u južno-slaven- 
skom sklopu (u ujedinjenju sa Srbijom i s Crnom 
Gorom), u hrvatskom političkom životu neprestano je 
bilo prisuino i stajalište da se pun nacionalni razvitak 
može osigurati samo u samostalnoj i neovisnoj hrvat- 
skoj državi. Takvo su stajalište u prvom svjetskom 
ratu zastupali dosljedni sljedbenici Starčevićeve na- 
cionalne ideologije (npr. dr Mile Starčević i dr Dragu- 
tin Hrvoj), ali se ono, razumije se, nije moglo javno i 
otvoreno ispovijedati. Ta misao bila je isticana i u 
Saborskom klubu Starčevićeve stranke a među redci- 
ma i u njezinu glasilu Hrvat (do njegova obustavljanja 
po državnoj vlasti 1915.) Da je dio pravaša bio prožet 
sviješću da se približava povijesni čas propasti Habs- 
burškog carstva. pa da je stoga nužno povesti političku 
borbu za državnu samostalnost Hrvatske, govore i 
činjenice da je stranačko glasilo, koje je pokrenuto 
godine 1917. nazvano Hrvatska država i da je ono u 
svom programskom uvodniku iznosilo misao da bez 
obzira kako se rat svršio, pobjedom Središnjih sila ili 
Antante, hrvatski narod postavlja zahtjev da se sve 
zemlje na jugu Monarhije imaju sjediniti u posebno 
državno tijelo. u narodnu državu Hrvatsku. U uvodni- 
ku pod naslovom »Na pragu novog doba«, što ga je 
napisaq dr Hrvoj. doslovno se kaže: »Samo ime toga 
glasila označuje najbolje što je konačni cilj političkog 
rada Starčićeve stranke prava: uspostaviti starodrevnu 
hrvatsku narodnu državu na teritoriji od Soče do 
Bjeliaka pa sve tamo do Drine i Zemuna na istoku i u 
toj državi potpunu ravnopravnost za svakog sina našeg 
naroda zvao se on Hrvat, Slovenac ili Srbin«. U takvim 
stajalištima Starčevićevo pravašto dostiglo je zapravo 
najviši stupani u svom političkom programu: prevla- 
davši samohrvatsku ideologiju i odbacivši frankovački 
austro-kroatizam, ono se izjasnilo za ravnopravnost 
Hrvata i Srba u Hrvatskoj državi. S druge strane, to 
ipak ostaje teritorijalno velikohrvatska koncepcija bez 
obzira na to što su u to doba i predstavnici slovenskog 
naroda temeli'li svoje nacionalne zahtieve na povije- 
snom hrvatskom državnom pravu. 


Stanovište o poirebi borbe za samostainu Hrvalsku, 
zauzeo je potkraj prvog svjetskog rata i Stjepan Radić, 
spoznavši da Habsburška monarhija srlja u neizbježivu 
propast baš --'9 što nije udovoljila ovrevdanim zahtje- 
vima hrvatskog i ostalih slavenskih naroda. 


povjesnica 11 


dubrovačka 
povijest 


U dosadašnjim prikazima i tumacenjima dubrovač- 
ke povijesti jasno su se očitovale dvije koncepcije 
koje su u protivnosti s njezinim sinislom i znače- 
njem. Riječ je, naime, o koncepcijama po kojima se 
Dubrovnik ne povezuje i ne uključuje u povijest i 
kulturnu baštinu hrvatskog naroda 


Jedna je od tih dviju koncepcija razumljiva, jer 
jednostavno prisvaja Dubrovnik za prošlost i baštinu 
svojeg naroda. Bez opravdanih razloga, bez znan- 
stvene — utemeljenosti i bez obzira prema 
svjedočanstvima starine 1 prema živom pučanstvu, 
ona je bila plod državnog nastojanja srpskog na- 
roda u konstituiranju radi utjelovljenja Dubrovnika 
u svoje narodno područje i zajednicu. Danas je 
teško naci čovjeka, koji bi smiono i dosljedno zastu- 
pao tu koncepciju. Doduše, ima antologičara, knji- 
ževnih povjesničara, heurističara, povijesnih istra- 
živaća ili diletantskih namjernika koji krajnji po- 
sljedak te koncepcije usput provlače. 

Medutim, usporedo s njom, a onda s njezinim 
uzmicanjem, sve više afirmirala se koncepcija, koju 
bismo mogli nazvati izolacionističkom. Njezin motto 
Mislim da se neću prevariti ako ustvrdim da se to 
najbolje može vidjeti u Historiji naroda Jugoslavije, 
gdje dubrovačka povijest osamljeno i izdvojeno 
stoji izvan poglavlja o hrvatskoj povijesti. Doduše, 
u tome dijeli sudbinu nekih drugih južnih, zapadnih 
i sjevernih hrvatskih krajeva, ali to nije nikakva 
isprika. To je nemoguća i neznanstvena podjela. Na 
žalost, u tom prikazu dubrovačke povijesti izola- 
cionizam nije ograničen samo na umjetno izdva- 
janje, nego je njim prožet i izopačen tekst, po kojem 
je Dubrovnik pobliže neidentificiran povijesni fe- 
nomen. U tom su duhu pisane mnoge rasprave, 
monografije, turistički vodiči i školski udžbenici, 
gdje se govori o »slavenskom« Dubrovniku, »Sla- 
venskoj Ateni«, »slavenskom jeziku« u Dubrovniku, 
»dubrovačko-dalmatinskoj« ili — »jugoslovenskoj« 
književnosti, pa čak i »dubrovačkom  narodu«! 
Upravo je zabavno (ali i žalosno ako se ima na umu 
da su to pisali učenjaci) — slijediti terminološku 
maštu pisaca, koji se trude da nipošto ne kažu kako 
je Dubrovnik hrvatski grad, kako je to bio u svojoj 
prošlosti i kako je to ostao u svojoj današnjici. 


Izolacionistička »raguzinska« koncepcija razumljiva 
mi je samo kao priprava za povratak prve koncep- 
cije, ili kao insuficijentni prkos nejunačkih pera. 
Sama po sebi nikako. 


Svako izolacijsko i izolatorno prilaženje povijesti ne 
može dati valjane znanstvene plodove, niti prido- 
nosi dobrom razumijevanju i razjašnjavanju povi- 
jesti nekog naroda kao prvotne jedinice neke ulju- 
dbe. Kad bismo pisali o Dubrovniku kao o izoli- 
ranoj, samosvojnoj točki na Jadranskom moru, 
dobili bismo mikrohistoriografsko djelo o umješnim 
gospodarskim poduzećima, zanimljivom i uspješnom 
državnom i društvenom onodobnom ustrojstvu i 
impozantnu kulturnu baštinu a kojom ne bismo znali 
što ćemo. 

Da bi dubrovačka povijest imala smisao, mora biti 
uklopljena u svoju naravnu cjelinu — u povijest 
hrvatskog naroda, čiji su Dubrovčani dio po 
svojem kontinuiranom narodnosnom razvoju, a da- 
nas i po svojoj zemljopisnoj i državnoj pripadnosti. 
Prikazujući dubrovačku povijest i povezujući je u 
cjelinu povijesti hrvatskog naroda, sve njezine sa- 
stavnice — i političke i narodnosne, i gospodarske i 
pomorske, i društvene i vjerske, i kulturne i mate- 
rijalne — dobivaju dublje značenje, a i temeljitije 
nam razjašnjuju i tumače potpunost hrvatske po- 
vijesti. 

Zbog neprekidne narodnosne, jezične, kulturne, go- 
spodarske povezanosti Dubrovnika s hrvatskim 
zemljama, zbog dragocjenosti i bitnosti njegove 
davnine i sadašnjice za baštinu, sveukupnost i bu- 
dućnost hrvatskog naroda, u pisanju njegove povi- 
jesti treba neprestano računati s razvojem hrvat- 
skog naroda i mjestu Dubrovčana i njihove prošlo- 
sti u njemu. To je jedini pošteni, istinoljubivi i 
znanstveni put u historiografiji. Ne samo hrvatskoj. 


Trpimir Macan 


Snimio; M. GRCEVIC 


0 državi 


Države, u kojima je zavladalo načelo cen- 
tralizacije, nalik su bolesniku komu nepre- 
stanoma udara krv u glavu. Uda mu leže u 
besvijesnom mrtvilu, a glava mu fantazira. 
Glavni grad je država. Samo u njemu se 
upravlja, debatira, odlučuje; a milijuni zija- 
juće hrpe stoje oko toga političkog kazališta 
sve jednako čekajući, da će nekoliko mini- 
stara naskoro ozbiljno raditi za njihovu sreću. 


Ona je država najsretnija, u kojoj jedino 
zakon vlada kao ispliv općenite volje. 


U ustavnoj monarkiji primljeno je načelo 
da je osoba vladara sveta i nepovrediva. No 
umnom čovjeku nameta se i nehotice pita- 
nje, imadu li se i oni vladari držati za svete 
i nepovrjedive, kojima na svijetu ništa nije 
sveto? 


Ako si rad prosuditi državu koju, to gle- 
daj, cijene li se u njoj više prava ili pritvor- 
nije zasluge. 


Sve sada hoće da zna, kamo idu državni 
dohodci, i je li dohodak sa troškom se slaže. 
Jer državljanima nije samo do toga stalo, da 
se malo plaća, već da se ono što se plaća 
okrene na prave potrebe države. 


Ima državnika, koji bi radi iz čevječan- 
stva načiniti istorički proizvod. Po ovima 
razvila se država od prije još, te mora sada 
da stoji na jednom mjestu. Njima nije drža- 
va živi organizam, koji po vječnim zakonima 
prirode se razvija. već beživotna mumija egi- 
patska. 


Bilješka: Ovih nekoliko misli o državi i nje- 
zinu ustrojstvu tiskano je u hrvatskim opor- 
benim novinama Slavenski jug, u vremenu 
od prosinca 1848. do polovice siječnja 1849; 
J. Horvat u svojoj "Povijesti novinstva Hr- 
vatske' (Zagreb, 1962) sklon je mišljenju da 
je tim »iskricama« autor Ivan Mažuranić. 


PRETISKANO 


Bogoslav Šulek 


0 centralistima 
federalistima 


Na prvi pogled uvidjet će svaki razboriti čo- 
vjek, da u državi, gdje ima više naroda, nije 
moguće uvesti centralizaciju bez uvrede narod- 
nih prava; jer centrum ili središte vlade uvijek 
se nalazi u krilu samo jednoga naroda, koji 
time nad ostalim narodima moralno kao gospo- 
duje. To vidimo, evo u Austriji gdje je središte 
vlade u Njemačkoj, ili barem ponijemčenom 
Beču i zato germanizam uzima sve bolje 
mah (...) 

No buduć da centralisti neumorno nastoje 
omraziti narodima austrijskim načelo federacije 
i dokazati, da branitelji ovog načela samo o re- 
voluciji i o sigurnoj propasti austrijanske mo- 
narhije misle i rade (što dakako sve dobro- 
misleće strahom ispunjuje): zato valja svim libe- 
ralnim organima upućivati svoje općinstvo o 
spasonosnosti federalizma, razvijajući potanko 
njegove dobre strane i odbijajući lažljive prigo- 
vore njegovih protivnika. 

Ona je država po načelu federacije ustroje- 
na, gdje se svakoj pokrajini ostavlja pravo, da 
može sama sobom upravljati (selfgouvernemeni), 
a općenito vladi ustupa se samo toliko od ove 
samovlasti, koliko treba za uzdržavanje zajed- 
ničke sveze sviju pokrajina i za obranu i pro- 
micanje njihove koristi i interesa (...) 

Pa da vidimo blagodati centralizacije što su 
se dosad kod nas pojavile. Jedna od prvih zapo- 
vijedi austrijanskoga vojničkog ministerija bijaše, 
da se poradi jedinstva (t. j. centralizacije) mera 
da zadrži kod ovdašnje general-komande, pa i 
u svoj vojničkoj granici — njemački jezik. Je- 
dna od prvih zapovijedi ministerija trgovine i 
općenja bijaše, da se poštovni poslovi poradi 
jedinstva vode — u njemačkom jeziku. Pa si- 
gurno je, da svi ministri žele svoje poslove kod 
nas voditi u njemačkom jeziku (...) Al ne 
ukida li se time faktično načelo ravnopravnosti, 
koje je uzeto za temelj preporođenoj Austriji? 
Pa nije li bjelodano, da će ukinuti ravnoprav- 
nost i sad onamo dovesti Austriju, kamo bijaše 
prije godinu dana dovelo Magyarorszag, na kraj 
propasti? Eto dakle, koje je načelo pogibeljnije 
za Austriju! Jer mi na ukinuće obećane nam 
ravnopravnosti, na isključenje narodnog našeg 
jezika iz javnog života, i na stegnuće istoga jav- 
nog života ne možemo nikada pristati, ako ne- 
ćemo da se za navijek odreknemo narodne slave 
i veličine. Poraba narodnog jezika istom prije 
godine dana uvedena, i javni život od isto doba 
kod nas probuđen, tako su uspirili narodni po- 
nos i samosvijest, da nam nitko više ne će u 
glavu uliti, kao da bi mi i bez toga mogli sve- 
strano napredovati. Ako se austrijanski državnici 
na to prizivlju, da takva šta potrebuje korist i 
opstanak monarhije: pa odgovara li onakva dr- 
žava svome cilju, koja ne pruža svakomu svomu 
narodu kao i svakomu državljaninu potpunu 
garanciju njegovih prirođenih prava? — Onakve 
državne maksime i pravila vode neophodno pe- 
gibeljnim konsekvencijama, koje ovdje nećemo 
potanko da razlažemo, jer im se svaki razborit 
čovjek može dosjetiti. 

(Ulomci; Slavenski jug, 1850, br. 5) 

Hrvatski književni regionalizam — što je 
40? Što je to bilo nekad i što je to sad? Da 
li samo pitanje književne prakre gojedi- 
naca ili samo pitanje književne teorije 
nekolicine? Ili, pomalo, i jedno i drugo? U 
praksi, je li to samo težnja za što dubljom 
individualizacijom, ili možda prikriveni 
zov za snižavanje kriterija? U teoriji, ne 
prelazi li to pitanje granice književnosti i 
ne stoji li, počesto, možda i nehotice, u 
službi sumnjivih namjera? I najposlije što 
je to u perspektivi? Što nam obećava i 
kud nas vodi ta pojava, zakučasta i dvo- 
lična, slojevita samo po sebi, a dvostruko 
složenija kad je smjestimo u povijesne 
uvjete, u prostore i odnose koji prate i 
određuju hrvatsku književnost otkako 
postoji? 


Regionalizam u hrvatskoj književnosti star 
je koliko i sama hrvatska književnost, ali 
su pitanja oko njega, kao što nam je lako 
vidjeti, svakim danom sve brojnija i sve 
teža. A posebno današnji trenutak, u kome 
brvatska književnost — nakon višegodi- 
šnjeg životarenja u društvenoj pozadini — 
ponovno istupa u duhu vlastite tradicije i 
pribavlja sebi dolično mjesto u duhovnoj 
predvodnici naroda, taj trenutak baca 
naročito svjetlo i na ovu pojavu, koja nije 
specifična osobina hrvatske književnosti, 
ali u njoj ima, s mnogih razloga, specifično 
značenje. U hrvatskoj književnosti, knji- 
ževnosti malog naroda stoljećima ugroža- 
vanog političkom, gospodarskom i kultur- 
nom dominacijom  tuđinskih elemenata, 
regionalizam je pitanje koje vrlo često 
prelazi granice književnosti, književne me- 
todologije i estetike, promećući se u pita- 
nje nacionalno i političko. 

I kad govorimo danas o toj temi kao 
jednom od pitanja suvremene hrvaiske 
književnosti, ne možemo — sve kad bismo 
i hijeli — izbjeći ni ove dodatne aspekte, 
koji su se tijekom godina i desetljeća 
prilijepili uz ovaj pojam zaprijetivši da 
izvrnu sve naopako ie da dobrim književ- 
nim namjerama podmetnu loše političke 
ciljeve. 


Pogibelj slabima 
— hrana jakima 


Kao praksa, hrvatski književni regionali- 
zam je staroga datuma, a kao princip i 
teorija on je pojava novijeg vremena. Iz- 
ražavajući, u smislu jezičnom i tematskom, 
brojne osobitosti naših pokrajina, hrvatski 
su pisci stoljećima još od onih davnih 
dana kada su književna nastojanja Hrvata 
tek počela poprimati svojstva umjetničkog 
stvaranja, unosili u svoja djela misao i 
osjećaj, duh i dah ne samo svoj nego i 
svoga kraja. 

Književni regionalizam, dakle, javlja se u 
nas tradicionalno, od zgode do zgode jače 
ili slabije, u doba realizma naročito inten- 
zivno (što je samo po sebi, s obzirom na 
bitne intencije i metodu realizma, posve 
rezumljivo), kao opravdana težnja da se 
književno oblikuju specifične vrijednosti, 
svojstva i pojave u životu pojedinih naših 
pokrajina. To je stvaralački nejake pisce 
udaljavalo od umjetnički zrelog književ- 
nog izraza i odvodilo u praznu deskripciju, 
slikovitost i folklorizam — ali je, s druge 
strane, nedvojbeno obogatilo izražajne 
mogućnosti nadarenih književnih stvara- 
laca. 

Cijela hrvatska književnost svjedoči o to- 
me, od Marina Držića do Mirka Sabolovi- 
ća, i vjerujem da je suvišno spominjati 
desetine najznatnijih imena da bi se poka- 
zalo, da ne samo svaka hrvatska pokrajina 
nego i gotovo svaki naš grad ima svoje 
literarne interpretatore i evokatore (a ne 
samo nominalne »zastupnike«) u hrvatskoj 
književnosti. 

Regionalne osobine hrvatske književnosti 
izazvane su također i stanjem hrvatskoga 
književnog jezika, tj. postojanjem  dija- 
lekata koji imaju — svaki svoju — bogatu 
književnu tradiciju. U njima se izražavao i 
ostvarivao naš nacionalni duh u vrijeme 
potpune državno-teritorijalne dezintegra- 
Cije Hrvatske; u njima se on ostvaruje i 
danas, nakon više od polustoljetne dileme 
poslije preporoda. Ali nam tu valja naro- 
čito istaći: da ni tada — kao ni sada — 
hrvatska književnost nije bila element koji 
razjedinjuje, nego čimbenik koji snažno 
utječe na zbliženje i jedinstvo hrvatskih 
zemalja. Hrvatska je književnost zagova- 
rala te ideje na način koji je za nju 
najprimjereniji: zagovorala ih je duhov- 
nim jedinstvom koje iz nje oduvijek izbija, 
etičkom sukladnošću kojom su prožeta 
djela njezinih pisaca, bez obzira na kojoj 
su točki Hrvatske nastala i kojim su dija- 
lektom ostvarena. 


DUBRAVKO JELČIĆ 

Duh hrvatstva 
u zaboravljenom 
»Slavoncu« 


Osjeća se to, da ne spominjem brojna 
druga imena i naslove, i na stranicama 
prvoga književnog časopisa u sjevernoj 
Hrvatskoj, Kraljevićeva »Slavonca« 
(1863—1865); iako nosi regionalno ime (a u 
skladu s njim i deklarativna opredjelje- 
nja), i premda se, na sasvim štrosmajero- 
vskoj liniji, verbalno zalaže za »narodno i 
književno jedinstvo Južnih Slavena«, taj 
list je, zapravo, prožet duhom hrvatskog 
narodnog jedinstva — političkog i terito- 
rijalnog, kulturnog i književnog. Pridoni- 
jeli su tome, svojom orijentacijom, njegovi 
najčešći i najugledniji suradnici; pisci kao 
što su Josip Eugen Tomić i Ferdo Filipo- 
vić, Ilija Okrugić Srijemac i Vladimir Ni- 
kolić, Mirko Bogović i August Šenoa, pa 
bismo to mogli (i morali) konstatirati da i 
nije, u polemici s časopisom »Naše gore 
list«, u »Slavoncu« izričito napisano: »Mi 
smo ovdje u Slavoniji kao pravi Slavonci 
isto tako dobri Hrvati kao ma koji Za- 
grepčanin. , .« 

Bio je taj časopis, uza sve to, ili sasvim 
zaboravljen i prešućivan, ili jednostrano 
interpretiran. Barac je, na primjer, govo- 
rio o slavonstvu »Slavonca« kao o pojmu 
koji nije podređen nego koordiniran hr- 
vatstvu; govorio je, dakle, o Kraljevićevu 
časopisu kao pojavi koja, u ono vrijeme, 
polazeći od tuđinske političko-teritorijalne 
podijeljenosti Hrvatske, zagovara i knji- 
ževnu autonomiju i samosvojnost Slavo- 
nije. Ali Barac nije osjetio duboki nesklad 
između tako formuliranog »programa« i 
brojnih tekstova koji su u »Slavoncu« 
izlazili. A Tomislav Prpić, jedan od rijet- 
kih naših autora koji su se podrobnije 
bavili temom ovog izlaganja, potpuno je 
previdio i Kraljevića i njegov časopis. 


Na domovinskoj 
tradiciji: 

Matoš 

i Gričani 


Regionalizam kao pokret zahvatic je hr- 
vatsku književnost tek u našem stoljeću, 
tvrdi Prpić, povezujući nicanje hrvatskoga 
književnog regionalizma kao smišljenog 
pokreta s Matoševim povratkom u domo- 
vinu, 1908. godine, i s njegovim lutanjem u 
prostoru između Lobora, Mokrica i Tra- 
košćana, gdje traži i nalazi svoju izgublje- 
nu Hrvatsku. »On je prvi naš svjesni 
regionalist, otac našega deceniralističkog 
književnog pokreta«, piše Prpić, spomi- 
njući i presudan uijecaj Barresovih čla- 
naka, što izađoše pod skupnim naslovom 
La grande pitić de nos eglises de France u 
listu »Temps«. Prvu vidnu manifestaciju 
našega organiziranog književnog regiona- 
lizma vidi Prpić u pojavi almanaha »Grič«. 
Pokrenuvši ga kao vlastito glasilo, Mato- 
ševi sljedbenici u njemu »otkrivaju« hr- 
vaiskoj književnosti najhrvatskiji hrvatski 
region, onaj isti što ga je u književnost 
unio već August Šenoa, s programskom 


knjiž« 


o hrvat: 
ic 


namjerom da svoj uži kajkavski regiona- 
lizam prošire na sve hrvatske pokrajine. 
Promatran na ovaj način, hrvatski knji- 
ževni regionalizam priviđa nam se kao 
pojava mnogo jednostavnija i jednostra- 
nija nego što jest. Kad bi se radilo jedno- 
stavno o prenošenju jedne pojave i opo- 
našanju jednoga pokreta u francuskoj 
književnosti, hrvatski književni regiona- 
lizam bio bi i promašen i dvostruko šte- 
tan: ne samo zato što bi navodio hrvatsku 
književnost na dangubljenje oko tuđih 
briga i prilika, nego i zato što bi išao na 
ruku političkoj razjedinjenosti Hrvatske, 
budući da je regionalistički pokret u fran- 
cuskoj književnosti bio usko povezan s 
idejom o administrativnoj decentralizaciji 
Francuske i političkoj autonomiji francu- 
skih pokrajina, kako to izričito potvrđuje i 
Paul Bourget u svojim Mislima o regiona- 
lizmu. U slobodnoj Francuskoj; koja je 
dotad već prošla kroz dugo razdoblje na- 
cionalne integracije i konsolidacije u cen- 
tralistički organiziranoj nacionalnoj drža- 
vi, takva tendencija mogla je, u vrijeme 
kada se pojavila, biti primljena kao jedna 
od mogućnosti unutrašnjeg razvitka, koja 
nipošto ne prijeti opstojnosti francuskog 
naroda. Ali u Hrvatskoj, koja je još uvijek 
bila neslobodna, teritorijalno neujedinjena 
i zato nacionalno nekonstituirana dokraja, 
u Hrvatskoj koju je okupljala u duhovnom 
jedinstvu jedino njena književnost, takva 
bi uvezena tendencija bila više nego po- 
gubljena. 


Samosvojna 
pojava 


Srećom, nije bilo lako. Regionalističke 
tendencije i obiiježja u hrvatskoj književ- 
nosti nisu prizivale razbijanje duhovnog 
jedinstva hrvatske književnosti, stvaranog 
stoljećima, u najnepovoljnijim okolnosti- 
ma, jedinstva koje možda najbolje ilustrira 
sudbonosna linija što vodi od Gundulića 
do Mažuranića; tome nasuprot, te su ten- 
dencije išle za tim da to duhovno jedin- 
stvo potpomognu i ojačaju unošenjem i 
ugradivanjem u nj svih karakterističnih 
regionalno-individualnih crta i nijansi, ko- 
je upotpunjuju cjelinu kojoj pripadaju i 
koju znamo kao hrvatsku književnost. 

A nije ni moglo biti drukčije, jer naš 
regionalizam nije uvezeni plod tuđih sre- 
dina nego samonikla pojava, izrasla u na- 
šim uvjetima. I to je ono što mi se čini 
bitnim, a što do sada nije dostatno istak- 
nuto: da su i Matoš i Gričani, eksponiravši 
regionalnu dimenziju svoje literature, sa- 
mo slijedili jednu od uvriježenih zasada 
na kojima počiva i raste hrvatska književ- 
nost. A ta imanentna tendencija hrvatske 
književnosti jest, bez ikakve sumnje, ne- 
raskidiva veza između umjetničke riječi i 
rodnoga ila, sudbinska veza ne samo je- 
zična i tematska, nego i duhovna i pro- 
storna. Regionalizam u hrvatskoj književ- 
nosti proizlazi iz te bitne osobine naše 
umjetnosti riječi, koja je u uvjetima ne- 
slobode mogla težiti jedino k slobodi kao 
neposrednom idealu, i njoj je doista i 
težila. Ali tu težnju nije mogla ostvariti 
bez nacionalnog ujedinjenja — ne samo 
duhovnog nego i političkog. Zato su inten- 
cije hrvatskog i francuskog književnog 
regionalizma suprotne u osnovi, zato je 
hrvatski književni regionalizam, u djelima 
i osjećajima najboljih hrvatskih pisaca, 
imao centripetalnu snagu, za razliku od 
iste pojave u francuskoj književnosti. Pisci 


zvnost 


skom 


koji su u svojim djelima izražavali pokra- 
jinske specifičnosti nrvatskih krajeva nisu 
ni shvaćali ni prihvaćali svoj regionalizam 
kao doktrinu ili kao smišljeni pokret, kao 
tendenciju za nekom (književnom ili — 
istodobno — književnom i političkom) au- 
tonomijom svoga zavičaja, niti su svoje 
regionalne, zavičajne teme zatvarali u 
strogo pokrajinski okvir. Ako ove općenite 
tvrdnje želimo potkrijepiti i određenim 
primjerima, možemo reći da Novakov Tito 
Dorčić nije samo Hrvatsko Primorje, a 
Kovačićev Ivica Kičmanović nije samo 
Hrvatsko Zagorje, kao što ni Kosorov 
Guša Rigalin nije samo Slavonija. I Nova- 
ku i Kovačiću, a Kosoru još ponajviše, 
zavičajne teme i motivi poslužili su samo 
kao poticaj za djelo šire koncepcije, u 
kome jedan specifični, lokalno obojeni mo- 
tiv dobiva širi smisao. 


Nedostignuta 
snaga 

i prevladani 
uzor 


Kad tako gledamo, Josip Kozarac ukazat 
će nam se kao vjerojatno najregionalniji 
hrvatski pisac, To je zapazio već i Mihovil 
Kombol. Dva naša ugledna književna kri- 
tičara i vodeća književna povjesnika, Ba- 
rac i Kombol, imali su suprotna gledišta o 
regionalizmu u hrvatskoj književnosti. Ba- 
rac mu je bio u velikoj mjeri naklonjen, 
Kombol je — naprotiv — isticao uskoću 
njegovih pogleda i mogućnosti. Ispravno je 
uočio da je Kozarac, nadahnuvši se regio- 
nalnim motivom, često ostao suviše podre- 
đen njegovoj lokalnoj determiniranosti, ne 
uspijevajući (čak i onda kad se očigledno 
trudio) da svoje ideje proširi i učini uni- 
verzalnijima, što bi svakako imao biti je- 
dan od važnih ciljeva umjetnosti. Kozar- 
čeve teze (a ne samo teme!) suviše su 
lokalne, u tome Kombol ne griješi; ali je s 
druge strane njegova snaga u specifičnoj 
osjećajnosti kojom je prilazio životu i lju- 
dima, pa i onda kad je govorio o njihovim 
manama i porocima. I upravo taj specifi- 
čni senzibilitet, ta ravničarska sentimen- 
talnost koja je odvajala Kozarca od idejno 
univerzalnijeg a emotivno  suzdržljivog 
Vjenceslava Novaka, povezat će ovog ro- 
manopisca hrvatske ravnice s jednim tre- 
ćim, isto tako regionalnim hrvatskim pi- 
scem iz treće jedne hrvatske pokrajine: s 
Istraninom Evgenijem Kumičićem. Njegovi 
zanosi prema različitim objektima (Kumi- 
čićevo more, Kozarčeva šuma) istekli su, 
ipak, iz istog emotivnog vrutka. 

Svejedno, mada su ograničeno pristupali 
lokalnim temama ostavljajući ih u lokal- 
nim njihovim okvirima, Kozarci su — 
najprije Josip, a zatim i sinovac mu Ivan 
— stvorili neosporno najkompletnija, naj- 
izrazitija književna djela o Slavoniji, djela 
što istovremeno ulaze u riznicu prvih vri- 
jednosti u hrvatskoj književnosti. Ali Ko- 
zarci kao da su do kraja iscrpili mogu- 
čnosti koje pruža ovakav pristup zavičaj- 
nim temama, i pokušamo li sada, u digre- 
Siji, sva ova pitanja i dileme prebaciti iz 
prošlosti u sadašnjost, nužno će nam se 
nametnuti pitanje: Nije li upravo u tome 
uzrok očigledne stvaralačke  obamrlosti 
suvremenih maših književnih pregalaca iz 
toga kraja. Kozarci su svojim dosljednim i 
uspješnim  regionalizmom impresionirali 


mnoge svoje čitaoce sve do danas, naročito 
čitaoce Slavonce, navodeći potencijalne pi- 
sce među njima na taj suviše uski regio- 
nalni kolosijek. Na njemu su još nešto 
uspjeli stvoriti Joza Ivakić i Mara Svel, ali 
danas je očigledno da se s takvom skuče- 
nom duhovnom orijentacijom i ograniče- 
nim uzorima ne može književno stvarati 
na razini suvremenih estetskih vrijednosti. 
Drugim riječima, postoji još i danas u 
mnogih u Slavoniji, u pisaca i onih koji bi 
to htjeli biti, možda i nesvjesna tendencija 
koju je još Matoš zapazio i osudio u 
članku Žalosne novosti (1910), pišući o 
nekim piscima koji su se pretvorili »u 
Šlavonce«, »šireći umjesto ideje hrvatske 
solidarnosti duh sasvim neopravdanog se- 
paratizma«. Zapravo, to nije težnja za 
regionalnom separatnošću — ni književ- 
nom a još manje političkom — nego samo 
nastojanje pojedinaca s književnim ambi- 
cijama, da nastave tragom Kozarca. I da- 
nas, kad se o tome povede razgovor, često 
se čuje pitanje: Gdje nam je novi Koza- 
rac? Oni koji tako pitaju obično ne misle 
da to pitanje ima opravdanja samo u 
metaforičkom smislu, ali da je ono pro- 
mašeno ako ga shvatimo doslovno (kako to 
oni uglavnom i shvaćaju), jer nama danas 
nije potreban novi Kozarac mego novi 
pisac kozarčevske snage, koji će izraziti 
ovu našu ravnicu danas idući ne Kozarče- 
vim stopama nego svojim vlastitim putom. 
Iako ih ima koji tvrde drukčije, ipak 
mislim da regionalno obojena književnost 
ne mora — samo zato što je regionalna — 
biti odmah  drugorazredna književnost, 
provincijska po svojoj estetskoj vrijedno- 
sti, Ali ona će postati i trećorazredna ako 
se njezin regionalizam izjednači s duhov- 
nom skučenošću i zatvorenošću u sebe, s 
pretjeranom obuzetošću sobom i nekom 
svojom nepostojećom, umišljenom izdvo- 
jenošću. Shvaćen kao uzor i cilj a ne kao 
svojstvo i sredstvo, kao duhovni prostor i 
okvir a ne samo tematski i motivski re- 
zervat, regionalizam u književnosti vodi 
ravno u duhovno siromaštvo i stvaralačku 
nemoć. 


Sloga 
u mnogogiasju 


Iz svega rečenog, mislim da jasno proizla- 
zi, kao prvo, barem to da se problem 
hrvatskoga književnog regionalizma ne 
postavlja, i ne može postavljati, kao potre- 
ba opredjeljivanja za ili protiv. Takva 
dilema ne postoji i ne može postojati. Kao 
što se hrvatski jezik ne može odreći svojih 


* dijalekata, tako se ni hrvatska književnost 


ne može odreći svojih regionalnih priloka. 
Ta pojava u našoj književnosti — i to je 
drugi zaključak koji želim izvesti iz svega 
što rekoh — zahtijeva naročiti pristup. Mi 
se ne možemo odnositi prema toj pojavi u 
našoj književnosti kao što se Francuzi 
odnose prema analognoj pojavi u francu- 
skoj, ili Nijemci u njemačkoj književnosti 
— naprosto zato jer te pojave, iako se 
jednako zovu i nose neke zajedničke oso- 
bine, nemaju isti smisao ni iste pobude i 
namjere, pa prema tome i nisu isto. 


Kad ne bismo uočili tu razliku izložili 
bismo se kobnoj opasnosti da prenagla- 
simo pozitivne strane, koje su u oba slu- 
čaja više-manje jednake, a posve previ- 
dimo negativne mogućnosti i tendencije, 
koje su u našem slučaju znatno naglaše- 
nije. Svaki regionauizam pruža književni- 
cima zavidne mogućnosti jezično-izražaj- 

nog, leksičkog i stilskog nijansiranja, ie« 
matske osebujnosti i motivske individua= 
liziranosti, i to sve valja iskoristiti, ali nas 
istovremeno izvrgava opasnsoti — u nekim 
slučajevima manje, u nekim više — da 
počnemo stvarati književnost u književ- 
nosti, tj. da pojedine koherentne nacional- 
ne književnosti počnemo razbijati na sa= 
stavne dijelove, koji kao samostalne cje= 
line objektivno ne postoje niti mogu posto= 
jati. Moramo to otvoreno reći i zbog onih 
krugova i pojedinaca, koji — da se preba- 
cimo na konkretno područje — stanovite 
hrvatske pisce još i danas svrstavaju po 
njihovoj regionalnoj pripadnosti. U njiho- 
vim knjigama i raspravama još uvijek 
egzistira samosvojna dubrovačka i samo= 
svojna dalmatinska književnost, a to nije 
samo pokušaj razbijanja hrvatske knji- 
ževnosti (poslije čega vjerojatno slijedi 1 
nepriznavanje njezina postojanja uopće!), 
nego i pokušaj nasilne, nikakvim estet- 
skim mjerilima opravdane devalvacije na- 
ših književnih vrijednosti, nastojanje a se 
cijela hrvatska književnost omedi usko- 
grudnim provincijskim tendencijama 1o- 
kalnog separatizma (svejedno da li na 
temelju čakavskog odnosno kajkavskog di= 
jalektizma ili dalmatinske odnosno slavon- 
ske »teritorijalnosti«). 

Regionalizam je, dakle, nužna  preipo- 
stavka hrvatske njiževnosti, on je zalog 
njenog životnog bogatstva, raznolikosti i 
svježine — ako ga ispravno shvatimo; ali i 
opasnosti njenom duhovnom jedinstvu, 
ako ga shvatimo pogrešno. 


Jedinstvo 
hrvatske 
književnosti 


Toj opasnosti hrvatska je književnost 
svjesno prkosila i uspješno odolijevala ti- 
jekom dugih i teških stoljeća. Jedinstvo 
hrvatske književnosti potignuto je i oču- 
vano, nevremenu usprkos, ponajprije zoto 
što za sve hrvatske pokrajine, i pored svih 
njihovih osebujnosti, vrijedi podjednako 
isto ono što je Julije Benešić rekao jed- 
nom za Slavoniju — naime, da ona »nije 
nikakav posebni individualitet u Hrvat- 
skoj«, da »ni po čemu ne čini nikakvu 
zaokruženu cjelinu, pa se zato i ne razli- 
kuje od ostale Hrvaiske naročitim nači- 
nom svoga života, običaja, morala«. A i to 
govori da je nemoguće regionalne dijelove 
hrvatske književnosti pretvoriti u neke 
specifične, iznutra uvjetovane i oblikovane 
korpuse koji bi, kad bi bili takvi ili kad 
bismo ih takvima htijeli učiniti, implicirali 
i neke zasebne metode proučavanja. Na 
kraju, ne bi li nas takva nastojanja dovela 
ći smijemo li dopustiti da nas dovedu, i to 
upravo sada?) do toga da, umjesto povijesti 
hrvatske književnosti, uzmemo pisati povi- 
jest književnosti hrvatskih pokrajina i 
gradova — a to bi se, formalistički gleda- 
no, lako moglo iskonstruirati — kao šlo je 
svojevremeno Nijemac Josef Nadler pisao 
svoju Literaturgeschichte der deutschen 
Stamme und Landschaften (1912—1918), 
Možemo mi i to učiniti; Haler je uostalom 
već povukao prvi potez u tom smjeru 
objavivši knjigu pod nezgodnim naslovom 
Novija dubrovačka književnost (1944). Ne- 
zgodnim naslovom, rekoh, ne samo zato 
što sugerira postojanje zasebne dubrovačke 
ke književnosti — na što Haler sigurno 
nije mislio — nego i zato što nije adekva- 
tan sadržaju knjige. Pod tim naslovom 
očekivali bismo noviju književnu povijest 
ovoga najknjiževnijega hrvatskog grada, a 
Haler nam je u njoj dao jednostavno 
zbirku eseja o novijim hrvatskih književ- 
nicima iz Dubrovnika (uz kraći književ- 
no-povijesni uvod), što je i stvarno a ne 
samo nominalno sasvim nešto drugo. Na- 
slov je dakle nezgodan, ali je knjiga ipak 
dobrodošla. Ona, a još više one koje bi se 
na sličan način mogle napisati o drugim 
našim gradovima i pokrajinama, ako i 
nema značenje sinteze, ipak je korisna 
(upravo za buduću sintezu!), jer prije sve- 
ga pokazuje da je hrvatska književnost 
oduvijek više ili manje decentralizirana i 
kada nije bila smetnja njezinu jedinsivu. 
I, što je još važnije, nepobitno dokazuje da 
nikakav regionalizam, pa ni onaj koji se 
veže uz grad s najbogatijom književnom 
tradicijom (a naimanje onaj koji se forsira 
s nečistim namjerama), ne može dezin- 
tegrirati, nasilno razbiti povjesnu, misaonu 
i emotivnu, etičku i estetsku cjelinu koju 
predstavlja hrvatska književnost od Maru- 
ličevih dana do danas, jedinstvo što je u 
hrvatskoj književnosti ostvareno u vrije- 
me kad je Hrvatska bila teritorijalno naj- 
rascjepkanija — što dokazuje još jednu 
veliku istinu: da je književna riječ u 
Hrvata uvijek išla korak-dva ispred poli- 
tičke misli. 

14 književnost 


H RVATS KI Milivoj Slaviček 


JEZIK 


Kamo ide 
hrvatski. — 
književni jezik? 


Posljednjih godina hrvatski književni jezik doživ- 
ljava svoj mali preporod. Uz uobičajeno pomlađi- 
vanje i obogaćivanje novim riječima, izvrsnik, pro- 
sječnik, označnica, prilaznica, oduhovitelj, oštro- 
uh... u središte se književne upotrebe vraćaju 
potpuno ili djelomično zaboravljene riječi, njihovi 
nekadašnji likovi, riječi potisnute na rub književne 
upotrebe: slazba, gospodarstvo, mimohod, nazočan, 
obitelj, obljetnica, odvjetnik, promet, prometnica, 
promicati, prosudba, raščlamba. raspra, skladba, 
skladatelj, tisuća, točka, znanosi..., sustav  poti- 
skuje sistem: gospodarski sustav, politički sustav, 
regulacijski sustav, Sunčev sustav. 


Normalna je to pojava nakon nasilnoga ujedna- 
čivanja čijom su žrtvom postale stotine hrvatskih 
riječi pa i čitave terminologije. Još više, time je 
poremećen i sam sustav jezičnih i kulturnih vri- 
jednosti, pokoleban je hrvatski jezični osjećaj. Obi- 
lježje je hrvatskoga književnoga jezika, među osta- 
lim, i njegova težnja za jezičnom čistoćom: uvijek 
je nastojao iskušati najprije svoje tvorbene i stva- 
ralačke mogućnosti, najprije se osloniti na svoje 
snage pa tek kađ one nisu dovoljne. potražiti tuđu 
pomoć. Doskora mu je ta pomoć bila tako name- 
tana da nije pretjerano tvrditi kako smo bili jezič- 
na i duhovna kolonija. 

Danas kad ponovno postajemo svjesni sebe, svojih 
snaga i svojih prava, vraćamo se svojim, većinom 
silom potisnutim riječima. jer one su obilježje naše 
samobitnosti, izvorište su naše snage, dio su naše 
tisućugodišnje kulture. Tisuća, siječanj, veljača, 
obitelj... stara je slavenska baština koju smo sa- 
čuvali, odvjetnik, glazba, izvrsnik, oštrouh... izraz 
je pradjedovskih i naših stvaralačkih sposobnosti. 
Zato se nije potrebno osvrtati na prigovore da »tre- 
bimo jedne reči, a  vaskrsavamo druge želeći da 
isforsiramo međusobno udaljavanje varijanata«. 
Zbog toga nema težine ni prigovor koji sam čuo od 
prijatelja: »Ne želim sa svojom majkom razgova- 
rati pomoću prevodioca.« S našim majkama valja 
uvijek razgovarati majčinim jezikom, ali zar ve- 
ćina tih riječi nisu upravo riječi naših majki, na- 
ših baka i njihovih majki. A one koje nisu njiho- 
ve, valja protumačiti, bila to skladba ili kompo- 
zicija, sustav ili sistem. A kad već tumačimo, lakše 
ćemo protumačiti skladbu i sustav nego kompozi- 
ciju i sistem. 

Dakako, u oživljavanju potisnutoga pojedinci kad- 
što pretjeruju. Vraćajući se izvorištima svoga izra- 
za, svoje kulture neki ne nalaze najbolji put. A 
nije ga ni lako naći. To oživljavanje nije nastalo 
među lingvistima i oni ga ne vode, a bez stručne 
pomoći nije lako ravno ići cilju. Jer dvije su vrste 
zastarjelih. zaboravljenih riječi. Jedne su zabora- 
vljene prirodnim putem, a druge prisilnim. Nor- 
malno bi bilo da u život vratimo samo druge, ali 
kako da ih razlikujemo. Teško je utvrditi koje su 
otišle kojim putem. I zato se danas vraćaju i jed- 
ne i druge. Krajnost je to, priznajmo, ali i ona ima 
svoj smisao. Tako će se spasiti i one riječi za koje 
hladni učenjački um ne bi mogao pretpostaviti. 
Osobno sam žalio za glazbom i da me tko pitao 
treba li je vratiti u život odlučno bih rekao: treba. 
Da me tko pitao za skladbu, skladatelja, ne bih 
bio tako odlučan i ako bih rekao đa, rekao bih sa 
sumnjom u srcu, a uspjeh je ponovno pokazao da 
»bezumlje smjelih« ima svoje opravdanje, i da kraj- 
nost ima svoj smisao. Ona će hrvatskom književ- 
nem jeziku vratiti njegov lik koji je silom izgubio. 
A koliko je krajnost pretjerana, jezik će u sebi 
naći snage da je ublaži i uskladi sa svojim osno- 
vnim tokom. 


Ne treba dakle sa zabrinutošću pitati kamo ide 
hrvatski književni jezik. Ide sebi. svojoj biti, svo- 
me liku i svome smirenju. Svoju službu hrvatskom 
narodu služit će najbolje kad bude svoj i stabilan. 


Stjepan Babić 

nekoliko 


dana 


nakon smrti 


većeslava 


holjevca 


Da, neka tako ostane (rekao sam sebi) ostane s nama 
Tako što ću napisati nekoliko sažetih riječi o njemu 
zato što je bio hrabar i nepokolebljiv u onim nekim osnovnim stvarima 


i što smo voljeli isti grad i istu zemlju 
zaista i zaista 


i što smo zaključne rečenice, kao i obično, ostavili za neku drugu, 


iduću zgodu 


Jer bili su nam dovoljni stisak ruke, osmijeh, usputni susret 


u kojoj od soba ovog postojanja 
u kojem pejzažu uz mutnu obližnju rijeku 


ovako zagledanima u unutarnje pregrade vremena 
| možda su riječi bile i previše gorke, da bismo ih izgovarali 


Pa zato i sad samo ovo 


(u slutnji, u čežnji daljine, kako reče jedan drugi, nedavno) 


(Noć, 16. srpnja 1970) 


o 


Prema reafirmaciji 
usmene narodne 
kniiževnosti 


(Tvrtko Čubelić: Usmena narodna književnost. 
Knjiga 4: Narodne pripovijetke, V izdanje (proši- 
reno i dopunjeno te kritički sređeno), Zagreb 1970. 


U ediciji »Usmena narodna kniževnost«, u sklopu 
koje će izići šest knjiga dra Tvrtka Čubelića, kao 
prve, neđavno su objelođanjene knjiga treća i čet- 
vrta: »Epske narodne pjesme« i »Narodne pripo- 
vijetke«. 

Za nekoliko dana pojavit će se i » Usmena narodna 
retorika i  teatrologija«, a tijekom godine 197T1. 
izići će iz tiska i ostale knjige: »Lirske narodne 
pjesme«, »Narodne poslovice i zagonetke«, te »Po- 
vijest usmene narodne književnosti«. 

Ovo je prvi puta da se u Hrvatskoj, a i u Jugosla- 
viji, izdaje potpun stručni i znanstveni prikaz u- 
smene narodne književnosti. Uz to _ je važno da 
»Usmena narodna retorika i teatrologija« te »Povi- 
jest usmene narodne književnosti« — predstavljaju 
sve knjige ove vrste u nas. Ostale pak knjige, koje 
su ponovljena izdanja, kriterijem antologijskog iz- 
bora i suvremenošću pristupa također priđonose, 
rekao bih, revalorizaciji i reafirmaciji usmenih na- 
rodnih književnosti jugoslavenskih naroda. 
Pretpostavljam da će se značenje edicije moći do- 
nekle nazrijeti i iz ovoga osvrta na knjigu narod- 
nih pripovijedaka. Punu vrijednost bit će moguće 
istaknuti tek nakon objavljivanja svih šest knjiga. 
Narodne su pripovijetke peto izdanje; ali u odnosu 
na prethodna toliko nađopunjeno i tako kritički 
sređeno, da se širinom antologijskoga izbora (150 
pripovijedaka), potpunošću komentara i objašnje- 
nja, te opširnom raspravom o ovome obliku usmene 
narodne književnosti (CXII stranica) bitno i nepre- 
poznatljivo razlikuje od dosadašnjih  Čubelićevih 
izdanja. 

Autor ove knjige nije se držao isključivo Vukova 
sakupljačkoga rada — što je inače bilo gotovo usta- 
ljena praksa svih antologičara — već se služio gra- 
dom i drugih sakupljača iz raznih područja. Time 
je Čubelićeva knjiga dobila ne samo na svježini, 
nego je postala i reprezentativnija glede teritori- 
jalne i nacionalne pripadnosti i glede tematskoga 
i jezičnoga raspona, A mišljenja sam da je zaista 
krajnje vrijeme da se čitateljima već jednom pre- 
stanu servirati uvijek iste pripovijetke (i svi drugi 
oblici) kao najbolje i da se davne ustaljeni izbor 
dopunjuje vrijednim, a do sađa ncopravđano zape- 
stavljenim jedinicama. A takvih je jedinica vrlo 
velik broj na svim dijalektima i iz svih krajeva. 
Izabrane naslove — za razliku od većine dosada- 
šnjih priređivača — Čubelić nije klasificirao po sa- 
držaju, već po kompozicijskom načelu. Sadržaj je 
doduše i njemu bitna značajka pripovijetke, ali u 
književno-umjetničkom smislu ne i najbitnija. Da- 
kako. slažeme se s autorom knjige da je daleko 
važnije kako se dotičan sadržaj oblikuje, kako se 
grada izabire, raspoređuje i povezuje u književnu 
tvorevinu, odnosno bitan je način na koji pripo- 
vjedač priopćuje slušaocu svoju umjetničku po- 
ruku. 

Polazeći od ovoga načela, Čubelić je narodne pri- 
povijetke podijelio u četiri osnovne skupine: 1. 
Bajke; 2. Legende, pređaje; 3. Novele, anegdote; 4. 
matskomu smislu. 

Novele o životinjama, basne. U knjizi je svaki od 
eva četiri načina pripovijedanja okarakteriziran u 


strukturnomu, jezično-izražajnomu i mutivsko-te- 
I u »Narodnim pripovijetkama« je, kao i u »Ep- 
skim narodnim pjesmama«, na uvodnomu mjestu 
opsežnoga predgovora iznešena teoretska proble- 
matika cjelovitosti i autonomnosti usmene narodne 
književnosti. F istaknuto da će u oblikovanju usme- 
ne narodne knjizevnosti konstitutivnu i zakonoda- 
vnu osnovu imati kategorija usmenosti, a u obliko- 
vanju pisane književnosti kategorija pisanosti. »U 
usmenoj narodnoj književnosti uvijek će se druk- 
čije organizirati jezično-izražajna sredstva i sigur- 
no će sintaktičko-stilističko strukturiranje istog je- 
zika biti u svojoj konkretnoj organizaciji osebujni- 
je, autonomnije realizirano, tj. drukčije i izvan 
normi koje vladaju i postoje u pisanom jeziku«. 
Osnovne dvije crte u kojima se očituje autonom- 
nost usmene književnosti jesu u njezinu autonom- 
nomu motivsko-tematskomu izboru i u autonomno- 
mu načinu obradbe. 


Kategorija pisanosti i kategorija usmenosti u jed- 
nomu širemu općemu rasponu pokazuju se dvo- 
strukima: a) kao svjetski tijek usmene i pisane 
književnosti, što znači da postoji svjetska povijest 
usmene i svjetska povijest pisane književnosti; b) 
kao poseban nacionalni tijek, što znači da postoji 
nacionalna povijest pisane i nacionalna povijest 
usmene književnosti. 


Ovaj zaključak, držim, treba posebno istaknuti, jer 
se usmene književnosti jugoslavenskih naroda još 
uvijek tretiraju kao jedna književnost, a to znači 
više apstraktno nego realno. 


Gornji zaključak revalorizira i reafirmira usmenu 
književnost i s jednoga drugoga stajališta. Naime, 
sve naše povijesti književnosti znače zapravo povi- 
jest pisane književnosti, dok je usmena narodna 
književnost najčešće tek uzgred spominjana kao 
utjecaj, odnosno kao nadopuna razumijevanju sta- 
novita pisca ili stanovita razdoblja. Postavlja se 
upit u punoj svojoj ozbiljnosti: bi li to bila povi- 
jest npr. hrvatske književnosti, u kojoj bi bio dan 
kontinuitet i karakteristike trajanja usmene na- 
rodne književnosti s tek usputnim dodacima pi- 
sane književnosti? Smatram da je riječ o dvjema 
književnostima, dvjema duhovnim tvorevinama 
jednoga te istoga naroda, bez potrebe davanja prio- 
riteta jednoj ili drugoj. 


Čubelićeva knjiga, držim, reafirmira usmenu na- 
rodnu književnost i time što se autor oštro kriti- 
čki odnosi prema međijevalističkoj i kolektivisti- 
čkoj koncepciji u njezinu proučavanju, te kad im 
suprotstavlja misao đa prefesionalna obrazovanost 
nije bitan uvjet mogućnostima književnoga obliko- 
vanja, odnosno kad ističe sposobnost i potrebu po- 
jedinaca za umjetničkim stvaranjem. Čubelić se 
oštro obračunava i s komparatističkim aspektom 
u proučavanju usmene književnesti, koji svaku sli- 
čnost ili istovjetnost smatra preuzetom eđ drugih 
»većih« književnosti, kultura, narođa. Svaka isklju- 
čivost i jednostranost, pa tako i komparatistička, 
sputava punu spoznaju stanovita književnoga fe- 
nomena. Stoga je autor ove knjige sklon danas u 
znanosti prisunomu metodskomu pluralizmu. 


Inače, recimo na kraju, knjiga »Narodne pripovi- 
jetke« sadrži sve ono bitne e narodnoj pripovijesti 
i oko nje (isti je slučaj i s »Epskim narođnim pje- 
smama«) što je može odrediti u njezinu postanku, 
oblikovanju, trajanju i proučavanju. E mnogi re- 
zultati u njoj plod su dugogodišnjega preučavanja 
samoga autora knjige. A važni su ne samo za na- 
rodnu pripovijetku. nego i za sveukupnu usmenu 
narodnu književnost, kao i za sveukupnost lite- 
rarno-teoretske misli i opće književno-znanstvene 
spoznaje. 


Josip Kekez 

Otvoreno pismo 
Radivoju Papiću, 
glavnom uredniku 
sarajevskih 
»Večernjih novina« 


Poštovani druže uredniče, 


Mozda će Vas zaćuditi moja namjera da o jednom 
našem sporu javno progovorim. Ne činim to radi 
vlastitih probitaka, niti zbog toga što baš Vas 
osobno držim opasnim zatornikom slobode mi- 
šljenja za koju se beskompromisno zalažem od prvih 
svojih nastupa u književnosti. Pišem Vam djelo- 
mično i zbog razočaranja, čak očaja izazvanog 
inflacijom kritike koja pogađa u prazno, ostajući 
bez ikakva odjeka. Slično stanje nezadovoljstva 
navelo je Herzoga, u istoimenom romanu S. Belowa, 
da sastavlja pisma različitim, poznatim i nepozna- 
tim, ličnostima što figuriraju na javnoj sceni, želeći 
izaći iz svoje izolacije i tako prevladati depresiju 
izazvanu sviješću o nemoći pojedinca da išta pri- 
donese društvu, boreći se za promjene i moguća 
poboljšanja postojećih situacija, zakona, uzusa i 
institucija. Proglasivši novu samoupravljačku eru 
mi smo načelno afirmirali platformu, na kojoj se 
mogu okupiti svi istinski borci protiv tiranije ma- 
njine nad većinom, protiv svih onih još uvijek 
snažnih struja i tendencija, da se pojedinac, tzv. 
»samoupravljač«, svede na objekt upravljanja. Ne- 
davno obavljena anketa u Hrvatskoj pokazala je da 
veoma mali broj radnika (a ovo bi imala biti 
radnička država, zar ne!?) živi u uvjerenju, 
da svojim mišljenjem i prijedlozima može utjecati 
na donošenje odluka čak unutar svoje radne orga- 
nizacije, a da i ne govorimo o još važnijim odluka- 
ma što se donose na razinama mnogo višim od 
radničkog savjeta. Takva situacija nije ni normalna 
ni »samoupravljačka«, i kad bismo je tolerirali bili 
bismo licemjeri, kao i poneki od sindikalnih lidera 
koji neprestano potiskuju nacionalne interese bore- 
ći se za klasne, a da pri tom još nisu alarmirali 
javnost zbog više nego samo »zabrinjavajuće« či- 
njenice da ta radnička klasa, koju oni samozvano 
»zastupaju«, svakim danom u sve većem broju 
odlazi na rad u inozemstvo, ostavljajući domovinu i 
povećavajući tako — oko svojih dobro plaćenih 
sindikalnih vođa i »zastupnika« — zrakoprazni pro- 
stor. Gledati sve to, a praviti se da ne vidimo, 
značilo bi prihvatiti ulogu ustrašenih licemjera, ili 
čak korumpiranih krivaca za zator najvitalnijeg 
dijela naše radničke klase; i ne samo nje, dakako. 


Da ne zastranjujem dalje, držim da će i ovih nekoliko 
uvodnih riječi biti dostatno da objasni razloge i 
motive moje odluke, da napustim akademiziranu 
polemičku govornicu s koje se pojedinci obraćaju 
svima, a ne čuju ih (tobože) upravo oni kojima su 
njihove kritičke primjedbe namijenjene. Napušta- 
jući jalovu javnu kritiku ja ne rezigniram; napro- 
tiv, pokušavam naći učinkovitiji način za punu 
afirmaciju samoupravljačkog subjekta u našem 
društvu — uz pomoć drugarske ali odrešite kritike 
izravno upućene onima, od kojih se očekuje da na 


»Slohoda 
— bez _ 
diskusije« 


nju reagiraju, da na postavljena pitanja odgovore 
(bar to, kad već ne mogu da ih sva riješe!). 

"Takvo jedno izravno pitanje upućujem i Vama, kao 
glavnom uredniku sarajevskih »Večernjih novina«, 
a u vezi sa zaista nakaradnim odnosom i nedopu- 
štenim postupkom koji ste ispoljili prema jednom 
svom suradniku. Slučajno sam taj suradnik ja, ali 
to nije uopće važno, jer mene zanima bit: Vaš 
postupak i njegova motivacija. Kao što znate, na 
poziv da dadem kratke odgovore na telefonski 
intervju, ja sam se odazvao, makar nisam mnogo 
znao o novinama koje uređujete, niti sam poznavao 
novinara, druga Hodžića, koji me je nazvao iz 
Srajeva početkom veljače. Odazvao sam se zato, što 
sam poziv shvatio kao dobru volju jedne sredine da 
se omogući slobodnija cirkulacija informacija o 
različitim mišljenjima i pogledima o nama zajed- 
ničkim problemima, a i stoga što otprije, odavno 
već, poznajem Vas, pa sam bio utoliko sigurniji da 
neću doživjeti novo, neugodno iskustvo, kakva sam 
često teško proživijavao, nakon što su mi tribine 
masovnih medija (novine i RTV) onemogućile pri- 
stup zbog moje tobožnje krivnje što sam se ne- 
dvosmisleno angažirao u borbi za jezičnu ravno- 
pravnost (a to je prije nekoliko godina bila goiovo 
najteža hereza). Na žalost, dogodilo se suprotno od 
onoga što sam očekivao, ali zapravo isto što mi se 
događalo i prije toga, s urednicima poput Vas. I baš 
zbog toga, što Vaš postupak nije osobno apartan 
nego tipičan za ponašanje niza sličnih starosjedilaca 
na foteljama iz kojih se manipulira javnim mni- 
jenjem, ja protestiram. Prosvjedujem protiv lice- 
mjera koji govore o slobodi u samoupravljačkom 
društvu, a zatim potiru svako mišljenje koje se 
razlikuje od njihovoga. Da taj moj prosvjed ne 
ostane uopćen, obraćam se Vama s pitanjem, zašto 
niste objavili moje odgevore na pitanja koja mi je 
postavio Vaš novinar Hodžić? Zašto ste se oglušili 
na pismo u kojem Vas pitam, što namjeravate 
kazati svome novinaru koji je najprije tražio moje 
mišljenje o nekim pitanjima, a zatim jednostavno 
zašutio, kao da je u zemlju propao? Ja mogu i 
shvatiti i prihvatiti Vaš odgovor, da ne želite u 
svome listu ustupiti mjesto stanovištima s kojima se 
bino ne slažete. Iako bi to značilo da su Vam 
neprihvatljive teze, da svaki ima pravo da sam 
donosi odluke o bitnim pitanjima svoje egzistencije, 
pa i svoga jezika, svejedno, da ste mi otvoreno i 
čestito odgovorili da ne prihvaćate moje odgovore 
na pitanja koja su mi postavljena u ime uredništva 
»Večernjih novina«, ja bih to primio na znanje, kao 
izraz jednog netoleraninog stava, ali i funkcional- 
no-građanskog prava svakog odgovornog urednika 
da ne objavi ono što mu ne odgovara ili za što ne 
želi, eventualno, snositi odgovornost u svojoj sre- 
dini. Ali Vi mi_ niste ništa otpisali, makar bez 
potanjeg objašnjenja, i ja Vas, na žalost, ne mogu 


=> 
>h 


smatrati samo svojim oponentom, protagonistom 
samozadovoljne netolerantnosti, nego i nepristojnim 
građaninom koji ne odgovara na uijudna pisma 
svojih znanaca, javnih radnika, koje Vi i Vame 
slični ostaci staroga duha — neprihvatljivog u 
istinski samoupravljačkim društvenim odnosima — 
ignorirate do te mjere kao slobodne »trske što 
misle«, da mi uskraćujete čak pravo na tekst osude. 
Pa i najtežim zločincima se sudi i saopćuju se, 
javno, razlozi za presudu. A Vi i Vama slični 
proizvodi još uvijek neprevladane nedemokratske 
prakse uzurpirate sebi pravo, da u praksi provodite 
presudu o kojoj ništa ne zna upravo subjekt naj- 
izravnije pogođen tom presudnom odlukom. 

Nakon svega, dopustite da Vam postavim još jedno 
Pitanje, otvoreno i javno, otvoreno zato što ne 
postoje razlozi za uvijanje i okolišanje, a javno 
stoga što je to — možda, jedini način da se ipak 
dobije odgovor od urednika kakav ste Vi i Vama 
slični zastupnici slobode za sebe, a neslobode za sve 
druge koji se s Vama ne slažu. Budući da se _ ja 
zalažem za slobodu iz koje ni Vi niste isključeni, 
usuđujem se nadati da ćete smoći snage i hrabrosti 
da javno objasnite ono što niste htjeli meni pri- 
vatno i tajno: 

1. Zašto ste protiv moga mišljenja da Matica hrvat- 
ska ima pravo i dužnost da se brine _ o kulturi, 
jeziku i uopće o probicima hrvatskoga naroda? 

2. Zašto ste protiv nepobitnih činjenica, koje ja 
objektivno iznosim. uz nešto malo subjektivne in- 
terpretacije? 

3. Kako Vi to zamišljate rješenje jezične zavrzlame 
bez Hrvata i protiv unisonog mišljenja hrvatske 
inteligencije. bez obzira gdje ona živjela —— u 
Hrvatskoj. ili u Bosni i Hercegovini, ili u inozem- 
stvu? 

Da bih Vas podsjetio, a čitaoce »Hrvatskoga tjed- 
nika« precizno informirao, prilažem ovome oivo- 
renom pismu citat onoga dijela moga intervjua u 
kojem govorim o općim pitanjima, jer pretpostav- 
ljam da za ovu priliku nije bitno, a niti bi moglo 
biti za Vas sporno, ono što sam govorio u dijelu 
intervjua koji se odnosi na sakupljanje građe o 
tome kako pišu i stvaraju naši suvremeni pisci. Pod 
kakvim uvjetima žive i pišu djelomično je vidljivo 
iz Vašeg postupka, kao i iz odnosa Vama sličnih 
zatornika slobode mišljenja prema obespravljenim 
autorima kojima se uskraćuje čak i elementarno 
građansko pravo — da na službeno pismo od 
službene osobe dobiju službeni odgovor. 


Vi ste mene ostavili bez pisma i bez odgovora. Ja 
sam Vam. eto, pisao i neću Vam uskratiti pozdrav i 
najiskrenije želje da promijenite svoj stav ili bar — 
ponašanje. 


Vlatko Pavletić 


Hrvatska 
književnost 
u hrvatske 
škole 


Nedavno je Zavod za unapredivanje 
stručnog obrazovanja izradio i dao na 
javnu raspravu »Osnove programa za 
hrvatskosrpski jezik i književnost u 
školama drugog stupnja«. Na ove osno- 
ve upućen je velik broj primjedbi i 
prigovora prosvjetnih radnika, knji- 
ževnika i učenika. Po svemu sudeći, ovi 
prigovori nisu plod spontanog nezado- 
voljstva, nego rezultat dugotrajne želje 
da se mnogobrojni propusti i anakro- 
nizmi dosadašnjih programa isprave. O 
čemu je riječ? Planovi i programi 
mijenjali su se poslije rata pet puta, ali 
nijedan od njih nije unio nekih biinih 
promjena u nastavu hrvatskog jezika i 
književnosti. U njima je redovito bila 


zapostavljena nastava hrvatske knji- 
ževnosti kao da je to književnost nekog 
drugog naroda. Ove najnovije »Osnove 
programa« nažalost su slika i prilika 
starih. Prema njima se hrvatska knji- 
ževnost i opet nalazi na sporednom 
kolosjeku, a njezino jasno značenje u 
sveukupnom procesu naobrazbe i for- 
miranja nacionalno svjesne ličnosti, 
ničim nije istaknuto. Književnost je 
tretirana baš kao i svaka druga građa 
koju učenik treba svladati. U formula- 
cijama je brižno izbjegavano svako 
jasno određenje i svako isticanje te 
književnosti kao nacionalne hrvatske 
književnosti. U zadacima nastave knji- 
ževnosti, kako su oni najavljeni u ovim 
»Osnovama«, bitna su tri elementa: 
razvijanje ljubavi prema književnosti, 
razvijanje estetskih osjećaja i osjećaj 
nog života. U tim zadacima nigdje nije 
npr. istaknuto da bi upoznavanje s 
književnosti imalo pridonijeti razvoju 
osjećaja nacionalne svijesti, ili, da se 
upoznavanjem s hrvatskom književno- 
sti, učenike treba upoznati sa sveukup- 
nom kulturnom historijom njegova na- 
roda koja se od najstarijih vremena pa 
do danas kontinuirano razvijala na 
hrvatskom jeziku. Podređen položaj 
hrvatske književnosti u ovim »Osnova- 
ma« pokazuju i nevbjektivni omjeri u 
kojima se ona uči u odnosu na svjetsku 


i književnosti drugih jugoslavenskih 
naroda. U drugom razredu gimnazije 
odnos sati hrvatske književnosti i osta- 
lih u postocima iznosi 27 posto: 73 
posto, s time da je najviše = sati 
posvećeno srpskoj književnosti (19), pa 
tek onda hrvatskoj (15), evropskoj (11) 
itd. Broj piseca od romantizma do 
naših dana, kako se spominje i obrađu- 
je u nastavi, također je nepovoljan za 
hrvatsku književnost. Odnos između 
hrvatskih pisaca i pisaca ostalih kmji- 
ževnosti izražen je ovako: 31 hrvatski 
pisac nasuprot 110 pisaca ostalih knji- 
ževnosti. Tu je najviše zastupljena 
svjetska (39), pa sprska (36) i, tek onda. 
hrvatska književnost! 

Ovakav položaj hrvatske književnosti u 
nastavi u školama Hrvaiske nije sluča- 
jan — on je smišljeno programiran, jer 
je jasno da sastavljanje ovakvih pro- 
grama zahtijeva dugotrajan i sustavan 
rad. Taj je rad, međutim, bio usklađen 
s političkim idejama koje danas ocje- 
njujemo kao unitarističke i centralisti- 
čke. dakle štetne za razvoj samostalnih 
nacionalnih kultura. Takve ideje u 
području školstva, uostalom kao i svu- 
da drugdje. provodile su se u život 
pomoću vlasti koju je sebi usredotočio 
činovnički birokratski aparat. Danas 
pak kad doživl!'avamo temeljite pro- 
mjene u organizaciji društveno-politi- 


čkog života, opravdani su prosvjedi 
svih koji u školstvu, a posebno u 
nastavi hrvatske književnosti kakva je 
danas, vide potrebu da se ona reformi- 
ra u smislu veće afirmacije nacionalnih 
vrijednosti. 


Prema svim zamjerkama koje su upu- 
ćene na račun novih »Osnova«, jasno je 
da su one pale na ispitu, pa je Zavod 
za unapređivanje obrazovanja bio pri- 
sitjen da ih promijeni u skladu sa 
zahtjevima. Bilo je, naime, krajnje 
vrijeme da se ovaj program iz temelja 
reformira na zanstvenim osnovama, a 
u korist nacionalne književnosti uz 
koju bi poznavanje svjetske i knjiže- 
*>2osti drugih jugoslavenskih naroda, 
ostalo kao koristan oslonac i informa- 
tor, ali nikako kao središnji dio nasta- 
ve. Jer, ako želimo da predmeti kao što 
su jezik, književnost, povijest i zemljo- 
pis u gimnaziji postanu osnova za 
izgradnju spoznaje o nacionalnom su- 
verenitetu i državnosti kod učenika, 
moramo reformu školstva shvatiti ne 
samo kao reformu organizacionih obli- 
ka škole, nego i kao bitnu reformu cilja 
obrazovanja, dakle onosa što želimo 
postići obrazovanjem u našim školama. 


R. Ježić 

16 filozofija 


Iz rukopisne 
ostavštine 
Alberta Bazale 


Prvi 
put 
objav- 
ljeno 


(Preveo Albert Bazala; predgovor 1 
pogovor Vladimir Bazala; knjiga sadrži 
i raspravu: Albert Bazala: Mudrost 
grčkog naroda u priči 4 pjesmi, za tisak 
priredio Vladimir Bazala; MH, Zagreb 
1970, strana 188; cijena 80 ND. 


Vec de;etljećima Matica se hrvaiske bri- 
ne đa hrvalskom čitateljstvu učini pris- 


tupačnim klasična djela stare grčke i 


rimske književnosti, pa je tako ne- 
davno u njezinoj nakladi objavljen i 
Heziodov spjev Poslovi i dani. Heziod 
uz Homera stoji na samim počecima 
grčke pisane mudrosti, a time ujedno i 
na početku povijesti zapadnoeuropske 
filozofije uopće. Stoga je važnost toga 
djela za svakoga iko želi upoznati 
razvitak zapadnoevropske misli, no i 
kulture u cijelosti, izvan svake sumnje. 
Prijevod Heziodova spjeva pojavljuje 
se međutim u tisku — naši posli! — s 
četvrtstoljetnim zakašnjenjem. Albert 
Bazala (1877/—1947) preveo ga je, naime 
pri kraju života, pišući studiju Mudrost 
grčkog naroda u priči 1 pjesmi. koja je 
pridodana knjizi, a očito je nastala u 
sklopu Bazalinih priprema za drugo 
dotjerano i potpunije izdanje poznate 
nam i dragocjene njegove Povijesti 
filozojije (I—III, I. izdanjeMH Zagreb 
1905—1912), koje nažalost nije dovrše- 
no, pa i nije moglo ugledati svjetlo 
dana. 


Medutim, knjiga o kojoj govorimo, pod 
sadašnjim naslovom koricama i ovitku 
(Heziod: Poslovi i dani), zapravo je 
mogla a i morala biti objavljena pod 
imenom Alberta Bazale. Naravno, ne 
stoga, što je Bazala preveo Heziodov 
spjev (828 stihova) nego zato što veći 
dio knjige zauzima Bazalin tekst, koji 
ni u kom slučaju nije puki komentar uz 
Poslove i dane. Uostalom, ako Bazalin 
traktat shvatimo kao dodatak. onda bi 
bolje pristajao uz Heziodovu Teogoniju, 
jer je to djelo, uz podatke iz Homero- 
vih epova, prema riječima samoga 
Bazale, opravdano uzeti »kao temeljnu 
ispravu« razmatrane problematike. 


Studija Mudrost grčkog naroda u priči 
£ pjesmi iscrpna je i samostalna ras- 
prava o naslovnoj temi. Točnije, ona je 
još i više od toga. U njezinu prvom 
dijelu, pod naslovom »Mithos i Logos« 
— pričanje i poučljiv govor, iznosi 
Bazala svoje poglede na mitologiju i uz 
nju povezane probleme: jezik, simbo- 
liku, logičko, odnosno racionalno  mi- 
šljenje, probleme racionalizacije svijeta 
i života, nazora o njima itd. Sve su to 


dakle aktualni leorijski. ne samo histo- 
riografski ili kulturološki. nego i filo- 
zofijski problemi. o kojima se danas 
opet uvelike raspravlja. Baš stoga je 
važno u ovom trenutku istaknuti, sada 
kad je gotovo postalo modom, i u nasi 
u svijetu, govoriti o mitu, miiologiji i 
mitskom. kako smo u Hrvatskoj već 
prije retvrt sloljeća imali jednu malu. 
ali zalo, cjelovitu teoriju mita. iz pera 
domaćeg autora, pisca i filozofa Alberta 
Bazale. No danas Bazalu rijetko kada, 
jedva tko ili nitko u nas baš niti ne 
spominje; (još pred dva desetljeća 
najčešče samo s pokudom). A uz mnoga 
druga Bazalina djela i misli. njegova 
teza o mitu i mitskom ni po čemu — 
koliko god mogli o njoj diskutirati — 
nije minorna. Naprotiv. 

Ovdje nije mjesto stručnom kritičnom 
procjenjivanju navedenog Baralina spi- 
sa. No prilika je spomenuti da ova 
rasprava, sa svim svojim specifično- 
stima, kao djelo hrvatske duhovne 
baštine pripada temeljima novije hu- 
manističke orijentacije naše filozofije. 
humanizma. tzv. »zagrebačke filozofske 
škole« i, neka bude slobodno rečeno, 
sad već njenoj klasici; liniji dakle. koja 
je u Zagrebu izgradivana od Franje pl. 
Markovića preko Alberta Bazale, Gjure 
Arnolda. Alberta Halera i drugih do 
Pavla. Vuka Pavlovića i Vladimira 
Filipovića, da bi je namrijeli kao 
rezultat i daljnju zadaću svima nama. 
suvremenicima i njihovim učenicima, 
doduše s različitim filozofskim uvjere- 
njima, no ipak uvijek s teorijski bar 
zajedničkim, tj. humanističkim teme- 
ljem. Stoga je moralna i materijalna 
obveza hrvatskih. a posebno zagrebač- 
kih nakladnih kuća, da ovu knjigu s 
Bazalinim spisom shvate kao poticaj, te 
da zajedno sa znanstvenim radnicima 
ispune naš zajednički dug spram naše 
kulture, spram kulturne baštine i za- 
jedničkim nam filozofskim učiteljima. 
Imperativno se, naime, nameće zahtjev 
traženja mogućnosti za što skorijim 
objavljivanjem makar samo za početak, 
bar knjiga izabranih spisa netom spo- 
menutih, no i ostalih autora, čime bismo 
lako uvjerili ne samo nas same, nego i 
druge, kako nam u novije doba nepo- 
sredno prethode vrijedni. ozbiljni. te 
izvorni mislioci. 

Do časa kad možda jednom budemo 
sustavno mogli objelodanjivati djela ne 
samo naših glasovitih starih, nego i 


novijih filozofa, valja smatrati velikim 
propustom što netom izišloj Bazalinoj 
raspravi nije dodana — inače već 
postojeća! — bibliografija njegovih fi- 
lozofskih radova. Propust je isto tako 
što u knjizi nema nikakvih preciznin 
oznaka kakav je i kolik (ili nikakav) 
redaktorski zahvat učinjen u izvornik 
Bazalina teksta. pravopisa, jezika i 
terminologije. što je pri kritičkim iz- 
danjima normalno i neophodno. Nedo- 
staje također bar ukratko izložena bit 
temeljnih filozofskih teza  Bazalinih. 
Utoliko više očekujemo sa znatiželjom 
monografiju o Albertu Bazali, što je. 
koliko znamo, piše dr Vladimir Fili- 
pović, njegov učenik i nasljednik na 
katedri za filozofiju Filozofskog fakul- 
teta Sveučilišta u Zagrebu. 

Smatrali smo potrebnim sve ovo napo- 
menuti u povodu prikaza novoizašlog 
izdanja jer, kao što rekosmo, unatoč 
dobrodošlom prijevodu Heziodova spje- 
va, publikaciju valja smatrati knjigom 
iz ostavštine Alberta Bazale. 


Zlatko Posavac 


POSLOVI 
I DANI 


povratak 
filozofije 
— obnova 
tradicije 


Godišnja skupština i uz nju tradicio- 
nalno oslonjen simpozij Hrvatskog filo- 
zofskog društva održani su ovog puta s 
izvjesnim zakašnjenjem u odnosu na 
uobičajeni  prosinački ili siječanjski 
termin provjere rada HFD-a (18-20. 11I 
1971). Koliko se same skupštine tiče to 
je bila jedina uočljiva razlika između 
nje i one tri koje su joj prethodile. 


Istočni grijeh 


Od poznate skupštine iz Pejoviceva 
predsjedničkog mandata (1966), na ko- 
joj je prijedlogom, tadanjeg predsjed- 
nika i UO HFD, novih načela organi- 
zacije Jugoslavenskog udruženja za 
filozofiju i postavljanjem pitanja povje- 
renja uredništvu »Praxis«-a (izdavač 
HFD), potvrđen oštar rascjep i duboka 
kriza u HFD-u (dobrano anticipiravši 
današnje raspre i ustavne amandma- 
ne!). skupštine ovog drušiva postaju 
toliko formalističke da jedva uspjevaju 
privući manji broj njegovih članova. Ta 
kriza je toliko duboka, da se poslije ni 
jedan predsjednik, odnosno UO HFD-a, 
nije usudio postaviti pitanja koja spo- 
menuti rascjep i kriza u sebi nose i od 
čijeg razrješavanja ovisi uspostavljanje 
neophodnog zajedništva članova i uvjeta 
za normalan rad društva. 


Loše stanje stvari 
HFD-a 


Zbog toga se već godinama skupštine 
HFD-a iscrpljuju u podnošenju izvješta- 
ja zaokupljenih mnoštvom nevažosti, - u 
istupanjima predstavnika uredništva 
»Praxis«-a koji objavljuje rezultate 

prebrojavanja objavljenih izdanja i 
stranica toga časopisa i upoznaje pri- 
sutne s kritikama koje časopisu prave 
reklamu, u razrješavanju i biranju 
novih predsjednika i UO-a, i tome 
slično. Istodobno, stvarno djelovanje 
HFD-a svodi se na održavanje slabo 
posjećenih predavanja u prostorijama 
društva (s prekovoljnim  »stručnim« 
raspravama) i na organiziranje godi- 
šnjih skupština sa simpozijskim dodat- 
kom (bez diskusije). Takvo stanje stvari 
u HFD-u popraćeno je gotovo posve- 
mašnjim gubitkom zanimanja hrvatske 
kulturne javnosti za nj i njegovu 
aktivnost. Nekada nije bilo tako! One 
godine za predsjednika je izabrana dr 
Marija Brida, sa zadarskog Filozofskog 
fakulteta. Nova predsjednica i novi UO 
HFD-a trebali bi ozbiljno i odlučno 
preispitati uzroke postojećeg stanja, 
uznastojati oko ustvrđivanja takovih 
rješenja i programa djelatnosti društva 
hrvatskih filozofa čijom realizacijom bi 
ono moglo obnoviti i obogatiti razloge 
svoga postojanja i naziva! 


Novi va! — 
nastavak tradicije 


Već simpozij održan uz prošlogodišnju 
skupštinu, a u još većoj mjeri ovogo- 
dišnji simpozij HFD-a (na temu: Povi- 
jest i kultura), indiciraju pojavu novih 
snaga u hrvatskoj filozofiji. Te snage 
izranjaju iz srednje i mlađe generacije 
hrvatskih filozofa, a pretežito su nasta- 
le u krilu dvaju stjecišta filozofskih 
djelatnika — na sveučilišnom Institutu 
za filozofiju (pod vodstvom dra Vladi- 


mira Filipovića) i na Fakultetu politi- 
čkih nauka (oko dra Vanje Sutlića). U 
imenima i doprinosima Marijana Cipre, 
Branka Despota, Zvonimira Posaveca, 
dra Davora Rodina, dra Franje Zenka i 
drugih, mogu se s dosta sigurnosti 
razabrati nastavljači hrvatske filozof- 
ske tradicije, koji mnogo obećavaju. 
Zajedničke odrednice »novog vala« u 
hrvatskoj filozofiji mogli bismo sa zado“ 
voljstvom označiti kao obnovu emi- 
nentno filozofske problematike, za- 
mjernu kritičku razinu filozofiranja i 
uzorno poznavanje predmeta (u tome su 
zamjetni utjecaji V. Filipovića, D. 
Pejovića i V. Sutlića). Neki od spome- 
nutih, a i neki koje nismo spomenuli, 
već su dali značajne doprinose istraži- 
vanju i obnovi hrvatske filozofske 
tradicije, dok Cipra i Despot pokuša- 
vaju razviti originalne i nove filozofske 
nazore. Na taj način »novi val« u 
hrvatskoj filozofiji čini se sretno konti- 
nuira baštinu i tradiciju s vlastitim 
(našim), originalnim i novim probojima 
u obzorju suvremene evranske filozofske 
misli. 


Izlaz iz anacionalnog 


Raduje nas što u tome zamjećujemo 
izlaz iz sterilnosti mišljenja u koju je 
našu filozofiju dijelom bila dovela 
isforsirana politizacija filozofske pro- 
blematike. Vjerujemo da izlazimo iz 
mrtve ulice »integralisličkog«,  »inter- 
nacionalističkog« i  »revolucionosnog«e 
koncepta izrazito anacionalne filozofije 
koja, upravo stoga, u Hrvatskoj nije 
uspjela postati prevratnički pokret (pa 
čak ni studeniski). 


Zvonimir Lisinski 


Razgovor s pijanistom 
Vladimirom Krpanom 


DRUGI SU NAPREDOVALI 
TEMPOM NAŠEG 
NAZADOVANJA 


BERKOVIĆ: 


Molim vas da mi ne zamjerite što će 
ovaj interview biti pomalo čudan! 
Kažem čudan, jer dobri običaji novin- 
stva nalažu onome koji intervjuira da 
sakrije svoje lice kada nekog umjetnika 
predstavlja javnosti. A vidite, ja vam 
ne želim zatajiti da od vas tražim 
odgovore na pitanja koja sam sebi već 
godinama uzalud postavljam. Naš raz- 
govor se mene osobno tiče. 


KRPAN: 


Ako vam mogu kako koristiti, zašto 
ne? Uostalom, radoznao sam zašto ste 
baš mene izabrali za razgovor. 


BERKOVICĆ: 

Vrlo jednostavno! Vi ste najmlađi 
čovjek na svijetu s kojim mogu razgo- 
varati o nečemu što je možda najdublja 
i najvrednija uspomena moga života. 
Iako ste u tom vremenu bili još dijete. 
vi se ipak valjda sjećate onih dana kad 
smo vjerovali da je Povijest dosudila 
Zagrebu da bude izabrani grad glazbe. 
kada smo svi živjeli u ponosnom 
uvjerenju da smo mi ovdje, ne samo 
jugoslavenska, ne samo balkanska, ne- 
go jedna od evropskih glazbenih  me- 
iropola. To su bile one poslijeratne 
godine kada je pokojni Hum! bio još 
živi jamac kontinuiteta jedne velike 
violinističke škole; pokojni Stančić, 
tada u naponu snage, upravo je vršio 
regrutaciju prinova za svoju ionako im- 
pozantnu vojsku vrsnih pijanista; tada 
se još činilo da će žustri Janigro vrlo 
brzo učiniti od Zagreba pravi rasadnik 
čelističkih talenata; Šulek, koji nas je u 
to doba gotovo zaslijepio sjajem svoje 
Simfonijske instrumentacije i obnovlje- 
nim savršenstvom  polifonog majstor- 
stva; Zaun i Horvat zauzdali su orke- 
stralne ansamble željeznom = stegom, 
Sachs je vratio dostojanstvo Operi. 
Svaki koncert bio je svečanost duha, 
sve što se dogadalo činilo nam se 
važno, u svemu što nas je uzbuđivalo 
vidjeli smo dimenziju trajnog značaja i 
veličine... Sjećate li se, Vlado, tih 
dana? 


službenički 
mentalitet 
glazhenika 


KRPAN. 


Da, samo što sam ja te prve glazbene 
doživijaje zaključao u onu ladicu svog 
sjećanja, gdje su pohranjene dječje 
slikovnice, lopte i druge igračke. Moje 
iskusivo sa zagrebačkom veličinom po- 
sve je drugačije. Kad sam stupio na 
pozornicu nije mi preostalo ništa drugo 
nego da ustanovim kako je stuđen 
državne i drušivene nezainteresiranosti 
nemilosrdno opustošila taj glasoviti — 


kako ste ga vi nazvali — rasadnik. 
Najveći naši instrumentalni majstori 
nalazili su sve manje slušalaca na 
svojim koneertima, stajanje p 


Glazbenom zavodu brzo je nestajalo, 
isto kao i repovi pred kazalištima. 
Osiromašeno građanstvo, koje je u 
prvim poslijeratnim godinama manife- 
stiralo svoju gordost i prkos putem 
privrženosti glazbi, počelo je tražiti 
svoj društveni modus vivendi negdje u 


Opustošeni 


glazbeni 
rasadnik 


zamršenoj arhitekturi  samoupravlja- 
čkog labirinta. Počela je grozničava 
borba za standard i čitav svijet, nama 
vidljiv, bio je preplavljen prizemnim 
preokupacijama. Sve su se encrgije 
trošile u preispitivanju osobnih doho- 
daka, a ne duhovnog stanja. Zarade 
ostvarene časnim, ozbiljnim muzicira- 
njem, i honorari, stečeni usputno u 
šarlatanskim poslovima, počeli su poka- 
zivati upravo nepristojnu razliku. Ne- 
stajale su i posljednje iluzije da bi se 
moglo živjeti od koncerata, a čak sn i 
nastavnička mjesta postala prava lutri- 
ja. U sve naše glazbene ustanove (pa 
tako i u škole), uvukao se relativizam i 
skepticizam. Profesori, nekada poslo- 
vično strogi propovjednici apsolutnih 
vrijednosti, odjednom su se osjetili 
izgubljenima: zašto učiti mladež ne- 
čemu što će joj u životu više škoditi 
nego koristiti? Nastala je prava mođa 
nagovaranja mladih talenata da se osta- 
ve jalova posla: svatko je izbjegavao 
preuzeti odgovornost za tuđu darovi- 
tost. Naravno, sve je to vrlo brzo 
ugrozilo primati Zagreba kao glazbenog 
središta. Pokazalo se da neke druge 
sredine, neopterećene našom tradicijom 
i našim traumama, napreduju tempom 
našeg nazadovanja. 


ipak je divno 
kad umjetnik 
nije sasvim 
ozbiljan 


BERKOVIC: 


Mislim da ste točno opisali balističku 
krivulju pada naše glazbene veličine. 
Ali ono što mene u svemu tome najviše 
zbunjuje nije toliko sam pad, koliko 
činjenica da u tom padu nije bilo krika; 
na kraju te katastrofe nismo čuli ni 
štropot. a kamoli eksploziju. Sve je 
obavljeno tiho, bez otpora, kao po 


nekom utvrđenu i dogovorenu redu. 


Naši glazbeni prvaci ponašali su se kao 
ljudi koji nemaju što izgubiti, a najža- 
Josnije je da i nisu imali što izgubiti 
osim dužnosti, obveza, brige i žrtvova- 
nja. Naime, nije slučajno da naša 
sredina nikada (a najmanje u svojim 
najslavnijim danima) nije  ebilovala 
jakim, samoljubnim osobama, agresi- 
vnim propovjednicima vlastite genijal- 
nosti, mahnitim monomanima koji sma- 
traju da je glazba izmišljena na tem 
svijetu samo zato da njih proslavi. A, 
zapravo, samo takvi gorestasi volje i 
taštine, koji ne odgovaraju nikome 
osim Svojoj strasti, poStaju prvaci 
svjetskog umjetničkog ringa, oni (iako 
u pravilu preziru svoju sredinu) mogu 
tu sredinu izvući iz anonimnosti. Za 
zagrebački mentalitet karakterističan je 
tip glazbenika, kojega bismo mogli 
nazvati — službenik. Službenik, u 
najplemenitijem smislu te riječi — enaj 
koji služi. U našem gradu svaki je 
pijanist bio vođen jednim idealom: 
pravilno protumačiti svaku glazbenu 
rečenicu skladatelja i autentično je 
prenijeti slušaocu. Kara hi rostojao 
neki međunarodni sud za glazbena 


pitanja, Zagrepčani bi uživali glas 
najpouzdanijih sudskih tumača. U na- 
šim školama učenici su trenirani da 
govore istinu i samo istinu o glazbi, a s 
golom se istinom danas teško može 
netko u svijetu proslaviti. Ali bez 
obzira na vanjske uspjehe, službenički 
mentalitet oduzima čovjeku ono djeti- 
njasto u njemu, a ipak je divno kada 
umjetnik nije baš sasvim ozbiljan. 

Što je veća težnja za istinom, to se u 
jačem intenzitetu javlja i skepsa u 
mogućnost pune istine. Skepsa se u 
koncertnoj praksi realizira kao trema, a 
trema guši veselje sviranja. Poznajete 
li nekog Zagrepčanina koji doživljuje 
svoj koncertni nastup kao radost miši- 
ća, bezbrižnu igru prstiju? 


m m 
pobjeda, ali po 
= mm 
koju cijenu 
KRPAN: 


Ako ste me htjeli uznemiriti ovim 
razgovorom, moram priznati da vam je 
to potpuno uspjelo. Dok ste govorili 
opet mi je pred očima bio pokojni 
Stančić. Između tog čovjeka i mene 
ostao je neki tjeskobni nesporazum, 
neka mučna nedorečenost. S jedne 
strane, gotovo sve što sam o glazbi 
naučio bilo je od njega (kasniji studiji 
u Italiji samo su potvrđivali ono što 
sam već čuo od pokojnog profesora). S 
druge strane, u njegovoj nazočnosti 
osjećao sam neki pritisak, koji je s 
vremena na vrijeme postajao nepodno- 
šljiv, a kojega danas mogu definirati 
samo kao teret jedne velike sudbine, 
jedne besprimjerne i, u krajnjoj liniji, 
ipak nerazumljive ljudske žrtve. Taj 
izvanredni čovjek, naime, imao je sve 


talente koji se uopće mogu naći u 
jednom glazbeniku: pijanistički virtuoz, 
spremni skladatelj, lucidni pedagog, a 
uza sve to rasni intelektualac, erudit. I 
što bi bilo naravnije nego da je on svim 
svojim talentima dao zamaha, da zadivi 
svijet vatrometom svog glazbenog obi- 
lja. Međutim, njegova je narav nagon- 
ski tražila služenje. On svoje talente 
nije shvatio kao privilegij nego kao 
dužnost. Već na početku svoje karijere, 
kada se vratio s inozemnih studija, 
učinio je pravu vivisekciju, nepoštednu 
analizu samoga sebe: htio je saznati na 
koji način najviše može učiniti za 
glazbu u jednoj nezreloj, provincijalnoj 
sredini. Ta je analiza pokazala da će 
biti najkorisniji ako osnuje pijanisti- 
čku školu i potpuno se posveti pedago- 
giji. Preuzevši jednom misiju učitelja, 
on je svoju ulogu odigrao do kraja, 
časno i bez ostaika. Njegov K. u. K. 
odgoj nije mu dopuštao nijedamput da 
skrene, da se vrati, da napravi neki 
kompromis. Bila bi velika sreća za tog 
čovjeka da je s godinama, posvećenim 
pedagogiji, u njemu postupno umirao 
umjetnik. Ali ne! Umjetnik je u njemu 
ostao do smrti, boreći se žilavo za svoja 
prava. Umjetnik koji je po naravi svog 
poslanja nasilnik svoje vizije, diktator i 
despot, nasuprot pedagogu koji služi 
tuđem talentu, diskretno i oprezno. 
Umjetnik koji traži da se kompletno (ili 
barem u što većem postoiku) izrazi u 
nekom materijalu, pedagog kome se 
uspjeh mjeri po što manjem postotku 
njegove vidljive prisutnosti u živoj i 


neuhvatljivoj materiji: darovitosti uče- 
nika. Čitavog života hrvala su se u 
njemu ta dva pola njegova bića. Peda- 
gog je uvijek pobjeđivao, ali po koju 
cijenu?... Danas, kada mislim o po- 
kojnom profesoru (a sve češće me kao 
mora opsjeda nagon za preispitivanjem 
svog odnosa prema njemu) čini mi se 
da on nikada nije mogao biti sretan 
zbog naših takozvanih uspjeha: ako je 
netko od nas potpuno slijedio njegove 
želje i zamisli, onda ih nije dostigao, 
ako se odvojio i krenuo svojim putem, 
gubio je identitet... 

BERKOVIĆ: 

Nije Stančić jedini u nas koji je službu 
umjetnosti (a ona nikada ne može 
čovjeka razočarati) stopio sa služenjem 
društvenoj sredini (kod koje je izdaja 
tragična neminovnost). On i njemu 
slični učinili su da čitavo jedno doba 


zrači čistoćom i moralnom ljepotom, vi 
i ja svjedoci smo tog pothvata. Naša 
svjedočanstva su važna, jer poslije nas 
nema nikoga koga bi uspomene pozi- 
vale na akciju. Trebalo bi, Vlady, nešto 
učiniti za našu glazbenu obnovu. Treba 
obnoviti djelo poštenja. U protivnom, 
može nam se dogoditi da se jednog 


jutra probudimo z osjećajem da smo 
sukrivci. 


zagrljaj drugog 
može biti 
smrtonosan 


KRPAN: 


Nešto učiniti? Ne trebate trošiti mnogo 
riječi da bih se ja edazvao pozivu na 
odgovornost. Ja se još uvijek odušev- 
ljavam ono starom devizom: ako to ja 
ne učinim, a tko će? ako to ne učinim 
odmah, kad ću?... Samo, zbilja, ne 
znam što bih mogao učiniti osim onoga 
što i inače radim: svirati, koncertirati, 
predstavljati općinstvu nova domaća 
djela itd. Ipak, imate pravo, svirati nije 
dostatno, treba još nešto učiniti... 
Samo znate, ja pripadam jednom nara- 
štaju pijanista koji bismo mogli nazvati 
rasutom generacijom. Mi smo, od sa- 
mog početka naučili da _ svatko šutke 
gura svoju brigu i traži svoj put. Nama 
je prilično tuđe svako okupljanje i 
organiziranje, za razliku od naših pred- 
hodniku (Radića, Maraia, Lukića i dr.j 
koji sa imali sreću da postanu kvalifici- 
rani veslači n anašoj glazbenoj galiji 
prije brodoloma. Nakon toga oni su na- 
stavili veslati, zajednički na čamcu za 
spasavanje. Mi, novi, morali smo plivati. 
Svaki sam. To je instinkt brodolomva 
koji zna da zagrljaj drugoga može biti 
smrtonosan. 


BERKOVIC: 


Predlažem vam da ovaj razgovor _ na- 
stavimo drugom prilikom. Za koji 
tjedan, za mjesec ili dva. Iskoristimo to 
vrijeme za razmišljanje! Uzmimo zalet 
da što čvršće ščepamo savjest grešnoga 
grada! Moramo ne samo prisiliti tu 
savjest da prizna svoj dug, nego i da 
vrati glazbi ono što smo od nje dobili. 
Moramo i za Samu našu glazbenu 
kulturu naći riječi ohrabrenja. ubriz- 
gati joj injekciju agresivnosti i samo- 
svijesti, jer, kako bi rekao Zarathrusira, 
njezini su plodovi zreli, ali ona nije 
zrela za svoje plođove. 

8 likovne u 


Dubravko Horvatić 


Nacionalni 
izraz ' 
u apstraktnoj 
umjetnosti 


Krilatica o univerzalnosti apstraktnog 
likovnog izraza poprimila je u nas 
značaj koji ni toj krilatici, ni apstrakt- 
noj umjetnosti, uopće ne odgovara. 
Uglavnom je shvaćena u duhu onog 
političkog trenutka kada se apstrakcija 
u nas snažnije javlja (a to je sredina 
pedesetih godina), pa je zato ta univer- 
zalnost odmah proglašena  anacional- 
nom, ako već ne i antinacionalnom, kao 
da se, uostalom, univerzalno i nacio- 
nalno mogu isključivati. Da nespo- 
razum bude još tragičniji, ili tragiko- 
mičniji, zagovaratelji takve »univerzal- 
nosti«, tražit će, ipak, od svakog autora 
osobni izraz, izražaj vlastite ličnosti, 
kao da, napokon, i nacionalnost nije 
ništa drugo nego, na stanovit način, 
protegnuta osobnost. 


Jedan razgovor sa slikarom Edom 


Murtićem što sam ga u listopadu 1967. 
objavio na stranicama bivšeg »Tele- 
grama«, doživio je nesmiljene, doduše 
usmene, kritike, jer se dijelom dotak- 
nuo i teme nacionalnoga u apstrakimnom 
likovnom izrazu. »Pišući svojevremeno 
o Vašem slikarstvu, Jean Cassou je 
naglasio da ste hrvatski slikar. Znači di 
to da je on u Vašim djelima uočio 
nacionalnu crtu?« — tako je glasilo 
moje pitanje. Murtić je odgovorio: 
»Bilo bi prepotentno kada bih tvrdio da 
je tako. Ali mogu reći da je jedna od 

mojih potreba za stvaranjem vezana uz 
zemlju. Da radim u kojoj drugoj zemlji, 
u drugom ambijentu, čini mi se da ne 
bih našao nadahnuće za rad.« U istom 
razgovoru Murtić je rekao i to da 
Vasarelyju nitko ne može poveći, na 
osnovi njegovih djela, da je on Madžar. 
Ta je izjava bila isto toliko bogohulna i 
»provincijalna«, kao i moje pitanje o 
nacionalnoj crti u djelu jednog nefi- 
gurativnog slikara. A istodobno, nitko 
da posumnja u japanstvo Kumi Sugaia, 
Yoshimichi Sekiye, Gakiu Osawe, u 
kinestvo Zao-Wou-Kia! Dapače, to je 
kvaliteta koja svojim (pa zar baš 
nacionalnim?) osobinama — obogaćuje 
nefigurativni izraz. I tako, opet, dvoj- 
stvo kriterija. 

U Kalijanisovu djelu mogu, na primjer, 
prepoznati i suru grčku zemlju i kamen 
od kojeg su građeni hramovi drevnih 


mjetnosti 


bogova, kao što u Vasarelyjevim rit- 
movima mogu naslutiti onaj (glazbeni) 
ritam što dopire iz puste. Ne vjerujem 
da sam u tome ikada bio ikakva 
iznimka. Ali, zar ne uočiti taj nacional- 
ni temelj, premda djelo svojim izrazom 
posjeduje značajke univerzalnoga? Ne 
bismo li, po istom tom kriteriju, mogli 
prešutjeti flamanstvo Brueghela, rusko 
podrijetlo Chagalla. A po istom tom 
»kriteriju« ne vidjeti hrvatstvo Frana 
Šumumnovića, Otona Glihe, Ive Duičića, 
Ede Murtića, Branka Ružića, Šime 
Vulasa, Mladena Galića. Miroslava Šute- 
ja i inih naših slikara i kipara koji su 
djelovali ili djeluju u području nefi- 
gurativnog. odnosno apstraktnog likov- 
nog izraza, značilo bi također stanovitu 
vrst sljepaštva. Cassou, srećom, nije bio 
sljepac: on je vidio i hrvatski Jadran i 
hrvatski folklor, pa rekavši za Murtića 


»peintre crvate«, odredio ga je — 
suštinski. Unutar apsiraktnog slikar- 
stva taj slikar _ nije za njega bio 
apstraktan u lošem smislu te riječi. 
Napokon, svi naši nefigurativni umjet- 
nici svratili su u inozemstvu na sebe 
pozornost i svojom nacionalnom poseb- 
nošću koja se odrazila u njihovu djelu. 


Gdje još postoje ti »apstraktni« krajoli- 
ci Zvonimirova i frankopanskoga Krka, 
nego li u Hrvatskoj i u djelu Otona 
Glihe. I ako Japanci zahvaljuju svoj 
ugled u apstraktnoj umjetnosti i tome, 
što su svoj likovni izraz temeljili na 
svojim pismenima, Gliha ga zahvaljuje 
i tome, što je i ne hoteći, iz dana u dan 
gledao glagoljička slova. Krajolik Za- 
gore nadahnuo je Šimunovića, more 
oko Dubrovnika Dulčića. Gdje li se to 
Miroslav Šutej prvi put susreo s onim 
čudesnim bojama koje viđamo na nje- 
govim objektima, platnima i grafikama, 
ako ne u rodnom Pokuplju, gdje li 
Mladen Galić, ako ne u rodnoj Herce- 
govini? Tako te boje žive istodobno u 
njihovim djelima i na pučkom ruhu. I 
kad govorim o tom nacionalnom ele- 
mentu u njihovu djelu, ne mislim na 
ona njihova djela, gdje se on očituje 
putem varijacija na nacionalne simbole 
kao što je trobojnica. Isto tako, kad 
spominjem Branka Ružića, ne mislim 
na onu nefigurativnu skulpturu »Ko- 
njanici kralja Tomislava«, već na čitav 
niz njih u kojima se ćuti žilava 
slavonska šuma i kal što u njoj ostaje 
nakon poplava. A kad spominjem Šimu 
Vulasa, mislim na njegove apstraktne 
kipove što se zovu »Jedra«, »Katarka«, 
»Grad«, »Kralj«, »Libar« itd. što već i 
nazivima upućuju na povijest, more 1 
otoke, naše. 

Napokon, na kraju. navest ću riječi 
Kurta Schwitersa: »Današnja je umjet- 
nost čudnovata; ukoliko to jest umjet- 
nost, ni u čemu se ne razlikuje od 
umjetnosti u prošlosti, no ukoliko to 
nije umjetnost, isto se tako malo 
razlikuje od loše robe prošlosti«. A kao 
što znamo, da parafraziram, dobra roba 
prošlosti uvijek je bila toliko univer- 
zalna, koliko je bila — nacionalna. 


T. Maroević 


razgovor. 
stvari 


KRATKI ZAPIS ZA 
NEVENKU ĐORĐEVIĆ 


Nedavni javni istup slikarice Nevenke 
Đordević prošao je gotovo nezamijećen 
i jedva zabilježen, potpuno u skladu s 
dugogodišnjom  šuinjom oko njezina 
imena i nedovoljnim uočavanjem nje- 
zina značenja u modemom hrvatskom 
slikarstvu. Tekuća likovna kritika, da- 
kako, može naći ispriku u stanovitoj 
meadekvatnosti prilike: osam slika na 
skupnoj (pomalo prigodnoj) izložbi do- 
ista nije moralo osobito obavezivati; 
medutim, ta nam se velika i snažna 
platna čine upravo nezaobilaznim. Oči- 
gledno je da nisu najnovijeg datuma, 
ali predstavljaju vrlo homogenu cjelinu 
što se odlikuje rijetkom zrelošću i 
određenošću osobne stilistike. 

Uski krug osnovnih motiva kojima je 
Nevenka Dorđević zaokupljena slikar= 
ski je bio i prečesto korišten; to su 


pročelja orkava, balkoni, brodice i 
slikovite drvene glave na njihovim 
pramcima — pulene. Međutim, slikarica 
nikad ne pada u kušnju suvenirskog 
bilježenja ili odveć doslovne evokacije, 
a njezina stvaralačka preobrazba za- 
sniva se prije svega ma dosljednom 
sažimanju oblika, smionom kadriranju 
ili rezu i vrlo škrtom, izdvojenom 
koloritu. Odlučnim potezima kista ona 
izvlači čvrste obrise predmeta te pre- 
kriva razmjerno velike ujednačene plo- 
he. Jasnoća poretka i cjelovitost dojma 
svjedoče strogu nutarnju arhitektoniku 
slike, disciplinu što pretpostavlja posve 
osobitu iskustvenost. 

Na ovim platnima, izravno, nema ljudi; 
predmeti i stvari stoje u čudnoj osa- 
miljenosti, ali posuđuju i čovjekove 
atribute. Stara zdanja zure tamnim 
otvorima prozora, bracere žmirkaju 
parom »očiju« na pramcu, a kamene 
maske konzola i četvrtaste iscerene 
lubanje pulena još neposrednije sudje- 
luju u pomalo podrugljivu razgovoru, 
Po svojem temeljnom ugođaju, slike 
Nevenke Đorđević dodiruju se s nekim 
iskustvima  »metafizičkog  slikarsiva«, 
premda nemaju nikako ni primjerne 
općenitosti volumena ni (kvatročen- 
tesknog) prostornog iluzionizma ni zvu- 
čna kolorita. U plošnoj, manje namei- 
ljivoj likovnoj sintaksi naše slikarice 
oporija nijansa boje već naznačuje 
dubinu, a prvotnija geometrija odmje- 
rava vezu među stvarima. Uz suglasja 
osnovnih = konstruktivnih — elemenata 
strožu promisao (posebno eksplicitno) 
pokazuju linije razapete užadi po bro- 
dovima. 


Stare trogirske crkve njezinih slika 
mogu nas, usputno, podsjetiti Vidoviće- 
vih interpretacija istih motiva. Makar ni 
Đorđevićka nije imuna prema dražima 
njihove patine, očito je da tamni sjaj 
zidova za nju nema snagu najvećeg 
poticaja; kao izdanak slikarstva razvi- 
jenog na sezanističkim osnovama, ona 
prije svega slikarski rekreira načela 
njihove gradnje, dovodeći ih do em- 
blematske jasnoće. Njezin put apstrahi- 
ranja, međutim, najbolje vidimo na 
antologijskoj slici »Pod  balkonom«, 
gdje polazeći također od pojavnog 

neuobičajenim rakursom i kraćenjima 
dolazi do iznimne svedenosti i čistoće 
znaka. Ponešto pretjerujući mogli bi- 
smo tu sliku opisati kao sivi kvadrat na 
smeđem polju. 

Ali Nevenka Đorđević kloni se krajnje 
suhoće, pukog dvoglasa. Monokromnost 
pojedinih partija oživljuje neočekiva- 
nim mrljama, kruti obris pomalo kapri- 
cioznom gestom. Čuvajući dosljedno 
svoju vezu s predmeinim (na način u 
mnogo čemu usporedan  Tartaglinom 
primjeru) ona istodobno brani nedvoj- 
beno vlastiti prostor u našem slikar= 
stvu. 


Dr LJUBO KARAMAN 


U Zagrebu je, 19. travnja 1971, u 85. gođini preminuo dr Ljubo Karaman istaknuti 
povjesničar hrvatske likovne umjetnosti (napose njezina dalmatinskog ogranka), 
arheolog, konzervator i popularizator naše kulturne baštine. 

Rođen u Splitu, 15. lipnja 1896. Ljubo je Karaman, kao još neki iz njegova naraštaja, 
imao sreću da se đuhovno i strukovno formira na jednom od najelitnijih učilišta 
tadanje Europe; pod nadzorom glasovitih učitelja Strzygovskog i Dvož&ka, Dijeleći 
neke ideje potonjega, Karaman je, kao organizator konzervatorske službe u Hrvat- 
skoj (prije rata u Dalmaciji a poslije rata u Istri i sjevernim krajevima), odigrao 
ulogu koja je, u našim stranama, bila pandan Dvofikovu radu u Ausiro-Ugarskoj. 
Kao đak škole koju resi vanredno poznavanje materije s formalno-stilske strane 
i respekt prema činjenici — pozitivizam u mikroviziji i sintetizam u makroviziji 
— Ljubo se Karaman pojavio poslije velikih pionira (fra Luje Maruna i don Frane 
Bulića) ali u pravo vrijeme da, prema najvišim uzorima i najstrožim kriterijima, 
znanost podigne iznad romantičnih zanosa; točnije rečeno da znanost učini zano- 
snom. Njemu je to doista polazilo za rukom a knjige su mu i rasprave — pisane 
dijelom tako da ih i puk može pratiti; neke čak s izričitom nakanom da probude 
interes i ljubav za umjetnost i starinu u najširim krugovima čitatelja — bitno pri- 
donijele sticanju potrebite samosvijesti i onoga pouzdanja u vlastite snage i vred- 
note bez kojega nema kulturne egzistencije, bez kojega nema nj kulturnoga naroda. 

Svoju sjajnu spremu i svjetski mođerne ideje kojima se bio nadahnuo znao je 
staviti u službu one kulture i one umjetnosti koja se, gotovo u pravilu, upravo s tih 
bjelosvjetskih _viđikovaca činila skučenom, neotesanom i zaostalom te je već i 
zivao «i, najposlije, dokazao da se značenje dometa »umjeinosti hrvatskih krajeva« 
ne može ocjenjivati golom usporedbom s rezultatima umjetnosti najrazvijenijih 
sredina već i stoga što temeljnom zadaćom ni jednome stvaraocu nije moglo biti 
imitiranje tuđega i sustizanje drugih nego tek (svjesno) oblikovanje vlastitoga i 
(nesvjesno) iskazivanje svoje osobite, makar i periferijske ali ipak jedinstvene, 
specifične svjeiskosti: i kraj je svijeta — svijetu dio. Divlja ili uglađena to za 
umjeinost nije bitno; važno je bilo da bude iskazom svih svojih odrednica: kako 
povijesnih tako i prirodnih; kompleksnom slikom društveno-gospođarskih i politič- 
kih prilika, zemljopisnih i klimatskih datosti; čimbenika narodnosnog; slojevitosti 
kulturnoga naslijeđa i mnogostrukim kulturnim svezama: onoj radijaciji ideja i 
oblika što ni jednoj kulturi ne da da ostane i opstane u izolaciji, u odvraćanju ođ 
svijeta. Svojom završnom i kapitalnom knjigom (»O djelovanju domaće sredine u 
umjetnosti hrvatskih krajeva«, 1963) Karaman nas je jednom za svagda poučio đa 
periferija nije sramota nego mjesto pod suncem i da nema tih prilika koje ne bi 
mogle, nečemu šteteći, nešto i poticaj. A glavno je svojstvo periferijske umjetnosti, 
zamjećuje Karaman, »slobođa razvoja, koju takva sređina, nesputana autoritetom 
i primjerom velikih majstora i sjajnih spomenika, daje majstorima koji rađe u njoj.« 
Opraštajući se s jednim od najodličnijih mi pozdravljamo i jednoga od najskrom- 
nijih: radnika, koji je svojoj veličini tražio mjesto u djelima a ne u životu. x 
LZ. 


Na rubu 
kalen- 
dara 


Već više od stoljeća upisuju se dionice, 
objavljuju po našim novinama rodo- 
ljubni proglasi, tiskaju imena dobro- 
tvora, koji su »svojimi doprinesci« 
pomogli izgradnju neke od naših kaza- 
lišnih zgrada. Nijedno kazalište u Hr- 
vatskoj nije podignuto isključivo iz 
državne blagajne. Uvijek i uvijek mo- 
ljakalo se i u najboljim gospodarskim 


prilikama na sve strane, potpisivali su 
se zajmovi s minimalnim kamatnjakom, 
organizirale se tombole, plesovi. Odri- 
cali su se ljudi plaća za umjetničke 
nastupe, prodavala su se oporučno 
baštinjena gradilišta i novac ulagao u 
zaklade za podizanje zgrada, bilo je 


sta, jer pojedina su hrvatska središta 
željela u odnosu na vrijeme, pravu i 
suvremeno opremljenu zgradu. 


Miletićevo 
proročanstvo 
ispunjeno 


U Dubrovniku je kazalište sagradio 
1864. Luko Bundić, razne kazališne 
zgrade u Splitu podizane su najvećma 
privatnom inicijativom, novac se sabi- 
rao u Varaždinu. U Zagrebu, središtu 
hrvatske kulture, i od četrdesetih go- 
dina prošlog stoljeća matici svih naših 
Elumišnih stremljenja, nikada niti jed- 
na kazališna zgrada, od onih prvih, pa 
do one zbog koje i pišem ove usputne 
bilješke, nije podignuta bez izdašne 
pomoći hrvatskog naroda. Nama, naža- 
lost, naše vlade nisu gradile kazalište, 
Iz plemićkih, gornjogradskih privatnih 
palača u kojima su se izvodila i prve 
kajkavske predstave, prešlo je naše 
glumište u Stankovićevu zgradu, koju 
je on sagradio s namjerom da novac 
dobiven na lutriji najbolje investira. Tu 
smo zgradu otkupili ponajviše narod- 
nim zajmom. Upravo su nepregledne 
financijalne domišljatosti kojima je 
obavijena gradnja današnjeg Hrvatskog 
narodnog kazališta. I tu je hrvatski 
narod dao mnogo više od simbolična 
obola. A izgradnjom ove zgrade 1895. i 
njezinim otvorenjem, nitko nije jama- 
čno pomišljao na riječi njezina prvog 
intendanta, Stjepana Miletića, koji je 
više no proročanski izjavio da slijedeće 

kazališne zgrade neće biti u Zagrebu 
idućih stotinu godina! 

I odista; sve što smo kasnije pretvorili i 
kazališne dvorane (Tuškanac, Franko- 
panska ulica, Kaptol), sve su to _ bile 
adaptacije, krparenja, dogradnje i pre- 
gradnje, kazalište je uvijek dolazilo na 
mijesto gdje je već netko bio, moralo se 
prilagoditi postojećem prostoru. 


Hrvatska kazališta — 
narodna posvema 


A danas, kada danomice čitamo o 
plemenitoj akciji kojom nas Zagreba- 
čko kazalište mladih poziva da pridamo 
pokoji dinar za ostvarenje njihove 
zamisli o gradnji prve zgrade jednog 
kazališta za mlade u Hrvata, onda 
nemojmo s negodovanjem mahnuti gla- 
vom i prezirno promrmljati kako opet 
netko traži od nas novac! U Hrvatskoj 
se samo tako može, kako nas povijest 
uči, izgraditi kazališna zgrada; mi već 
više od stoljeća otvaramo vrata kada 
na njima zvoni netko, sa škrabicom. 
Ako nas u tome nešto može utješiti, 
onda ne bismo smjeli smetnuti s uma 
da su hrvatska kazališta u pravom i 
najplemenitijem smislu te riječi narod- 
na, jer ih je hrvatski narod izgradio 
sam sebi! 

Prijeteće vijesti 

U teškim gospodarskim prilikama hr- 
vatskim, našli smo ipak toliko snage da 
odvojimo novac za obnovu zgrade Hr- 
vatskog narodnog kazališta, jer ako tom 
prilikom i nije bilo plebiscitarne akcije 
sakupljanja novca, to ne znači da one 
tvornice, ustanove i poduzeća koja su 
otkupila mjesta u novoj zgradi nisu 
svoj višak rada poklonile glumištu, a 
tko zna nećemo li sutra upisati pokoji 
dinar za izgradnju novog Dramskog 
kazališta Gavella, čija je sadašnja 
zgrada u žalosnom stanju! Kazalište u 
Rijeci je zatvoreno, kazalište u Splitu 
je zatvoreno. Dotrajale su ove građe- 


vine, nagorjele i nesposobne da u sebe 
prime glumce i gledaoce. Iz Osijeka 


stižu prijeteće vijesti! Odasvud se čuje 
vapaj za pomoć. I tako već stotinu i 
dvadeset godina mi Hrvati osnivamo 
odbore i komisije, pišemo pretstavke, 
upozorenja, molbe i tužbalice, želeći 
spasiti ono što smo nekoć vlastitim 
snagama podigli. 


Pouke drugih: 
ne krpajmo! 


Nije potrebno otići daleko pak vidjeti 
da u drugim sredinama i nije baš tako 
crno. Bojan Stupica je sAm ostvario 
nekoliko svojih arhitektonskih zamisli 
u Beogradu, međunarodni natječaj za 
novu beogradsku operu je pred zaklju- 
čenjem, čeka se odluka porote. U nas se 
pak krpa prišiva na dotrajalu zakrpu i 
panično strepi nad svakom električnom 
instalacijom, koja bi danas ili sutra još 
jednu hrvatsku kazališnu zgradu mogla 
pretvoriti u zgarište! 


Vlastitim snagam: 


I kada u ovom trenutku čitamo popise 
onih koji su dali svoj prilog izgradnji 
nove zgrade Zagrebačkog kazališta 
mladih, valja nam se sjetiti da u 
Hrvatskoj nikada i nije bilo drugačije, 
da je to gotovo jedini način da dođemo 
do svojih »hramova Talijinih«, i da, 
naposlijetku, ništa u tome nema od 
nečasnog obijanja tuđih pragova. Naša 
gospodarska i glumišna povijest uči nas 
samo da osim sivaralačke, mi Hrvati 
imamo i dugu tradiciju u ovakvim, 
široko temeljnim pokretima i priku- 
pljanja novčanih sredstava, pak ako se 
nekome hoće da ih prezirno nazove 
kucanjem na tuđa vrata, onda mu valja 
reći da je to obraćanje nama samima, 
jer — i opet nas tako uči prošlost, 
jedino s te strane i možemo očekivati 


pomoć. 


Nikola Batušić 


TORANJ 


IVAN KUŠAN: 
»TORANJ« 
PRAIZVEDBA U ZKM 
REDATELJ 

MIRO MEĐIMOREC 


Kazalište našeg vremena razbilo je 
kubus pozornice i zamijenilo ga kuglom 
— planetom. Svi smo svakodnevno 
gledatelji i glumci bačeni u beskraj 
istodobnih drama. Orest i Hamlet, Edip 
i Koriolan, projicirani planetarno po- 
staju identitetima za sudbine cijelih 
naroda. Tragedija i komedija, farsa i 
burleska, izmjenjuju se na ovom pla- 
netu koji astronauti vide kao embrio 
urcnjen u plodnu vodicu atmosfere i 
bačen u beskraj. S jedne ili druge 
strane rampe prepoznajemo čehoslo- 
vačku farsu, grčku tragediju, američko 
crkveno prikazanje ili vlastite pučke 
skečeve s igranjem, pjevanjem i zatvara- 
njem. Prepoznajemo i vlastito kazalište, 
u kojem se neki bljedunjavi mazohist 
kuša zatvoriti pred tekućom dramom 
svijeta, i u seljačkoj bjelokosnoj hiži, 
krčmiti mrtvorođenčad svog sterilnog 
odnošaja s »vječnošću«. Dok »tamne 
Sile« svijeta svakidašnjim podzemnim 
udarima razaraju naša bića, dotle naše 
kazalište njeguje papirnate fikuse i 
slaže ih oko lijesa jedne umjetnosti. 
Umjetnosti u koju je prestao pritjecati 
»život«, i u koju, u posljednje doba 
ipak počinje pritjecati, rastačući i lijes 
i mrtvaca. 

Izvedba »Tornja« Ivana Kušana u režiji 
Mire Međimorca jedan je od takvih 
zahvata, za sad značajniji kao gesta, 
negoli kao rezultat. Kušanova mozai- 
kalna humoristička vizija poratne Pa- 
nonije dana je u obliku pučkog spek- 
takla moderne scenske fakture. To je 
vizija »naivne faze« socijalizma koji 
nije bio bez okrutnosti i smiješnosti, i 
koji u piščevoj elastičnoj, i da tako 
velim, polistilskoj rečenici, izrasta u 
farsu što se okuplja oko simbola 
beskorisnog tornja, koji je ujedno i 
simbol poratnog »nepismenog«  opti- 
mizma. Mladiredatelj, koji se već 
nekoliko puta iskazao prvorazrednim 
ostvarenjima, pronašao je u toj građi 
idealan povod za svoju viziju kazališta. 
Diskontinuitet i istodobnost zbivanja, 
mozaik detalja i dosta cezura za glaz- 
bena i igračka  paradiranja, jednom 


riječju, dosta građe za kazališnu utak- 
micu. Mjsetom izvedbe postade gimna- 
stička dvorana, a gimnastičke sprave 
rekvizitima igre. Ansambl Zagrebačkgg 
kazališta mladih, ti rečeno s puno 
simpatija. cigani bez čerge koji nas sve 
češće oduševljavaju, zaposjeo je ovu 
dvoranu iako prirodno, da nam je 
umalo posialo jasno da prostor kaza- 
lišne igre može biti sve gdje može stati 
čovjek. Ali parada je počela prije 
dvorane (to je u onoj zgradi što se 
doima kao šupa za drva HNK-a), gdje 
su nas dočekali kolporteri s »Panon- 
skim  glasnikom«, reklamni toranj i 


divna limena glazba koja barem za 
mere predstavlja identite poratnih go- 


dina. Uniformirani čičice s librima za 
note, amorfni kao i svi »limenjaci« 
svijeta, oživjeli su ritmove naivnosti, 
prve ritmove »socijalizma« koji su, 
zajedno s lošim bombonima, bili dio 
onog kaleidoskopa iza kojeg su drugovi 
Cuco i Ronjac (meni tada nepoznati) 
projektirali budućnost, sunce joj lju- 
bim. Međimorec taj svijet daje potenci- 
ranom fizičkom ekspresivnošću, kao niz 
kadrova vezanih glazbom i plesom. Tu 
nastaje i distoniranje s Kušanovim 
tekstom koji nije u ekspresiji zbivanja, 
najčešće veoma banalnih, nego u im- 
presiji jezika. Kušanovo djelo vrijedi 
na ravni jezičnih nijansi, koje s jedne 
strane guta neakustična dvorana, a s 
druge zatrpava obilje fizičkog  scen- 
skog gibanja. Umjesto da se piščeve 
karikature što realističkije izvode, kako 
bi zbiljska podloga karikiranog bila 
očitijom, one se potenciraju scenskim 
karikiranjem, koje može biti efektnim, 
ali koje je samom sebi svrha. Tekst 
tako postaje scenarijem za redateljove 
scenske ekshibicije, često vrlo uspjele i 
inventivne, ali koje autor ovih redaka 
ne može prihvatiti kao značajniju 
kazališnu mogućnost. Kazalište bez 
književnosti, i bez scenskog poštovanja 
te književnosti, može biti samo puka 
igra koja ne može nadići zabavni 
značaj. Ako je i toliko dosta, onda je 
ova izvedba »Tornja« prvorazredna 
zabava, prema kojoj zadržavam sve 
rezerve čovjeka kojeg zanimanja za 
kazalište smjeraju prema složenijem 
scenskom izrazu. Nužno je, pak, nagla- 
Siti da ovaj tip izvedbi unosi živost u 
okoštale strukture našeg teatra, te da 
pridonosi rađanju njegovih novih mogu- 
ćnosti. U ujednačenoj igri ansambla 
povremeno su se izvrsnom igrom isti- 
cali Zvonko Tonjanec, Tatjana Verdo- 
nik, Ratko Buljan, Tanja Knezić i 
Nikola Car, koji je bio toliko marljiv da 
je u zanosu ljosnuo s gimnastičke 
sprave i razbio glavu. 


Veselko Tenžera 

U RUJNU TJEDAN 
HRVATSKOG FILMA 
U LONDONU 


HRVATSKI 
FILM 
IZLAZI 

U SVIJET 


Direktor britanskog 
filmskog instituta 
Ken Wlaschin govori 
o našim filmovima 


U reprezentativnoj dvorani National Film 
Theatre u Londonu (gdje se svake godine u 
studenom održava vrlo ugledni međunarodni 
festival nagrađenih filmova) započet će u 
večer 12. rujna 1971. jedna — i za nas i za 
Engleze — nova i do sada neuobičajena pri- 
redba: Tjedan hrvatskog filma. U sedam dana 
publici britanske metropole bit će prikazano 
7 igranih filmova, dva programa dokumen- 
tarnih i jedan program crtanih filmova koji 
treba da pruže sliku najnovijih gibanja u 
hrvatskoj kinematografiji. Za uzvrat, između 
26. rujna i 2. listopada bit će u Zagrebu 
priređen Tjedan britanskog filma, u sklopu 
kojega ćemo vidjeti probrani program naj- 
zanimljivijih djela najnovije britanske pro- 
dukcije. 

Inicijativu za ovu razmjenu »filmskih tjeda- 
na« između Hrvatske i Velike Britanije dalo 
je Društvo filmskih radnika Hrvatske još 
koncem 1969. Smatrajući da programi »jugo- 
slavenskog filma« iz više razloga nisu nimalo 
sretni oblici upoznavanja međunarodne jav- 
nosti s pojedinim nacionalnim kinematogra- 
fijama, društvo je predložilo — putem Komi- 
sije za kulturne veze s inozemstvom SR Hr- 
vatske — da se postupno u nekoliko europ- 
skih zemalja prikažu tjedni ili retrospektive 
hrvatskog filma. Prvi takav aranžman uklju- 
čen je u međudržavni ugovor o kulturnoj 
suraanji između SFRJ i Velike Britanije, te 
se već više mjeseci obavljaju intenzivne pri- 
preme za njegovu realizaciju. 

U prvoj polovici travnja u Zagrebu je 
boravio direktor Britanskog filmskog insti- 
tuta i selektor Londonskog filmskog festivala 
Ken Wlaschia. U intimnoj projekcionoj dvo- 
rani Društva filmskih radnika (koja se, stje- 
cajem okolnosti, nalazi na Britanskom trgu!) 
on je neumorno gledao projekcije ukupno 24 
igranih i preko 50 kratkih filmova, kako bi 
mogao predložiti izbor djela koja mu se čine 
najprikladnijim da predstave hrvatsku film- 
sku umjetnosti u vrlo kritičnoj londonskoj 
sredini. 

4: Kakvi su izgledi da Tjedan hrvaiskog 
filma privuče pozornost londonskih filmskih 
krugeva? — obratili smo se britanskom selek- 
toru s prilično razumljive skepse s obzirom 
da je riječ o prvom istupanju hrvatskog 
filma. 

Wiaschin nije diplomatski izbjegao srž pi- 
tanja: 

— Bit ću iskren: hrvatski je film potpuno 
nepoznat pojam u nas i kad bih samo to 
najavio, naša bi dvorana od 519 sjedala osta- 
la prazna kao da je riječ, recimo, o bugar- 
skom filmu. Sreća je, međutim, da je publika 


Londonskog festivala već upoznala neke za- 
ista izvrsne hrvatske filmove, kao što su 
Papićeve »Lisice« ili Mimičin »Događaj«. Tre- 
bat će, znači, samo skrenuti pažnju da su to 
bili hrvatski filmovi, pa će se pojaviti interes 
za nacionalnu filmsku sredinu koja je dala 
tako zanimljiva djela, zapravo najuspjelija 
djela iz Jugoslavije koja je London vidio u 
zadnje dvije-tri godine. 

Vi ste u šest dana gledali naše filmove 

preko pedeset sati. Normalno je što smo zna- 
tiželjni čuti Vaše dojmove... 
— Dolazeći iz zemlje s pedeset milijuna sta- 
novnika u zemlju gdje živi deset puta manje 
ljudi, čovjek mora biti ne samo iznenađen, 
nego i istinski impresioniran, kad otkrije da 
tu postoji relativno velika filmska proizvod- 
nja od 7—8 filmova godišnje na tako visokoj 
profesionalnoj razini. Kvaliteta izradbe vaših 
filmova zaista je visoka — spomenut ću sa- 
mo, kao na primjer, snimatelje Pintera i 
Vodeopivca koji su prvorazredni. Pod tim doj- 
mom čovjek se mora  priupitati zašto, za- 
pravo, Škoti ili Velšani ne snimaju svoje 
filmove? ... 

Jeste li iz naših filmova mogli steći stano- 
vitu sliku o životu i problemima ove sredine? 
— Donekle. Znam da je za vas protekli rat 
veliki problem, presudan za vaš život, no rat 
je u svijetu više-manje zaboravljen. Publiku 
sačinjava mladež između 15 i 23 godine, a za 
njih je Hitler samo ime iz dosadnog udžbe- 
nika povijesti i njih to sve skupa ne zani- 
ma... Najzanimljiviji su vaši filmovi oni koji 
su najviše lokalno obojeni. Recimo, »Tko pje- 
va zlo ne misli« vrlo je lokalan, tzv. »mali« 
film, ali dobro rađen i s puno šarma, to može 

zainteresirati svijet, jer svuda ima nostalgije 
za prošlim vremenima. »Lisice« je isto vrlo 
lokalan, folklorističan, politički obojen film, 
no baš zato je dobro primljen u svijetu. 
Uopće, uspjeh dolazi kad na njega ne raču- 
nate, kad iskreno radite filmove za sebe. I mi 
Englezi imamo takvo iskustvo: između 1945. i 
1950. snimali smo svoje Ealing-komedije da 
bismo se malo razonodili i ti su filmovi 
neočekivano postali strašno popularni u Ame- 
rici. Kad smo se polakomili i nastojali praviti 
filmove koji su računali na američko tržište 
— propali smo. 

Vi, dakle, preporučujete okretanje sebi, što 
jedino može biti zanimljivo i za druge? 
— Nije ni to tako jednostavno. Vi u svome 
životu prolazite faze koje su drugi već prošli. 
Recimo, film »Horoskop« — znam da to nije 
hrvatski film, ali je ipak iz Jugoslavije — bio 
bi zanimljiv da 15 godina ranije Fellini nije 
snimio svoje »Vitellone«. Međutim, vi imate, 
koliko čujem, dosta političkih problema, a o 
tome ne snimate filmove. To bi sigurno zani- 
malo ljude, ovdje prolazi linija između Istoka 
i Zapada, pa možete pružiti nešto što ne daju 
ni Istok ni Zapad. Čudim se, također, da vas 
ne zanima epika vaše prošlosti, a tu biste, 
poput Poljaka ili Španjolaca, imali o čemu 
govoriti. Važno je, čini mi se, govoriti o 
autentičnim vašim temema iz života ili iz 
prošlosti, a ne po svaku cijenu nastojati biti u 
toku strujanja modernog filma. 

Kakvi su Vaši dojmovi o našim kratkim 
filmovima? 
— Dokumentarni su filmovi zaista izvrsni, 
njihova je razina možda čak i viša nego kod 
igranih filmova. Autori poput Papića i Babića 
fasciniraju svojim temama, pokušavaju nove 
stvari, otkrivaju navike, običaje i prilike koji 
su vrlo, vrlo hrvatski. Što se crtanog filma 
tiče, pa to je vjerojatno još uvijek najbolje 
animacija na svijetu kao zajednički pokret. 
Ako se i osjeća stanovita stagnacija, to je, 
rekao bih normalno kad se jednom dosegne 
golovo najviša razina. Bio sam u »Zagreb- 
-filmu«: pravo je čudo kako tamo uspijevaju 
proizvoditi filmove XX. stoljeća u tako jad- 
nim prostorijama iz XIX. stoljeća! 

A što očekujete od uzvratnog programa 
Vaših filmova u Zagrebu? 


— To ovisi o selekciji. Trebalo bi predstaviti 
nove autore kao što su Kenneth Loach s 
filmom »Kes« ili Barney Platts-Mills s fil- 
mom »Bronco Bullfrog«. Ne treba se zavara- 
vati: Lean, Olivier i Read danas su već davna 
prošlost, premda još snimaju. Spadaju već u 
prošlost čak i Karel Reisz i Lindsay Ander- 
son, premda su još nedavno bili avangarda. 
Na filmu je smjena generacija nemilosrdno 
DRza.- 

Još jedno pitanje: kako da najavimo pro- 
gram u Zagrebu? Tjedan britanskog ili samo 
engleskog filma? 

Svoju malu nedoumicu naš je sugovornik 
prikrio diskretnim smiješkom. Opredijelio se, 
ipak, za službenu formulu: 

— Mislim da je bolje reći Tjedan britanskog 
filma. 

Uostalom, Ken Wlaschin je — američki drža- 
vljanin. Na odlasku se raspitivao za knjige iz 
kojih bi se mogao upoznati s hrvatskom poli- 
tičkom i kulturnom poviješću i tražio je tek- 
stove o hrvatskom filmu. Posebno je inzisti- 
rao da kopije izabranih filmova stignu u 
London mjesec dana ranije, jer on kani na 
posebnim projekcijama animirati vodeće bri- 
tanske kritičare. Možemo biti mirni: Ken 
Wlaschin je ozbiljno shvatio svoj posao i 
stalo mu je da Tjedan hrvatskog filma u 
Londonu zaista uspije. Treba se nadati da 
čemo i mi sa svoje strane pokazati istu mjeru 
revnosti i sposobnosti da sve bude učinjeno 
kako treba i na vrijeme. 


k S. 


film i televizija 21 


Pogleti 
iz naslonjača 


Svakog 
petka... 


Svaki Kritik televizije sigurno je već 
nebrojeno puta dolazio u sukob i sa 
samim sobom i s predmetom svojih 
kritičkih opažanja tj. = televizijom, 
odnosno sa svime onim što televizija 
predočava. To je prilično zamršen 
odnos između jednog medija i njegovih 
kritičara, jer i televizijski medij vrlo 
često djeluje kritički. pa se u biti i 
poslovi kritičara i poslovi televizije 
poklapaju. Drugim riječima, kritika 
televizije nerijetko se svodi na kritiku 
kritike. A to nije zahvalan posao. S 
druge strane, skeptici i zlobnici imaju 
donekle pravo kada kritici televizije 
predbacuju nestručnost, jer su podru- 
čja kojima se televizija bavi toliko 
različita i posebna, da kritikačtelevizije 
stavljaju na pravu žeravicu: ukoliko se 
pojedini krjtik isključivo bavi tzv. 
televizijskim medijem, tj. svime onim 
što karakterizira posebnu televizijsku 
izražajnost — postaje dosadan i sebi i 
drugima, a ukoliko se osvrće na sadr- 
žaje pojedinih emisija (političke, gospo- 
darstvene, kulturne-umjetničke, znan- 
stvene, odgojne, informativne i druge) 


postaje nestručni svaštar — s obzirom 
da ne posjeduje renesansni talent i 
enciklopedijsku naobrazbu — kojemu 


se mogu podsmjehivati i stvaraoci koje 
kritizira i čitatelji koji to čitaju. Šugav 
posao, rekli bi tinejdžeri. Bogme i jest. 
Međutim, bilo kako bilo, osobno držim 
da se u kritici televizije mora zboriti i 
o jednom i o drugom, tj. i o sadržaju io 
formi, kako bi to rekli estetički tradi- 
cionalisti. 


O GUP-u (Generalnom urbanističkom 
planu Zagreba), o stanovima, o »fede- 
rainom obezbeđenju« i o svemu drugom 
što se samo poželjeti može... 


Emisija »Petkom u 19« bar ovaj put, 
pokazala je da moe biti i zanimljiva i 
aktualna. Realizatori (Darko Vizek i 
Ivo Vrbanić) izveli su »na čistinu« 
mnoge uglednike s područja urbanizma, 
stanogradnje, zračnogsa prometa i poli- 
tike. Izjave, razmišljanja i poku,aji 
razjašnjavanja predstavnikA  zagreba- 
čke stambene izgradnje i urbanizma 
1oliko su bili zapleteni, nerazumljivi i 
nedogledno općeniti da nisam gotovo 
ništa razumio. Nisu, vjerojatno, razu- 
mieli ništa ni mnogobrojni televizijski 
gledaoci. Osim jedne jedine pojedinosti: 
da za stan treba platiti oko 16 do 20 
milijuna starih dinara. Ispostavilo se, 
naime, da jezik koiim pojedini ugled- 
nici i gosti televizije govore, predsta- 
vlja pravu poslasticu za naše jeziko- 
slovce. To je doista novi jezik. odnosno 
varijanta meta-jezika. stopostotni 
»Mandarin — Sprache«, kojim se mogu 
sporazumijevati isključivo oni što su ga 
izmislili. Ja, bojim se. ne. U drugom 
»bloku« te stvarno zanimljive emisije 
nastupili su zrakoplovni stručnjaci na 
čelu s drugom Batrićem Jovanovićem. 
direktorom Savezne uprave za civilnu 
zračnu plovidbu. I tu je bilo pravih 
pravcatih bisera. Ipak, nešto sam shva- 
tio. Drug Jovanović je, braneći izgrad- 
nju tivatskog aerodroma nasuprot du- 
brovačkom, rekao da je »zdrava kon- 
kurencija« među aerodromima jako 
dobra stvar, pa mu je kao primjer 
poslužio lanac aerodroma na havaj- 
skom arhipelagu i jedna, bože mi 
prosti, trockistička poštapalica, kada je 
istaknuo da on stanje u međuodnosima 
naših zračnih luka izjednačava sa 
stanjem permanentne revolucije. Tako 
je i naša zračna plovidba dobila svoj 
filozofsko-revolucionarni smisao. S 
druge strane, dotični drug Jovanović je 
neprekidno isticao činjenicu da on 
nema niša protiv republičkog osamo- 
staljivanja u zrakoplovnom smislu. ka- 
tegorički naglašavajući upozor da 'su 
»poslovi bezbednosti (međurepublička 
dogovaranja o inozemnim zrakoplovnim 
društvima) »federaln: naslovi«. Da bude 
svima jasno. 

Viacemir Vuković 


Naravski, nije slučajno to što ljudi vole 
gledati tv-seriju »Naše malo misto«. Hi 
točnije, što su je voljeli gledati; jer 
»Našeg malog mista« više nema. Šieta. 
Ja se uopće ne slažem s autorima i 
posljednjom epizodom: čemu onaj na- 
silni, isforsirani »švenk« preko groblja? 
Zašto tako iznenadno? U stvari, do- 
nekle i shvaćam autore: sve im je to 
pomalo dosadilo pa su jedva dočekali 
kraj. Doista mi je krivo što jedna 
izvrsna hrvatska klošmerlijada odlazi. 
Posljedice tog odlaska osjetit će se 
kasnije. O tome nema nikakve dvojbe. 


Nikada nisam tvrdio, niti to tvrdim 1 
sada, da »Naše malo misto« nije imalo 
slabih mjesta. Kako da ne. Recimo. 
prva i posjednja epizoda nisu me baš 
oduševile. Pa što onda? Sada bi, dakle, 
trebalo na onaj stari, dobro okušani 
hrvatski način ta slaba mjesta »na 
brzinu« uopćiti, poistovjetiti s cijelom 
serijom, pa onda cijelu 
proglasiti slabom. Za volju kozmopo- 
litizma i boza-estetike koje se odriču 
već i oni što su je izmislili. 


seriju — 


U čemu je bila draž »Našeg malog 
mista«? Pa upravo u toj prekrasnoj 
povezanosti lica, »mitova« i radnji s 
gledaocem, koji nikada nije tražio 
smijeh pod svaku cijenu, već smijeh s 
razlogom. Bepina, Luigi, Roko, Anđa, 
»pošćer« i toliki drugi, odavno su prešli 
»rampu« i svaki na svoj način postali 
svojinom tv-gledališta. A to se ne događa 
tako često na malome ekranu. U tome, 
u toj »malomišćanskoj« tragikomičnosti 
izrastaju lica, postupci, radnja, moral, 
psihologija do čudesne jednostavnosti 
koja postaje svakom razumljiva i do- 
stupna. Ne radi se tu o nekakvoj 
»tipičnosti« (čega se boje puritanci, 
furtimaši i provokatori) kojom bi naš 
»dalmatinski živalj« bio izvrgnut ruglu, 


Vladimir Vuković 


naše 
malo 
misto 
—ti si kao 
zdravlje! 


uvredama i pakosničkom ismijavanju, 
nego se radi o sretnom nadahnuću, 
jednostavno, o poznavanju i talentu, o 
uopćenom uočavanju značajki jednog 
mentaliteta, načina života, načina mi- 
šljenja, govorenja, reagiranja; to jest 
tipično, ali nije uvredljivo. Ljubav 
prema nečemu ne dolazi od isključivog 
»šmajhlanja« i češkanja po tabanima, 
nego veoma često dolazi iz suprotnog 
smjera. Dolazi s tzv. zajedljive »bande«, 
dolazi, zapravo, odonuda otkuda joj se 
čovjek najmanje nada. Ljubavi prema 
»Malom mistu«, kao i sve ljubavi, 
uostalom, teško su protumačive i shvat- 
ljive. Ali jedno je sigurno: da lica u toj 
seriji nisu ljudi od krvi i mesa, da nisu 
ono što jesu — a ljudi jesu — teško da 
bi naišli na tako pozitivno primanje u 
vrlo šarolikom tv-gledalištu. 

Redateljski pristup Daniela Marušića, 
zasnovan na čvrstim, zdravim realistič- 
kim pretpostavkama sukladan je na 
stanovit način realističkoj premisi te- 
levizijskog medija uopće. Stoga je i 
cijela ta serija postala ono što je 
nekada bila i čkaljistička inicijđtiva u 
negativnom smislu: postala je dio tele- 
vizijskog izraza, a to će reći neodvojivi 
sastojak televizijske zabave i pouke 
istodobno. 


Jer humor, satira i smiješne uopće 
jesu, doduše, proizvod racionalističkog 
duha, ali nisu i ne mogu biti apstraktni, 
bezbojni i nadrealni. To su shvatili i 
Miljenko Smoje i Daniel Marušić 1 
plejada izvrsnih glumaca: Asja Kisić, 
Kario Bulić, Zdravka Krstulović, Boris 
Dvornik, Mirko Vojković, Miše Marti- 
nović, Antun Nalis i toliki drugi 
Što se mog osobnog ukusa, shvaćanja i 
odnosa prema humorističkom  kriti- 
cizmu tiče, za mene je pravi sukus te 
serije sadržan u pretposljednjoj epizodi 


koja je bila, inače, dosta kritizirana, ali 
bez pravih razloga. Ta epizoda, britko 
prodirući u tkivo poslijeratnog skoro- 
jevićevstva i svega onoga što je zakitilo 
naš turističko-potrošački »bum«, i u sve 
ostale apsurdne i komične dihotomije 
jednog društva u stadiju naglog boga- 
ćenja, ta epizoda, dakle, predstavlja 
obrazac dobrog televizijskog humora i 
satiričkih pokušaja uopće. 

Okrenuli mi cijeli taj fenomen »Malog 
mista« ovako ili onako, on u svakom 
slučaju ostaje kao prvi uspjeli pokušaj 
stvaranja suvremenog hrvatskog tele- 
vizijskog humorizma u kontinuitetu, 
bez ugledanja na ovu ili onu televizij- 
sku produkciju. S druge strane, pojava 
»Malog mista« omogućila je cijelom 
nizu izvrsnih hrvatskih glumaca da 
pokažu i dokažu svoju iznimnu vrijed- 
nost i takav komičarski smisao koji 
nimalo ne zaostaje za nekim razvika- 
nim i bogodanim komičarima po »krvii 
rođenju«. Nije to isključivo pitanje 
rustičnog,  malomišćanskog« lokalnog 
kolorita u veoma dobrim dijalozima, 
nego je to, prije svega, snaga, duh i 
stvaralaštvo autentične ekipe glumaca. 
Sve te zaplete i rasplete, sav taj sjaj 
govora i finih dvosmislica, sav taj 
komični  mikrokozam u kojemu se 
zrcali suvremeno zbivanje u jednom 
narodu i društvu, dobrim su dijelom 
ponijeli na svojim plećima baš ti 
glumci; i kroz svoja obličja i kroz svoj 
poseban smisao za komično govorenje i 
mišljenje. 

Onaj nesretni »švenk« preko groblja, 
koji nedvojbeno simbolizira smrt i 
umiranje, ne bi smio biti i posljednji 
»švenk« ekipe »Našeg malog mista« — 
uopće. 

Zaputiti se zavojitim cestama sređišnje 
lstre koje se poput krakova meduze 
sšranaju iz Pazina, znači naći se usred 
carstva tihe smrti. Slikoviti srednjo- 
vjekovni  gradići na brežuljcima z 
istaknutim, spram neba uperenim zvo- 
nicima, kriju u sebi neumitnost pro- 
padanja. Njihovi žitelji davno već 
otiđoše odatle, a preostali broje svoje 
posljednje dane. Slično je i sa selima 
pripijenim uza cestu, čije nastambe 
zapanjuju  urbaniziranog  namjernika 
odsutnošću elementarne uljuđenosti; bi- 
jeda i rezignacija koja iz nje ističe 
krase taj krajolik. Naša Istra! 

I sve tako do pitomije Bujštine. Put nas 
vođi do Umaga, uzmorskog gradića s 
nekoliko tisuća stanovnika. Raskošna 
su hotelska zdanja razbila stoljetni 
graditeljski sklad svojstven svim našim 
primorskim mjestima, a sve poradi 
gospodarski konjukturne usmjerenosti 
na turizam, koji čini zbroj svih nasto- 
janja vrijednih žitelja Umaga. Ta kako 
i ne bi! Talijani su rado viđena i svim 
mogućim reklamnim smicalicama pri- 
vlačeća klijentela (a propos: hotelijeri se 
upravo nakanjuju senilnu ali konverti- 
bilnu turističku elitu privući i ljupkim 
zečicama u »Penthouse-klubu«!). 
Unutar takvog poimanja stvari i pogla- 
vito praktično-poslovnog duha, djeluje 
donkihotski postojano ogranak Matice 
hrvatske u Umagu, Osnovan 1967. taj je 
ogranak sve do 1969. postojao samo na 
papiru, da bi tek te godine, zahvaljuju- 
ći zasigurno samo iskrenom pregalaštvu 
tajnika Iva Balentovića, inače umaškog 
pismoslikara, i predsjednika ogranka dr 
Frana Steka, ljekarnika, stvar bila 
pokrenuta s mrtve točke. Izdano je 
petnaest brojeva opsegom i prilozima 
skromnih »Susreta«, nekoliko  pjesni- 
čkih zbirki i zapaženi informativno-li- 
terarni zbornik »Bujština 68«. Malo, ali 
valja imati na umu da se s tri tisuće 
dinara milostinje od Fonda za kulturu 
više nije ni moglo napraviti. A ipak je 
učinjeno! Otkriven je spomenik hrvat- 
skom pjesniku Viktoru Caru Eminu i to 


mukotrpno  skuplianim dobrovoljnim 
prilozima privrednih orgen:zaciia. Tom 
su prilikom prvi put u Umagu videni 
predstavnici Središnjice Matice hrvat- 
ske. Bolje ikad nego nikad, kažu 
umaški neimari. Okus grkoga ostaje u 
nama slušajući te skromne vrijedne 
ljude. Pričaju nam o svojim naporima 
da se održe na površini, krmareći 
oprezno između oštrih podmorskih hri- 
di Scile i Haribde. Hladno primanje 
njihovih nastojanja u gradskim politi- 
čkim i javnim forumima trajalo je 
godinama. Ni riječi razumijevanja, ni 
mrvice pomoći. Gledano je na njih s 
nepovjerenjem i nelagodom. Samo ime u 
nazivu odbijalo je ljude. Školski zbor 
valjalo je lukavstvom pridobiti da 
pjeva na svečanosti u povodu otkrića 
spomenika. Najprije je dr Steku odgo- 
voreno da zbor na svom programu 
nema istarsku himnu, a kad je on 
inzistirao barem na državnoj, pristanak 
je ipak dan. Ostavljeni sami sebi, 
nailazeći neprestano na odbijanje i 
pasivni otpor, djelatnici Matice hrvatske 
doimaju se poput ijudi izvan zakona. 
Djeluju u anonimnosti, javno ih se 
potpuno ignorira, na svaki njihov trud 
gleda se sa sumnjom. Zagreb je pun 
lijepih riječi za njihovo postojanje i 
rad, ali zbiljski ništa ne čini da im 
pruži pomoć. Ni Rijeka nije ništa 
agilnija. Dva-tri kazališna posjeta. re- 
dovito pristizanje po jednog primjerka 
»Dometa« i »Kamova« — i to je sve. A 
Umag je smješten u neposrednoj blizini 
Italije, bio je stoljećima izložen najcrni- 
jem odnarođivanju, hrvatska je riječ 
gušena na sili i u krvi, pa ni danas nije 
imun od sustavnog penetriranja nama 
ne odviše naklonjenog talijanskog tiska. 
I zato ne valja uzeti za zlo članovima 
umaškog ogranka Matice hrvatske kad s 
tihom zavišću gledaju na izvrsno organi- 
ziran i plodonosan rad umaškog »Cir- 
colo italiano di cultura«. Njihovi prija- 
telji i sugrađani okupljeni u tom klubu 
i te kako znaju iskoristiti znatna 
materijalna sredstva koja im stoje na 
raspolaganju, dokazujući i braneći svo- 
ja nacionalna obilježja (dvojezični nat- 
pisi na svim javnim mjestima samo su 
jedno od niza priznanja zajednice nji- 
hovu trudu). Žalibože, Matica hrvatska 
za Svoj istovrsni trud nema takvih 
mogućnosti. 

Ne valja smetnuti s uma da najveći dio 
stanovnika Bujštine i danas u svom 
domu govori talijanski, mada nisu te 
narodnosti! Školstvo je malo pridoni- 
jelo ucjepljenju hrvatskog jezika i 
hrvatske kulture u taj živalj. Posta- 
vljeno na unitarističke temelje, ono je 
majbitniji krivac za sve moguće po- 
sljetke koji se već danas pokazuju u 
svoj svojoj ozbiljnosti. Zabrinutost 1is- 
trana nad popisom stanovništva i njego- 
vim rezultatima nije temeljena na 
proizvoljnim ishitrenostima. Makinacije 
oko regionalnog opredjeljivanja smje- 
rale su posve određeno na ovaj kraj. 
Ostaje nam zaključiti na koncu sve 
usputne bilješke o najzapadnijem dije- 
lu Hrvatske da nam svima, a kulturnim 
radnicima posebice, predstoji više nego 
ozbiljna zadaća pružanja pomoći usa- 
miljenim lučonošama kulture i čuva- 
rima hrvatskog narodnog osjećaja u 
Istri. Proklamirana načela i razolucije 
valja provesti u djelo, a dosadašnje 
pogreške smireno i bez emfaze. ali 
sustavno i temeljito — otkloniti. To je 
povijesna naša zadaća i naš dug prema 
Istri 


Nedjeljko Fabrio 
Igor Mrduljaš 

Nagrada za 
plodan i 
dosljedan živoi 


Dr Kamilu Firingeru 
nagrada za 
životno djelo 


Diplomu i Nagradu za životno djelo _ u 


iznosu od 10.000 din. dobio je ove 
godine istaknuti osječki znanstveni 
radnik, vršitelj dužnosti direktora Hi- 
storijskog arhiva u Osijeku dr Kamilo 
Firinger. Ako je igdje izraz  »životno 
djelo« na mjestu, to je u njegovu 
slučaju: to se djelo ne očituje samo u 
300 članaka i rasprava nastalih u 
razdoblju od 1936. (u Zborniku tada- 
šnjeg Arheološkog kluba Mursa) do 
danas, kad nagrađenik i dalje neumor- 
no stvara, nego nadasve u osnivanju 
osječke ispostave Državnog arhiva u 
Zagrebu godine 1947, ustanove koja je 
prerasla u sadašnji Historijski arhiv. 
Tako je neprocjenjivo dragocjena osje- 
čka i slavonska povijesna građa bila 
spašena od uništenja! 

Osim stotinjak članaka i rasprava, 
pisanih prije prijelaza u arhivsku stru- 
ku, kad je bio odvjetnik u Osijeku, za 
vrijeme rada u osječkom Arhivu obja- 
vio je 172 članka i rasprave u Osijeku, 
Zagrebu. Beogradu i Novom Sadu u 
knjigama, zbornicima,  spomen-knji- 
gama, enciklopedijama, stručnim časo- 
pisima i dnevnicima, a najnoviji mu je 
prilog u 2. broju »Revije« osječke 
Matice hrvatske. Na temelju arhivske 
građe, pohranjene u osječkom Historij- 
skom arhivu, obradio je i objavio 
mnoge nepoznate podatke iz prošlosti 
Osijeka i istočne Hrvatske nakon nji- 
hova oslobođenja od Turaka. Također 
je jedan od pokretača obnavljanja 
planinarstva u Slavoniji, ;pa je 1925. 
osnovao u Osijeku podružnicu Hrvat- 
skog planinarskog društva. Među prvim 
je članovima Arheološkog kluba Mursa 
osnovanog 1933. kojem je sada pred- 


sjednik. Do 1941. potpredsjednik je 
Matice hrvatske u Osijeku, kasnije 
aktivan član i potpredsjednik, sada 


predsjednik, I premda je nagrada osob- 
no priznanje dr Kamilu Firingeru, ono 
je istodobno još jedno priznanje Matici 
hrvatskoj u Osijeku: lani je Matičin 
časopis  »Revija« nagrađen Zlatnom 
plaketom, a sada je njezin predsjednik, 
ujedno i najugledniji njezin član. na- 
građen za životno djelo. 


matica hrvatska 
u osijeku 
za učku 


Komemorativna priredba o 300. 
obljetnici pogibije knezova Petra 
Zrinskog i Frana Krste Frankopana 
u organizaciji Matice hrvatske u 
Osijeku, ujedno će biti prilika da 
Osječani prvi put u svojoj 


sredini 
pozdrave rekiora Hrvatskog sveuči- 
lišta, akademika dra Ivana Supeka, 
koji je rodom iz Đakova, šire okolice 
Osijeka. Dr Supek će dati uvodnu 
riječ na priredbi koja će se 28. trav- 
nja održati u Hrvatskom narodnom 
kazalištu u Osijeku. Na programu je, 
zatim, za člansivo Matice otkupljena 
Gia već davno rasprodana) izvedba 
opere »Nikola Šubić Zrinski«. Sve 
troškove predstave preuzela je Osječ- 
ka pivovara, pa su članovi Matice 
hrvatske za ulaznice davali dobro- 
voljne priloge prikupivši tako više 
stotina tisuća dinara za izgradnju tu- 
nela kroz Učku. 

Za boravka u Osijeku, akademik 
dr Ivan Supek sastat će se sa član- 
stvom Matice hrvatske, s rukovod- 
stvom Skupštine općine Osijek, s 
profesorima Pedagoške akademije, a 
dne 29. travnja održat će se u Osije- 
ku sjednica Sveučilišnog savjeta. 
Tom će se prilikom okupiti šezdese- 
tak članova tog foruma, koji je već 
prije odlučio da se sjednice održava- 
ju i izvan Zagreba. 


* 


matica hrvatska 23 


nova 
sjetlišta 


/ £ 


OSNIVAČKA 
SKUPŠTINA MATICE 
HRVATSKE U OTOKU 


Za Hrvatsku kao malu zemlju i za 
hrvatski narod kao mali europski narod 
nedopustivi je luksuz da ima kulturnu 
provinciju... 

Na kulturnom zemljovidu Hrvatske 
aktivirano je još jedno kulturno žarište. 
U Otoku, mjestu kraj Vinkovaca s oko 
7.000 žitelja, 4. je travnja ove godine 
osnovana Matica hrvatska. Vrijedni 
incijatori osnutka Matice hrvatske u 
Otoku na čelu s Dragutinom Spajićem i 
s prof. Dionizijem Švageljom, dugogo- 
dišnjim predsjednikom Matice hrvatske 
u Vinkovcima koji im je pomogao 
svojim velikim iskustvom, priložili su 
pozivnici za Osnivačku skupštinu kra- 
iku obavijest o zemljopisnim i kultur- 
no-povijesnim podacima o Otoku. Tu se 
kaže da se Otok prvi puta spominje 
1428. pod imenom Athak, odakle i 
današnje ime mjesta. Od kulturnih 
spomenika u toj se obavijesti spominje 
kasnobarokna crkva sv. Antuna s kro- 
nogramom iz 1819, a kao zanimljivi 
spomenici etnokulture dvije »suvare«, 
posljednje na području istočne Hrvat- 
ske. U Otoku je živio, započevši tu 
svoju književnu djelatnost, hrvatski 
književnik Josip Kosor, te hrvatski 
etnograf Josip Lovretić, pisac studije o 
Otoku i drugih radova u Zborniku za 
život južnih Slavena JAZU. Nekoga 
možda čudi da je u Otoku osnovano 
sjedište Matice hrvatske. Ali oni koji su 
se našli na Osnivačkoj skupštini u 


Matica hrvatska 
na hrvatskome 


Otoku, ispunivši do posljednjeg mjesta 
dvoranu Doma kulture, već zu se tada 
mogli osvjedočiti u mogućnosti tamo- 
šnjih kulturnih radnika — članova 
radnika Matice hrvatske i u apravda- 
nost osnivanja Matice hrvatske u Oto- 
ku. 

U ime Upravnoga odbora Matice hrvat- 
ske u Zagrebu u radu su Osnivačke 
skupštine sudjelovali prof. dr Miroslav 
Brandt, potpredsjednik, prof. dr Rado- 
slav Katičić i prof. Ive Mažuran, 
odbornici i Tvrtko Šercar, tajnik Ma- 
tice hrvatske. Po svima onima koji su 
došli na taj skup, Otok je u tom času 
bio središte kulturnoga i političkoga 
života vinkovačke općine. 

Poslije hrvatske himne koju su otpje- 
vali učenici mjesne osnovne škole, na 
govornici su skupštine istupili pred- 
stavnici središnjice Matice hrvatske, 
predstavnici društveno-političkih orga- 
nizacija vinkovačke općine i Otoka, 
predstavnici susjednih sjedišta Matice 
hrvatske i drugih kulturnih ustanova iz 
Vinkovaca i iz drugih mjesta istočne 
Hrvatske. Javilo se dvadesetak govor- 
nika: Dragutin Spajić, Miroslav Brant, 
Ive Mažuran, Tomislav Ledić, Mirko 
Meštrović, Stipe Jukić, Rajko Dušević, 
Pere Veić, Milan Jurić, Josip Korda, 
Ivan Čobanković, Dionizije  Švagelj, 
Nenad Turićanin, Pero Krstić, Milan 
Bašić, Dragutin Žanić, Ivan Božić i 
Marijan Španđa. Osim prigodnih po- 
zdravnih riječi, koje su očitovale veliki 
stupanj povezanosti tog dijela Hrvatske 
na osnovi hrvatske nacionalne svijesti i 
ravnopravnih odnosa s pripadnicima 
drugih nacionalnosti što tu žive, u 
skupštinskoj su raspravi autentično, 
cjelovito i kritički prikazane kulturne, 
gospodarske i političke prilike u Otoku 
i na području vinkovačke općine u 
ovom času, u sklopu odredbenica kul- 
turnog. gospodarskog i političkog života 
u SR Hrvatskoj i u SFRJ. Uz veliko 
odobravanje skupštinara sa skupštine 


su upućene brzojavke Savki Dabčević- 
-Kučar, predsjednici CK SKH, Jakovu 
Blaževiću, predsjedniku Sabora SRH i 
Miki Tripalu, članu Izvršnog biroa 
Predsjedništva SKJ. 

Skupština je bila javna u punom smislu 
te riječi. Oni koji nisu stali u dvoranu 
Doma kulture, cio su tijek skupštine 
mogli pratiti preko radija. Bio je to 
prvi izravni prijenos lokalne Radio-po- 
staje Otok s jedne javne manifestacije. 
Program skupštine sadržavao je i otvo- 
renje izložbe knjiga Matice hrvatske, 
koju je u prisutnosti velikoga broja 
mještana otvorio odbornik Matice hr- 
vatske u Zagrebu prof. dr Radoslav 
Katičić, dok je prigodne riječi pri 
polaganju vijenaca na poprsje Josipa 
Lovretića i na spomen ploču Josipu 
Kosoru na zgradi osnovne škole u 
Otoku proslavio prof. Dionizije Švagelj 
iz Vinkovaca, predloživši da se školi 
dade ime tog hrvatskog književnika. 

Na Osnivačkoj skupštini Matice hrvat- 
ske u Otoku među inima su bili i 
mještani susjednog srpskog sela Gaboš. 
U ime delegacije Mjesne zajednice 
Gaboš skupštinu je pozdravio Nenad 
Turićanin. Donosimo nekoliko izvadaka 
iz njegova pozdravna govora što su ga 
skupštinari saslušao s jednodušnim 
odobravanjem: 

»Delegacija Mjesne zajednice Gaboš, 
odazivajući se Vašem cijenjenom po- 
zivu, uvažavajući pri tom naše među- 
sobne prijateljske odnose Mjesnih za- 
jednica Otoka i Gaboša, stvorenih na 
bazi principa poštovanja i uvažavanja 
jednih prema drugima, imamo ugodnu 
čast da na ovom emineninom Skupu 
isporučimo i prenesemo tople i iskrene 
pozdrave građana mjesta Gaboš, česti- 
tajući Vam ujedno veliko vaše djelo 
koje činite ovim utemeljenjem života i 
rada Matice hrvatske u Otoku. Ovim Vi 
nastavljate produbljivati djelo hrvat- 
skih velikana koji su zadužili svoje 
potomke. da uvijek bacaju zdravo 


Vojmir Vinja i Ratibor Musanić: 
Španjolsko-hrvatskosrpski rječnik 


Nakon više od 40 godina. poslije skromnog i malog rječnika španjolsko-hr- 
vsiskosrpskog jezika od Ise Velikanovića izišao je iz tiska veliki rječnik spo- 
menutih autora, s osnovama španjošske gramatike i španjolskog trgovačkog 
dopisivanja, format 17x24, strana XVI + 1132, uvezan u platno, tiskan ma 
finom papiru, cijena 180,00 d 


Posebna 
Milivoj Solar: 
Pitanja poetike 


izdanja 


Autor je najviše pažnje posvetio metodolegiji proučavanja književnosti, 
analizira detaljnije neke aspekte teorije romana i daje karakteristike moder- 


nog romana. 


Format knjige je 14 x 20, strana 200, kartonirano. plastificirane korice, ci- 


jena 35,00 d 


Sve se knjige mogu nabaviti u svim knjižarama u zemlji, u knjižari »Skol- 
ske knjige« Zagreb, Bogovićeva la, knjižari »Peristil«, »Naprijed« Split, Po- 
ljana kralja Tomislava, ili izravno kod izdavača. 

sjeme u svoje njive. To sjeme i njive su 
vlastiti narodni jezik, kultura, običaji 
koje treba posijati u biće hrvatskog 
naroda, usmjeravajući ga uvijek prema 
čuvanju i njegovanju svoje bogate 
kultume baštine. Ne treba nikada 
zaboraviti se i gubiti svoja nacionalna 
osjećanja, jer ako to zaboravimo, onda 
ne možemo ni druge macije i njihovu 
kulturu i nacionalnost poštovati ... 


... Tisućama života plaćena je velika 
cijena bratstva i jedinstva, i nitko zbog 
toga nema pravo da ga razjedinjuje i 
narušava. Ovo govorim zbog toga, što 
se nama u Gabošu kao srpskom mjestu 
prišivaju s raznih strana etikete da smo 
izrodi srpske nacije, da smo izdali svoj 
narod, da smo prodane duše, i što ti ja 
sve znam što nam se još neće prišivati, 
a to su uglavnom oni koji neće i ne 
žele da shvate novi kurs X sjednice CK 
SK Hrvatske i I konferencije SKJ, koji 
ne uvažavaju sistemske promjene u 
našem društvu. Pitamo se tko je to 
onda ta prodana duša, izrod itd., tko je 
unutarist. 


Ne može ništa biti točnije nego da su 
Gabošani samo Srbi, gordi i ponosni na 
svoju naciju, jer stoljećima živimo i 
radimo na tlu hrvatske domovine, 
rođeni ovdje i pozvani da živimo i 
umremo ovdje, u istoj kući i na istom 
ognjištu s našom braćom Hrvatima, jer 
naša državnost _ je u socijalističkoj 
republici Hrvatskoj... 


... Na kraju dozvolite da Vam u ime 
naših mještana, ovdje prisutnih članova 
delegcije i moje osobno ime, zaželim 
pun uspjeh u vašem radu, da radite na 
samosvijesti vaše nacije. Otvarajte no- 
ve demokratske prostore za širok udio 
radnog čovjeka, dajte mu kulturu i 
njegov narodni jezik. Neka Matica 
hrvatska u Otoku bude rasadište novih 
ideja, razvijajući pri tom svoju hrvat- 
sku kulturu, kulturu Srba i narodnosti 
na ovom području.. .« 


om 


travnja 1971. 


ljetopis 


Cakovec - 
središnja 
proslava 


300-ta OBLJETNICA 
SMRTI ZRINSKOG 
I FRANKOPANA 


Od 24-26. travnja u nekadašnjem sjedištu 
Zrinskih — Čakovcu, održat će se sredi- 
šnji i u Hrvatskoj najveći spomen — skup 
u povodu 300-te obljetnice pogubljenja 
Zrinskoga i Frankopana. 

Osim svečane akademije u dvorani kina 
»Dom«, otkrivanja spomen — ploče na 
starom gradu i polaganja vijenaca, tije- 
kom naveđena tri dana održavat će se i 
znanstveno savjetovanje na kojem će se u 
širokom rasponu osvijetliti povijesno, 
političko, književno, lingvističko 1 uopće 
kulturno značenje Zrinskih i Frankopana 
m hrvatskoj povijesti. 

Sudjelovanje na proslavi i priloge za 
savjetovanje prijavili su naši brojni 
ugledni znanstvenici: predsjednik JAZU 
dr Grga Novak, dr L Frangeš, dr J. Šidak, 
Gr D. Pejovič, dr M. Šicel, prof. M. 
Waupotić i drugi. 


Osijek — 
obnova 
kazališnog 
društva 


Nekoć veoma aktivan činilac kulturnog 
života u Oaijeku, štoviše čak i inicijator 
osnutka kazališta u tom gradu, Kazališno 
društvo ponovo će postati moralni i 
materijalni oslonac osječkih kazališta i 
glumaca. Kazališno društvo djelovalo je u 
osijeku (uz prekide) od 1907. do 1928. a 
kada je čak odigralo veliku ulogu u 
zpasavanju inventara Hrvatskoga narođ- 
nog kazališta. koH su tadašnje vlasti 
željele prenijeti u Suboticu. 

Znicijatori ponovnog oživljavanja Kazaki- 
šnog društva (koje se sada ne bi brinulo 
samo za HNK, jer sada opstoji još jedno 
kazalište, Dječje kazalište »Ognjen Pri- 
€a«) jesu Kazališni odbor, Odbor Matice 
brvatske £ uprava HNK, a najagilniji u 
žnicijativnom odboru je dr Dragan Mucić, 
teatrolog koji je u najnovijem broju 
Pevije »Kazalište« (što izlazi u travnju) 
napisao o tome i iscrpan prilog. U 
redovima osnivača također se razgovara i 
e ustanovljenju posebne nagrade za glum- 
ee, koja bi trebala da dobije ime po 
osnivaču osječkoga kazališta Radoslavu 
Bačiću, 


LS. 


Privatni hotel 
TOMISLAV 


Tijesno 
kod Šibenika 


Udobno, komforno i jeftino možete 
ljetovati u prvom privatnom hotelu na 
šibenskoj rivijeri, 

Smješten je u mirnom i slikovitom 
predjelu na kraju mjesta Tijesno. 
Vlastita plaža. 

Cijene pansiona od 45 d na više, za- 
visno o vremenu ljetovanja i katego- 
riji smještaja. 

Goste  kreditiram  šestomjesečnim 
beskamatnim kreditom. 

Za informacije i prospekte izvolite se 
obratiti vlasniku hotela Srećku Pavi- 
ću, 59240 Tijesno. 


Kriza novjerenja ili 
Srhi u hrvatskoj domovini 


Kada dva naroda žive na istom prostoru, 
dijeleći sudbinu, pa i zajedničku domo- 
vinu, normalno je da u međusobnim 
odnosima budu uvijek u svemu što 
bratskiji, ali — i što jasniji. 

Skinusi su mnogi tabui. pa više nema 
nikakvog razloga da se i o zajedničkom 
životu Hrvata i Srba u Hrvatskoj mirno i 
tolerantno ne raspravi sve što jest ili što 
bi eventualno moglo postati problem. 
Tema je, doduše, vrlo delikatna, ali to ne 
znači da je valja prepustiti mistifikato- 
rima. parolašima, politički nesvjesnim 
pojedincima ili pak špekulantima i muti- 
vodama. Onaj tko kaže da problema 
nema, vjerojatno želj spriječiti da pro- 
blemi budu uistinu uočeni i riješeni na 
obostrano zadovoljstvo. Oni koji kažu da 
je sve u redu, žele zapravo prikriti da već 
odavno rade onako kako samo njima 
odgovara. A kad je o zajedničkom životu 
riječ, onda moraju biti utvrđeni ne samo 
zajednički nego i pojedinačni interesi, 
koje valja obostrano poštivati i zajednički 
nastojati da se uvijek dogovorno i uz 
maksimalnu toleranciju pronalaze najde- 
mokratskija, povijesno opravdana, objek- 
tivno moguća i jedino logična rješenja. 

Ne želimo ništa dramatizirati; ukazujemo 
na primjer izvanredne otvorenosti, česti- 
tosti i političke mudrosti jednoga mladog 
čovjeka, Srbina iz Hrvatske, koji Hrvat- 
sku smatra svojom prvom i jedinom 
domovinom. Takav stav pozdravit će 
svaki razuman čovjek, i dok takav stav 
prevladava, ne može uopće doći u pitanje 
međusobno povjerenje, puna ravnoprav- 
nost i sloboda svakoga tko tako misli i tko 
takve misli prihvaća i odobrava. Svejedno 
je li netko Hrvat, ili Srbin, ili pripadnik 
bilo koje nacionalnosti — ako živi u 
Hrvatskoj i radi s puntm zalaganjem za 
probitke svoga poduzeća, svoga mjesta, 
svoje pokrajine, svoje Hrvatske, 
jednako će biti i odgovoran i zaslužan za 
njezin prosperitet. Svi koji tako misle i 
koji Hrvatsku drže svojom domovinom 
jednaki su u njenim očima, pa je normalno 
da proporcionalno i jednakopravno sudje- 
Wwju u svim organima vlasti hrvatske 
države. na svim samoupravljačkim razi- 
nama. 

No, najbolje da predamo riječ naprijed 
spomenutom mladom čovjeku, Dragi Rok- 
sandiću, koji je nedavno izrekao duboko 
značajne i autentične riječi, objavljene u 
»Omladinskom tjedniku« od 14. travnja o. 
g. pod naslovom Srbi u hrvatskoj domo- 
vini: 

U posljednje sam se vrijeme dosta bavio 
političkom hisiorijom Hrvatske i to kako 
hrvatske nacije tako i srpske. Što se Srba 
tiče došao sam do nekih zaključaka koji 
mi se za ova naša sadašnja razmišljanja 
čine i te kako relevantni. Srpski narod u 
Hrvatskoj živi oko četiri stoljeća. Manje- 
-više nam je poznato kada je bila velika 
migracija | kada je u znatnom broju 
došao u Hrvatsku. Činjenica jest da je 
puna tri stoljeća taj narod u svojoj 
vojničkoj organiziranosti na Vojnoj Kra- 
šini predstavljao austrijsku soldatesku u 
onim društvenim odnosima koje je Vojna 
Krajina podrazumijevala kroz tri stoljeća 
svog postojanja. Srpski narod kao i 
hrvatski koji je tamo živio uopće nije 
imao priliku razvijati se onom logikom 
kojom se Evropa razvijala u to vrijeme. 
Takvi društveni ođnosi su u to vrijeme 
bitno bili odredđivani onim što su tražili 
vojno-politički interesi austrijske monar- 
hije. I činjenica je čak i sa jednog 
socijalno-političkog stajališta da se u 
srpskom i hrvatskom narodu koji je tamo 
živio razvijao u mnogo čemu jedan 
skrbnički mentalitet. Narod koji nije bio 
u poiožaju neposredno se okretati sebi, 
svojim vlastitim društvenim problemima 
razumljivo da je razvijao i jednu svijest i 
jednu ideologiju koja je njemu bila 
izrazito otuđena. Kako je to bilo vrijeme 
destrukcije feudalnih odnosa, razvoja 
građanskog odnosa to je prije svega 
značilo da do tog razvoja dolazi u izrazito 
neprirodnim, nenaravnim oblicima, što je 
u XIX stoljeću, u vrijeme formiranja 
kako srpske tako i hrvatske nacije imalo 
nove negativne posljedice. U onih nekoli- 
ko desetljeća s prelaza od XIX u XX 
stoljeće srpski je narod u Hrvatskoj jeđan 
od bitnih uporišta mađaronske politike, 
dakle i blokiranja razvoja hrvatske nacije 
u Hrvatskoj, a isto tako je austrijski 
pouzdanik blokiranja razvoja hrvatske 
nacije, u Dalmaciji koja je tada bila pod 
austrijskom dominacijom. 


Sasvim sigurno đa se u takvim okolnosti- 
ma rađa mnoštvo tih političkih orijentira- 
nosti, mnoštvo tih političkih grupacija i 
stavova koji su upravo srpski narod u 
Hrvatskoj bitno politički zaustavljali 1 
XX stoljeću i koji su stvorili sve 
preduvjete da Srbi u Hrvatskoj na čelu s 
onim političkim snagama koje je vodio 
Svetozar Pribičević imaju onakvu crnu 
povijesnu ulogu 1918. kada je bila stvo- 
rena Kraljevina Srba, Hrvata i Slovenaca. 
Činjenica je i nešto drugo. Razvoj građan- 
skih odnosa u staroj Jugoslaviji doveo je 
do toga da je poskije kratkog vremena 
bilo jasno da srpski narod u Hrvatskoj u 
toj neravnopravnoj zajednici dijeli suđbi- 
mu hrvatskog naroda. Svi vrb dobre 
znamo da su srpske političke strukture iz 
Hrvatske bile otpisane vrlo brzo sa strane 
beogradske radikaHje | du su diješile istu 
ena sudbinu koju je imala Hrvatska 


seljačka stranka u sukobu s velikosrp- 
skom buržoazijom, To je sasvim sigurno 
uvjetovalo razvoj koji je historijski bio i 
te kako pozitivan. Taj razvoj se može 
najbolje očitati već u samoj ličnosti, 
najizrazitijem reprezentantu srpske poli- 
tike m Hrvatskoj Svetozaru Pribičeviću, 
koji je počeo kao integralist i konzervati- 
vac, a svoj život 1936. godine završio kao 
feđeralist i socijalni demokrata. 

Mislim da je to najbolje pokazalo i 
srpskom narodu u onim prilikama pod 
dominacijom velikosrpske buržoazije, da 
jedino što mu može osiguravati njegovu 
vlastitu egzistenciju to je u takvim 
građanskim okolnostima zajedničke dogo- 
varanje, sporazumijevanje, uređivanje za- 
jedničkog života s Hrvatima u zajedni- 
čkoj hrvatskoj domovini. 

Ja mislim da je rat tu bio prekretnica. To 
se najbolje vidjelo po tome što je 
ogroman broj srpskog naroda, srpskog 
pučanstva sudjelovao u socijalističkoj 
revoluciji. 

Ne bih se mogao složiti s tezom nekih 
naših historičara koji tvrde da je to što je 
srpski narod tako brojno bio angažiran u 
socijalističkoj revoluciji prije svega po- 
sljedica ustaškog klanja, genocida, s 
kojim je bio suočen. Ja mogu reći drugo, 
da je onda isto tako izbor moglo biti i 
četništvo 'i čak što više u izvjesnom 
smislu efikasnije izbor. 

Očito da se radi o političko-socijalnoj 
revoiuciji Srba koja je te Srbe do takve 
socijalistiške ideje dovela, koja je to 
sudjelovanje omogućila. 

Mislim da je taj pozitivan razvoj u mnogo 
čemu bio usporen našim poratnim prili- 
kama. Drug Bakarić je rekao u nekoliko 
navrata da je centralizam bio naša 
nužnost u poratnom razdoblju, da je 
naglašavanje onoga što je općejugoslaven- 
sko bilo neophodno potrebno. Godine 1954. 
mislim na sukob sa Đilasom, koji se 
smatra isto tako u mnogo čemu presud- 
nim za naš daljnji razvoj bila je veoma 
važna. ja bih tu zatim posebno naglasio 
1956. vrijeme pobune u Mađarskoj i onih 
zbivanja u Egipiu. Sasvim je sigurno da 
je postojalo mnoštvo kako međunarodnih 
tako i unutrašnjih jugoslavenskih predu- 
vjeta koji su tako nešto omogućili, tj. 
razvoj centralizma i unitarizma. 

Za nas je to imalo negativne implikacije 
u tome što je zaustavilo pozitivan razvoj 
koji smo u ratu bili započeli. Ne bi moglo 
biti toliko Srba u političkim strukturama, 
u strukturi unutrašnjih poslova, u Armiji 
u Hrvatskoj da nije bilo tog unitarizma. 
Bilo bi potpuno politički nemoguće održa- 
ti jednu situaciju da u krajevima sa 
izrazitom većinom hrvatskog pučanstva u 
političkim strukturama pretežu Srbi. Či- 
njenica je to da mi nismo bili kađri u 
5—10 godina iza rata osloboditi se takvih 
poteškoća, da su se one nama protegle do 
dana današnjega sa svim negativnim 
implikacijama, kao što je SI. Orahovica i 
niz drugih stvari koje ne bih htio posebno 
spominjati jer su nam vrlo dobro poznate. 
To je jedno veliko opterećenje za našu 
situaciju i ono što je očekivati od srpskih 
komunista u Hrvatskoj, jest to da se sami 
s takvom jednom situacijom razračunaju i 
da se vraćaju pozitivnim tradicijama i 
ostvarenjima koja nam je osobito socijali- 
stička revolucija bila donijela. 

Ja sam uvjeren ukoliko se to ostvari da 
neće biti nikakve mogućnosti da se u 
Hrvatskoj prave kojekavi komploti, da se 
dešava ono o čemu se nedavno raspravlja- 
lo na sjednici Izvršnog biroa i đa dolazi 
do ne znam čega drugog što se moglo čuti 
u posljednje vrijeme. Ali imam dojam da 
u ne baš malog broja srpskih komunista 
još uvijek traje rezoniranje za koje sam 
ja duboko uvjeren đa nije sazrelo u onoj 
mjeri u kojoj bi trebalo sazrijeti ukoliko 
doista želimo ostvariti ono što nam 
predstavlja desetoplenumsko  opredjelje- 
nje, što nam donose amandmani i nama u 
Hrvatskoj i cijeloj našoj zajednici. 

Netko će možda reći, da to nije ništa 
novo, da je solidarnost Srba u Hrvatskoj s 
Hrvatima potvrđena i zajedničkom na- 
rodnooslobodilačkom borbom. To je točno. 
Ali u međuvremenu su se neke stvari 
izrodile. Uostalom, i Drago Roksandić na 
kraju jasno aludira na Srbe komuniste, 
koji još nisu raščistili s lako naslutljivim 
zabludama. Jedan od pogubnih zabluda je, 
da se jugoslavenstvom sve rješava. Dale- 
ko od toga i naprotiv: iluzije o jugosla- 
venskoj naciji i iz njih izvedeni jugona- 
cionalizam sve su zamrsili i sve ponovno 
doveli u pitanje. To nije prvi put, ali 
nadajmo se da je — posljednji put. 
Samo slobodnim izražavanjem svojih na- 
cionalnih bića narodi i narodnosti u 
jugoslavenskoj zajednici mogu prebroditi 
sve poteškoće i naći izlaz iz mnogih kriza 
od kojih je najpogubnija — kriza povje- 
renja. Jugoslavenstvo pak zahtijeva od 
svih da se odreknu svojih nacionalnih 
osebujnostl i narodnih interesa, pa je 
prema tome trajni izvor nezadovoljstva. 
Odbacujući eventualne unitarističke za- 
bluđe, a zadržavajući svoj nacionalni 
osjećaj, Srbi u Hrvatskoj koji misle kao 
Drago Roksandić obvaraju nove sigurne 
perspektive i sebi, 1 svojoj domovini 
Hrvatskoj kao suverenoj državi m sklopu 
naše šire zajednice — nesvrstane, samo- 
upravne, socijalističke Jugoslavije. 2 


V. P. 


Zagreb - 


retrospektiva 


Milivoja Uzelca 


U Modernoj galeriji JAZU otvorena je 
2. travnja velika retrospektivna izložba 
Milivoja Uzelca (1897), značajnog hrvat- 
skog slikara koji je, živeći u Parizu od 
1923. godine dao lijep prilog i francuskoj 
modernoj umjetnosti. - 

Slikar koji nikad nije u potpunosti 
izgubio doticaj s domovinom doputovao 
je, ovom prilikom, u Zagreb i bio 
srdačno pozdravljen od brojnih uzvani- 
ka. 

Izložbu i katalog priredio je zadarski 
sveučilišni profesor Josip Vrančić sa 
zavidnom akribijom i velikim poznava- 
njem Uzelćeva djela. U dvoranama 


Moderne galerije izložene su 194 slike 
iz vremena 1916 — 1970. godine. Izložba 
je otvorena do 25. travnja 1971. 


Beograd - 
razmjena mišlje- 
nja hrvatskih 

i srpskih 
povjesničara 


POZORNOST 
UDŽBENICIMA 
POVIJESTI 


Nastavljajući razmjenu mišljenja o pro- 
gramima i udžbenicima povijesti, zapo- 
četu u prosincu 1970. u Zagrebu, hrvatski 
i srpski povjesničari sastali su se u 
Beogradu 8. i 9. travnja 1971. Dok se u 
Zagrebu raspravljalo o mjestu i interpre- 
taciji hrvatske povijesti u programima i 
udžbenicima osnovnih i srednjih škola SR 
Srbije, u Beogradu predmet raz- 
mjene mišljenja bila je interpretacija 
srpske povijesti u udžbenicima SR Hrvat- 
ske. U toku tih razgovora uočeno je da 
prenošenje znanstvenih rezultata u udž- 
benički tekst nije lako ni jednostavno, 
te da su pri izboru građe, ocjeni njene 
vrijednosti za stvaranje jasnijih pre- 
dodžaba o povjesnim zbivanjima i njiho- 
voj interpretaciji uz najbolju volju mo- 
gući i propusti koji iskrivljuju pravi 
smisao € značenje povijesnog toka. Ras- 
pravljeni su brojni problemi od utvrđiva- 
nja pogrešnih činjenica i analize određe- 
nih koncepcija pa do procesa stvaranja 
udžbenika, odnosa autora i recenzenata i 
uloge izdavačkih kuća za udžbenike. 


Tom su prilikom srpski povjesničari bili 
upoznati da će u novim hrvatskim 
programima i udžbenicima težište biti na 
hrvatskoj povijesti kojoj do sađa, na 
žalost, nije u nas bila posvećena dolična 
pažnja. Naša osjetljivost osobito je živa 
kad je riječi o nacionalnoj povijesti. Kao 
što želimo da naši učenici što bolje 
upoznaju prošlost vlastitog naroda, stalo 
nam je da i učenici u drugim nacionalnim 
sredinama dobiju ispravnu sliku našeg 
nacionalnog razvitka. 

Razgovori u Zagrebu i Beogradu bili su 
prvi razgovori na tako širokoj osnovi o 
nastavnim planovima i udžbenicima u 
drugim republikama i njihova korisnost 
pokazala se već u samom početku. To više, 
ako oni znače poticaj da se razmjena 
mišljenja proširi i na zainteresirane 
činioce u drugim našim republikama. 
Organizatori tih razgovora bili su Povi- 
jesno društvo Hrvatske. i Zavodi za 
unapređivanje osnovnog i stručnog obra- 
zovanja SR Hrvatske, te Društvo istori- 
čara SR Srbije 1 Zavod za školstvo SR 
Srbije. 


M. 


igomma 


Hrvatski književni regionalizam — što je 
to? Što je to bilo nekad i što je to sad? Da 
li samo pitanje književne prakre gojedi- 
naca ili samo pitanje književne teorije 
nekolicine? Ili, pomalo, i jedno i drugo? U 
praksi, je li to samo težnja za što dubljom 
individualizacijom, ili možda prikriveni 
zov za snižavanje kriterija? U teoriji, ne 
prelazi li to pitanje granice književnosti i 
ne stoji li, počesto, možda i nehotice, u 
službi sumnjivih namjera? I najposlije što 
je to u perspektivi? Što nam obećava i 
kud nas vođi ta pojava, zakučasta i dvo- 
lična, slojevita samo po sebi, a dvostruko 
složenija kad je smjestimo u povijesne 
uvjete, u prostore i odnose koji prate i 
određuju hrvatsku književnost otkako 
postoji? 


Regionalizam u hrvatskoj književnosti star 
je koliko i sama hrvatska književnost, ali 
su pitanja oko njega, kao što nam je lako 
vidjeti, svakim danom sve brojnija i sve 
teža. A posebno današnji trenutak, u kome 
hrvatska književnost — nakon višegodi- 
šnjeg životarenja u društvenoj pozadini — 
ponovno istupa u duhu vlastite tradicije i 
pribavlja sebi dolično mjesto u duhovnoj 
predvodnici naroda, taj trenutak baca 
naročito svjetlo i na ovu pojavu, koja nije 
specifična osobina hrvatske književnosti, 
ali u njoj ima, s mnogih razloga, specifično 
značenje. U hrvatskoj književnosti, knji- 
ževnosti malog naroda stoljećima ugroža- 
vanog političkom, gospodarskom i kultur- 
nom dominacijom  tuđinskih elemenata, 
regionalizam je pitanje koje vrlo često 
prelazi granice književnosti, književne me- 
todologije i estetike, promećući se u pita- 
nje nacionalno i političko. 

I kad govorimo danas o toj temi kao 
jednom od pitanja suvremene hrvatske 
književnosti, ne možemo — sve kad bismo 
i hijeli — izbjeći ni ove dodatne aspekte, 
koji su se tijekom godina i desetljeća 
prilijepili uz ovaj pojam zaprijetivši da 
izvrnu sve naopako te da dobrim književ- 
nim namjerama podmetnu loše političke 
ciljeve. 


Pogibelj slabima 
— hrana jakima 


Kao praksa, hrvatski književni regionali- 
zam je staroga datuma, a kao princip i 
teorija on je pojava novijeg vremena. Iz- 
ražavajući, u smislu jezičnom i tematskom, 
brojne osobitosti naših pokrajina, hrvatski 
su pisci stoljećima još od onih davnih 
dana kada su književna nastojanja Hrvata 
tek počela poprimati svojstva umjetničkog 
stvaranja, unosili u svoja djela misao i 
osjećaj, duh i dah ne samo svoj nego i 
svoga kraja. 

Književni regionalizam, dakle, javlja se u 
nas tradicionalno, od zgode do zgode jače 
ili slabije, u doba realizma naročito inten- 
zivno (što je samo po sebi, s obzirom na 
bitne intencije i metodu realizma, posve 
rezumljivo), kao opravdana težnja da se 
književno oblikuju specifične vrijednosti, 
svojstva i pojave u životu pojedinih naših 
pokrajina. To je stvaralački nejake pisce 
udaljavalo od umjetnički zrelog književ- 
nog izraza i odvodilo u praznu deskripciju, 
slikovitost i folklorizam — ali je, s druge 
strane, nedvojbeno obogatilo izražajne 
mogućnosti nadarenih književnih stvara- 
laca. 

Cijela hrvatska književnost svjedoči o to- 
me, od Marina Držića do Mirka Sabolovi- 
ća, i vjerujem da je suvišno spominjati 
desetine najznatnijih imena da bi se poka- 
zalo, da ne samo svaka hrvatska pokrajina 
nego i gotovo svaki naš grad ima svoje 
literarne interpretatore i evokatore (a ne 
samo nominalne »zastupnike«) u hrvatskoj 
književnosti. 

Regionalne osobine hrvatske književnosti 
izazvane su takoder i stanjem hrvatskoga 
književnog jezika, tj. postojanjem  dija- 
lekata koji imaju — svaki svoju — bogatu 
književnu tradiciju. U njima se izražavao i 
ostvarivao naš nacionalni duh u vrijeme 
potpune državno-teritorijalne dezintegra- 
cije Hrvatske; u njima se on ostvaruje i 
danas, nakon više od polustoljetne dileme 
poslije preporoda. Ali nam tu valja naro- 
čito istaći: da ni tada — kao ni sada — 
hrvatska književnost nije bila element koji 
razjedinjuje, nego čimbenik koji snažno 
utječe na zbliženje i jedinstvo hrvatskih 
zemalja. Hrvatska je književnost zagova- 
rala te ideje na način koji je za nju 
najprimjereniji: zagovorala ih je duhov- 
nim jedinstvom koje iz nje oduvijek izbija, 
etičkom sukladnošću kojom su prožeta 
djela njezinih pisaca, bez obzira na kojoj 
su točki Hrvatske nastala i kojim su dija- 
lektom ostvarena. 


DUBRAVKO JELČIĆ 

MATOŠ 


Duh hrvatstva 
u zaboravljenom 
»Slavoncu« 


Osjeća se to, da ne spominjem brojna 
druga imena i naslove, i na stranicama 
prvoga književnog časopisa u sjevernoj 
Hrvatskoj, Kraljevićeva »Slavonca« 
(1863—1865); iako nosi regionalno ime (a u 
skladu s njim i deklarativna opredjelje- 
nja), i premda se, na sasvim štrosmajero- 
vskoj liniji, verbalno zalaže za »narodno i 
književno jedinstvo Južnih Slavena«, taj 
list je, zapravo, prožet duhom hrvatskog 
narodnog jedinstva — političkog i terito- 
rijalnog, kulturnog i književnog. Pridoni- 
jeli su tome, svojom orijentacijom, njegovi 
najčešći i najugledniji suradnici; pisci kao 
što su Josip Eugen Tomić i Ferdo Filipo- 
vić, Ilija Okrugić Srijemac i Vladimir Ni- 
kolić, Mirko Bogović i August Šenoa, pa 
bismo to mogli (i morali) konstatirati da i 
nije, u polemici s časopisom »Naše gore 
list«, u »Slavoncu« izričito napisano: »Mi 
smo ovdje u Slavoniji kao pravi Slavonci 
isto tako dobri Hrvati kao ma koji Za- 
grepčanin .. .« 

Bio je taj časopis, uza sve to, ili sasvim 
zaboravljen i prešućivan, ili jednostrano 
interpretiran. Barac je, na primjer, govo- 
rio o slavonstvu »Slavonca« kao o pojmu 
koji nije podređen nego koordiniran hr- 
vatstvu; govorio je, dakle, o Kraljevićevu 
časopisu kao pojavi koja, u ono vrijeme, 
polazeći od tuđinske političko-teritorijalne 
podijeljenosti Hrvatske, zagovara i knji- 
ževnu autonomiju i samosvojnost Slavo- 
nije. Ali Barac nije osjetio duboki nesklad 
između tako formuliranog »programa« i 
brojnih tekstova koji su u »Slavoncu« 
izlazili. A Tomislav Prpić, jedan od rijet- 
kih naših autora koji su se podrobnije 
bavili temom ovog izlaganja, potpuno je 
previdio i Kraljevića i njegov časopis. 


Na domovinsko:j 
tradiciji: 

Matoš 

i Gričani 


Regionalizam kao pokret zahvatio je hr- 
vaisku književnost tek u našem stoljeću, 
tvrdi Prpić, povezujući nicanje hrvatskoga 
književnog regionalizma kao smišljenog 
pokreta s Matoševim povratkom u domo- 
vinu, 1908. godine, i s njegovim lutanjem u 
prostoru između Lobora, Mokrica i Tra- 
košćana, gdje traži i nalazi svoju izgublje- 
nu Hrvatsku. »On je prvi naš svjesni 
regionalist, otac našega deceniralističkog 
književnog pokreta«, piše Prpić, spomi- 
njući i presudan utjecaj Barresovih čla- 
naka, što izađoše pod skupnim naslovom 
La grande pitić de nos eglises de France u 
listu »Temps«. Prvu vidnu manifestaciju 
našega organiziranog književnog regiona- 
lizma vidi Prpić u pojavi almanaha »Grič«. 
Pokrenuvši ga kao vlastito glasilo, Mato- 
ševi sljedbenici u njemu »otkrivaju« hr- 
vatskoj književnosti najhrvatskiji hrvatski 
region, onaj isti što ga je u književnost 
unio već August Šenoa, s programskom 


književnost 


namjerom da svoj uži kajkavski regiona- 
lizam prošire na sve hrvatske pokrajine. 
Promatran na ovaj način, hrvatski knji- 
ževni regionalizam priviđa nam se kao 
pojava mnogo jednostavnija i jednostra- 
nija nego što jest. Kad bi se radilo jedno- 
stavno o prenošenju jedne pojave i opo- 
našanju jednoga pokreta u francuskoj 
književnosti, hrvatski književni regiona- 
lizam bio bi i promašen i dvostruko šte- 
tan: ne samo zato što bi navodio hrvatsku 
književnost na dangubljenje oko tudih 
briga i prilika, nego i zato što bi išao na 
ruku političkoj razjedinjenosti Hrvatske, 
budući da je regionalistički pokret u fran- 
cuskoj književnosti bio usko povezan s 
idejom o administrativnoj decentralizaciji 
Francuske i političkoj autonomiji francu- 
skih pokrajina, kako to izričito potvrđuje i 
Paul Bourget u svojim Mislima o regiona- 
lizmu. U slobodnoj Francuskoj; koja je 
dotad već prošla kroz dugo razdoblje na- 
cionalne integracije i konsolidacije u cen- 
tralistički organiziranoj nacionalnoj drža- 
vi, takva tendencija mogla je, u vrijeme 
kada se pojavila, biti primljena kao jedna 
od mogućnosti unutrašnjeg razvitka, koja 
nipošto ne prijeti opstojnosti francuskog 
naroda. Ali u Hrvatskoj, koja je još uvijek 
bila neslobodna, teritorijalno neujedinjena 
i zato nacionalno nekonstituirana dokraja, 
u Hrvatskoj koju je okupljala u duhovnom 
jedinstvu jedino njena književnost, takva 
bi uvezena tendencija bila više nego po- 
gubljena. 


Samosvojna 
pojava 


Srećom, nije bilo lako. Regionalističke 
tendencije i obiiježja u hrvatskoj književ- 
nosti nisu prizivale razbijanje duhovnog 
jedinstva hrvatske književnosti, stvaranog 
&toljećima, u najnepovoljnijim okolnosti- 
ma, jedinstva koje možda najbolje ilustrira 
sudbonosna linija što vodi od Gundulića 
do Mažuranića; tome nasuprot, te su ten- 
dencije išle za tim da to duhovno jedin- 
stvo potpomognu i ojačaju unošenjem i 
ugrađivanjem u nj svih karakterističnih 
regionalno-individualnih crta i nijansi, ko- 
je upotpunjuju cjelinu kojoj pripadaju i 
koju znamo kao hrvatsku književnost. 

A nije ni moglo biti drukčije, jer naš 
regionalizam nije uvezeni plod tuđih sre- 
dina nego samonikla pojava, izrasla u na- 
šim uvjetima. I to je ono što mi se čini 
bitnim, a što do sada nije dostatno istak- 
nuto: da su i Matoš i Gričani, eksponiravši 
regionalnu dimenziju svoje literature, sa- 
mo slijedili jednu od uvriježenih zasada 
na kojima počiva i raste hrvatska književ- 
nost. A ta imanentna tendencija hrvatske 
književnosti jest, bez ikakve sumnje, ne- 
raskidiva veza između umjetničke riječi i 
rodnoga tla, sudbinska veza ne samo je- 
zična i tematska, nego i duhovna i pro- 
storna. Regionalizam u hrvatskoj književ- 
nosti proizlazi iz te bitne osobine naše 
umjetnosti riječi, koja je u uvjetima ne- 
slobode mogla težiti jedino k slobodi kao 
neposrednom idealu, i njoj je doista i 
težila. Ali tu težnju nije mogla ostvariti 
bez nacionalnog ujedinjenja — ne samo 
duhovnog nego i političkog. Zato su inten- 
cije hrvatskog i francuskog književnog 
regionalizma suprotne u osnovi, zato je 
hrvatski književni regionalizam, u djelima 
i osjećajima najboljih hrvatskih pisaca, 
imao centripetalnu snagu, za razliku od 
iste pojave u francuskoj književnosti. Pisci 


o hrvatskom 
knjizevnom 
regionalizmu 
anas 


koji su u svojim djelima izražavali pokra- 
jinske specifičnosti nrvatskih krajeva nisu 
ni shvaćali ni prihvaćali svoj regionalizam 
kao doktrinu ili kao smišljeni pokret, kao 
tendenciju za nekom (književnom ili — 
istodobno — književnom i političkom) au- 
tonomijom svoga zavičaja, niti su svoje 
regionalne, zavičajne teme zatvarali u 
strogo pokrajinski okvir. Ako ove općenite 
tvrdnje želimo potkrijepiti i određenim 
primjerima, možemo reći da Novakov Tito 
Dorčić nije samo Hrvatsko Primorje, a 
Kovačićev Ivica Kičmanović nije samo 
Hrvatsko Zagorje, kao što ni Kosorov 
Guša Rigalin nije samo Slavonija. I Nova- 
ku i Kovačiću, a Kosoru još ponajviše, 
zavičajne teme i motivi poslužili su samo 
kao poticaj za djelo šire koncepcije, u 
kome jedan specifični, lokalno obojeni mo- 
tiv dobiva širi smisao. 


Nedostignuta 
snaga 

i prevladani 
uzor 


Kad tako gledamo, Josip Kozarac ukazat 
će nam se kao vjerojatno najregionalniji 
hrvatski pisac, To je zapazio već i Mihovil 
Kombol. Dva naša ugledna književna kri- 
tičara i vodeća književna povjesnika, Ba- 
rac i Kombol, imali su suprotna gledišta o 
regionalizmu u hrvatskoj književnosti. Ba- 
rac mu je bio u velikoj mjeri naklonjen, 
Kombol je — naprotiv — isticao uskoću 
njegovih pogleda i mogućnosti. Ispravno je 
uočio da je Kozarac, nadahnuvši se regio- 
nalnim motivom, često ostao suviše podre- 
đen njegovoj lokalnoj determiniranosti, ne 
uspijevajući (čak i onda kad se očigledno 
trudio) da svoje ideje proširi i učini uni- 
verzalnijima, što bi svakako imao biti je- 
dan od važnih ciljeva umjetnosti. Kozar- 
čeve teze (a ne samo teme!) suviše su 
lokalne, u tome Kombol ne griješi; ali je s 
druge strane njegova snaga u specifičnoj 
osjećajnosti kojom je prilazio životu i lju- 
dima, pa i onda kad je govorio o njihovim 
manama i porocima. I upravo taj specifi- 
čni senzibilitet, ta ravničarska sentimen- 
talnost koja je odvajala Kozarca od idejno 
univerzalnijeg a emotivno  suzdržljivog 
Vjenceslava Novaka, povezat će ovog ro- 
manopisca hrvatske ravnice s jednim tre- 
ćim, isto tako regionalnim hrvatskim pi- 
scem iz treće jedne hrvatske pokrajine: s 
Istraninom Evgenijem Kumičićem. Njegovi 
zanosi prema različitim objektima (Kumi- 
čićevo more, Kozarčeva šuma) istekli su, 
ipak, iz istog emotivnog vrutka. 

Svejedno, mada su ograničeno pristupali 
lokalnim temama ostavljajući ih u lokal- 
nim njihovim okvirima, Kozarci su — 
najprije Josip, a zatim i sinovac mu Ivan 
— stvorili neosporno najkompletnija, naj- 
izrazitija književna djela o Slavoniji, djela 
što istovremeno ulaze u riznicu prvih vri- 
jednosti u hrvatskoj književnosti. Ali Ko- 
zarci kao da su do kraja iscrpili mogu- 
ćnosti koje pruža ovakav pristup zavičaj- 
nim temama, i pokušamo li sada, u digre- 
siji, sva ova pitanja i dileme prebaciti iz 
prošlosti u sadašnjost, nužno će nam se 
nametnuti pitanje: Nije li upravo u tome 
uzrok očigledne stvaralačke  obamrlosti 
suvremenih maših književnih pregalaca iz 
toga kraja. Kozarci su svojim dosljednim i 
uspješnim  regionalizmom impresionirali 


mnoge svoje čitaoce sve do danas, naročito 
čitaoce Slavonce, navodeći potencijalne pi- 
s&ce među njima na taj suviše uski regio- 
nalni kolosijek. Na njemu su još nešto 
uspjeli stvoriti Joza Ivakić i Mara Švel, ali 
danas je očigledno da se s takvom skuče- 
nom duhovnom orijentacijom i ograniče- 
nim uzorima ne može književno stvarati 
na razini suvremenih estetskih vrijednosti. 
Drugim riječima, postoji još i danas u 
mnogih u Slavoniji, u pisaca i onih koji bi 
to htjeli biti, možda i nesvjesna tendencija 
koju je još Matoš zapazio i osudio u 
članku Žalosne novosti (1910), pišući o 
nekim piscima koji su se pretvorili »u 
Šlavonce«, »šireći umjesto ideje hrvatske 
solidarnosti duh sasvim neopravdanog se- 
paratizma«. Zapravo, to nije težnja za 
regionalnom separatnošću — ni književ- 
nom a još manje političkom — nego samo 
nastojanje pojedinaca s književnim ambi- 
cijama, da nastave tragom Kozarca. I da- 
nas, kad se o tome povede razgovor, često 
se čuje pitanje: Gdje nam je novi Koza- 
rac? Oni koji tako pitaju obično ne misle 
da to pitanje ima opravdanja samo u 
metaforičkom smislu, ali da je ono pro- 
mašeno ako ga shvatimo doslovno (kako to 
oni uglavnom i shvaćaju), jer nama danas 
nije potreban novi Kozarac nego novi 
pisac kozarčevske snage, koji će izraziti 
ovu našu ravnicu danas idući ne Kozarče- 
vim stopama nego svojim vlastitim putom. 
Iako ih ima koji tvrde drukčije, ipak 
mislim da regionalno obojena književnost 
ne mora — samo zato što je regionalna — 
biti odmah  drugorazredna književnost, 
provincijska po svojoj estetskoj vrijedno- 
sti. Ali ona će postati i trećorazredna ako 
se njezin regionalizam izjednači s duhov- 
nom skučenošću i zatvorenošću u sebe, s 
pretjeranom obuzetošću sobom i nekom 
svojom nepostojećom, umišljenom izdvo- 
jenošću. Shvaćen kao uzor i cilj a ne kao 
svojstvo i sredstvo, kao duhovni prostor i 
okvir a ne samo tematski i motivski re- 
zervat, regionalizam u književnosti vodi 
ravno u duhovno siromaštvo i stvaralačku 
nemoć 


Sloga 
u mnogogiasju 


Iz svega rečenog, mislim da jasno proizla- 
zi, kao prvo, barem to da se problem 
hrvatskoga književnog regionalizma ne 
postavlja, i ne može postavljati, kao potre- 
ba opredjeljivanja za ili protiv. Takva 
dilema ne postoji i ne može postojati. Kao 
što se hrvatski jezik ne može odreći svojih 


- dijalekata, tako se ni hrvatska književnost 


ne može odreći svojih regionalnih priloka. 
Ta pojava u našoj književnosti — i to je 
drugi zaključak koji želim izvesti iz svega 
što rekoh — zahtijeva naročiti pristup. Mi 
se ne možemo odnositi prema toj pojavi u 
našoj književnosti kao šio se Francuzi 
odnose prema analognoj pojavi u francu- 
skoj, ili Nijemci u njemačkoj književnosti 
— naprosto zato jer te pojave, iako se 
jednako zovu i nose neke zajedničke oso- 
bine, nemaju isti smisao ni iste pobude i 
namjere, pa prema tome i nisu isto. 


Kad ne bismo uočili tu razliku izložili 
bismo se kobnoj opasnosti da prenagla- 
simo pozitivne strane, koje su u oba slu= 
čaja više-manje jednake, a posve previ- 
dimo negativne mogućnosti i tendencije, 
koje su u našem slučaju znatno naglaše- 
nije. Svaki regionalizam pruža književni- 
cima zavidne mogućnosti jezično-izražaj- 

nog, leksičkog i stilskog nijansiranja, ie= 
matske osebujnosti i motivske individua= 
liziranosti, i to sve valja iskoristiti, ali nas 
istovremeno izvrgava opasnsoti — u nekim 
slučajevima manje, u nekim više — da 
počnemo stvarati književnost u književ- 
nosti, tj. da pojedine koherentne nacional+ 
ne književnosti počnemo razbijati na sa- 
stavne dijelove, koji kao samostalne cje= 
line objektivno ne postoje niti mogu posto- 
jati. Moramo to otvoreno reći i zbog onih 
Krugova i pojedinaca, koji — da se preba- 
cimo na konkretno područje — stanovite 
hrvatske pisce još i danas svrstavaju po 
njihovoj regionalnoj pripadnosti. U njiho= 
vim knjigama i raspravama još uvijek 
egzistira samosvojna dubrovačka i samo- 
svojna dalmatinska književnost, a to nije 
samo pokušaj razbijanja hrvatske knji- 
ževnosti (poslije čega vjerojatno slijedi 1 
nepriznavanje njezina postojanja uopće!), 
nego i pokušaj nasilne, nikakvim estet= 
skim mjerilima opravdane devalvacije na- 
ših književnih vrijednosti, nastojanje a se 
cijela hrvatska književnost omeđi usko» 
grudnim provincijskim tendencijama 1o- 
kalnog separatizma (svejedno da li na 
temelju čakavskog odnosno kajkavskog di- 
jalektizma ili dalmatinske odnosno slavon- 
ske »teritorijalnosti«). 

Regionalizam je, dakle, nužna preipo- 
stavka hrvatske njiževnosti, on je zalog 
njenog životnog bogatstva, raznolikosti i 
svježine — ako ga ispravno shvatimo; ali i 
opasnosti njenom duhovnom jedinstvu, 
ako ga shvatimo pogrešno. 


Jedinstvo 
hrvatske 
književnosti 


Toj opasnosti hrvatska je književnost 
svjesno prkosila i uspješno odolijevala ti- 
jekom dugih i teških stoljeća, Jedinstvo 
hrvatske književnosti potignuto je i oču- 
vano, nevremenu usprkos, ponajprije zato 
što za sve hrvatske pokrajine, i pored svih 
njihovih osebujnosti, vrijedi podjednako 
isto ono što je Julije Benešić rekao jed- 
nom za Slavoniju — naime, da ona »nije 
nikakav posebni individualitet u Hrvat- 
skoj«, da »ni po čemu ne čini nikakvu 
zaokruženu cjelinu, pa se zato i ne razli- 
kuje od ostale Hrvatske naročitim nači- 
nom svoga života, običaja, morala«. A i to 
govori da je nemoguće regionalne dijelove 
hrvatske književnosti pretvoriti u neke 
specifične, iznutra uvjetovane i oblikovane 
korpuse koji bi, kad bi bili takvi ili kad 
bismo ih takvima htjeli učiniti, implicirali 
i neke zasebne metode proučavanja. Na 
kraju, ne bi li nas takva nastojanja dovela 
(i smijemo li dopustiti da nas dovedu, i to 
upravo sada?) do toga da, umjesto povijesti 
hrvatske književnosti, uzmemo pisati povi- 
jest književnosti hrvatskih pokrajina i 
gradova — a to bi se, formalistički gleda- 
no, lako moglo iskonstruirati — kao šlo je 
svojevremeno Nijemac Josef Nadler pisao 
svoju Literaturgeschichte der deutschen 
Stamme und Landschaften (1912—1918), 
Možemo mi i to učiniti; Haler je uostalom 
već povukao prvi potez u tom smjeru 
objavivši knjigu pod nezgodnim naslovom 
Novija dubrovačka književnost (1944). Ne- 
zgodnim naslovom, rekoh, ne samo zato 
što sugerira postojanje zasebne dubrovačke 
ke književnosti — na što Haler sigurno 
nije mislio — nego i zato što nije adekva- 
tan sadržaju knjige. Pod tim naslovom 
očekivali bismo noviju književnu povijest 
ovoga najknjiževnijega hrvatskog grada, a 
Haler nam je u njoj dao jednostavno 
zbirku eseja o novijim hrvatskih književ- 
nicima iz Dubrovnika (uz kraći književ- 
no-povijesni uvod), što je i stvarno a ne 
samo nominalno sasvim nešto drugo. Na- 
slov je dakle nezgodan, ali je knjiga ipak 
dobrodošla. Ona, a još više one koje bi se 
na sličan način mogle napisati o drugim 
našim gradovima i pokrajinama, ako i 
nema značenje sinteze, ipak je korisna 
(upravo za buduću sintezu!), jer prije sve- 
ga pokazuje da je hrvatska književnost 
oduvijek više ili manje decentralizirana i 
kada nije bila smetnja njezinu jedinstvu. 
I, što je još važnije, nepobitno dokazuje da 
nikakav regionalizam, pa ni onaj koji se 
veže uz grad s najbogatijom književnom 
tradicijom (a najmanje onaj koji se forsira 
s nečistim namjerama), ne može dezin- 
tegrirati, nasilno razbiti povjesnu, misaonu 
i emotivnu, etičku i estetsku cjelinu koju 
predstavlja hrvatska književnost od Maru- 
lićevih dana do danas, jedinstvo što je u 
hrvatskoj književnosti ostvareno u vrije- 
me kad je Hrvatska bila teritorijalno naj- 
rascjepkanija — što dokazuje još jednu 
veliku istinu: da je književna riječ u 
Hrvata uvijek išla korak-dva ispred poli- 
tičke misli. 


ATSKI TJEDNIK br. 2 / 23. travnja 1971. 


